
Kao i svi pristojni blizanci, tako su i blizanci Tarzani 


rođeni istoga dana, i premda nisu nalikovali jedan dru- 
gome kao »jaje jajetu«, ipak su bili još dovoljno slični da 
su se mogli smatrati blizancima. 

Ali, upravo u tome oni su i prvi prekršili pravila koja 
su poštovali svi blizanci više milijuna godina, jer je Dick 
imao onu najtamniju nijansu kovrčave crne kose, a Do- 
cova je kosa bila svijetložuta poput kandiranog šećera. 
Nosovi su im bili slični, a slične su bile i njihove plave oči; 
i brade i usta bili su im slični. Možda su Docove oči više 
svjetlucale a usta se više smješkala nego u Dicka, ali se 
kod Dicka više svjetlucala i smješkala njegova duša, a po 
duši su dječaci bili zaista veoma slični. 

Oni su, međutim, u jednom pogledu potpuno prekršili 
pravilo koje je od postanka svijeta vrijedilo za blizance, - 
jer je Dick rođen u Engleskoj, a Doc u Americi; ta činje- 
nica već na početku priče sve objasnjava i nedvosmisleno 
dokazuje da oni uopće nisu bili blizanci. 

Zašto su onda bili toliko nalik jedan na drugoga i za- 
što su ih svi zvali Tarzani blizanci? Čovjek bi gotovo po- 
čeo tu zagonetku odgonetavati, ali teškoća je u tome što 


nitko ne bi pogodio ispravno rješenje, iako je odgovor 
veoma jednostavan: Dickova i Docova majka bijahu 
sestre, i to blizankinje, i one su bile toliko nalik jedna na 
drugu, da su izgledale sličnije jedna drugoj nego »jaje 
jajetu«, a kako su oba dječaka bila slična svojim majka- 
ma, razultat je bio da su i oni nalikovali jedan drugome. 

Njihove su majke bile Amerikanke. Jedna se udala za 
Amerikanca i ostala kod kuće — to je bila Docova majka, 
a druga se udala za Engleza i otplovila s njim preko 
oceana da bi živjela na drugom kontinentu, u drugoj 
hemisferi — to je bila Dickova majka. 

Kad su dječaci dorasli za školu, roditelji su im došli 
na izvrsnu misao da dječaci završe polovicu školovanja u 
Americi a polovicu u Engleskoj. 

Ova će priča pokazati kako se i najbolji planovi po- 
nekad izjalove. Roditelji naime nisu planirali da bi dječaci 
mogli dio svog školovanja obaviti u Africi, a sudbina je 
odredila da oni baš u džunglama Crnog kontinenta nauče 
više no što je ikada bilo napisano u bilo kojoj školskoj 
knjizi. 

Kad su navršili četrnaest godina, Dick i Doc su došli u 
izvrsnu englesku školu u kojoj je bilo mnogo budućih 
vojvoda, grofova, nadbiskupa i gradonačelnika, koji su 
Dicka i Doca, vidjevši kako su nalik jedan na drugoga, 
prozvali »blizancima«. Kasnije, kad su doznali da je Di- 
ckov otac daljnji rođak lorda Greystokea, koji je bio čuven 
po čitavom svijetu kao Tarzan-majmun, učenici počeše 
Dicka i Doca nazivati »Tarzani blizanci«. 

Eto, tako je nastao taj njihov nadimak. 

Kao što znamo, riječ »tar« znači u jeziku čovjekolikih 
majmuna »bijel«, a »go« znači »crn«, pa je stoga Doc sa 
svojom svijetlom kosom bio poznat pod imenom Tarzan- 


tar; a Dicka, čija je kosa bila crna, prozvali su Tarzan-go. 

Sve je bilo u redu dok su ih nazivali Tarzan-tar i Tar- 
zan-go, ali jednoga dana počeli su im se ostali dječaci 
rugati, jer se Dick i Doc nisu mogli ništa bolje penjati po 
drveću nego većina drugih; i premda su bili dobri atle- 
tičari, nisu se u tome posebno isticali. 

Dick i Doc su odmah odlučili da postanu dostojni svog 
novog imena, jer nisu naročito uživali u tome da im se 
dječaci podsmjehuju i rugaju, kao što u tome ne bi uživao 
nijedan normalan i zdrav dječak. 

Teško je reći što sve ne može postići dječak kad čvrsto 
odluči da nešto postigne, i zato nije prošlo _ mnogo 
vremena a Dick i Doc stali su se isticati u gotovo svim 
atletskim disciplinama. Kad se pak trebalo penjati na 
drveće, onda ni sam Tarzan ne bi imao razloga da ih se 
stidi. Doduše, njihov je uspjeh u školi tih mjeseci dok su 
se bavili atletikom bio nešto slabiji, ali su zato ojačali 
praznici — postali čvrsti kao kremen i spretni kao prsti u 
klavirista. 

U to vrijeme, jednoga dana, Dick je dobio od svoje 
majke pismo koje im je donijelo veliko iznenađenje: 
Tarzan-majmun pozvao je dječake da provedu dva mje- 
seca na njegovu imanju u Africi. Djećaci su bili toliko uz- 
buđeni da su o tome pripovijedali do tri sata ujutro i 
sutradan naravno nisu u školi znali ništa ni na jednom 
satu. 

Ali kasnije iskrsnuše prve neprilike. Dickov otac, koji 
je bio oficir, nije mogao dobiti dopust, a Dickova majka 
nije htjela putovati bez njega. Zbog toga zaredaše između 
Engleske i Amerike te između Engleske i Afrike mno- 
gobrojna pisma i telegrami. Žarke molbe dječaka upućene 


njihovim roditeljima napokon su urodile plodom: dječaci 
će putovati sami, a Tarzan-majmun će ih — kako je 
obećao — dočekati na posljednjoj željezničkoj stanici s 
pedeset svojih ratnika iz plemena Vaziri i tako osigurati 
dječacima putovanje kroz divlju Afriku do dalekog doma 
čovjeka-majmuna. 

Time smo stigli na početak naše priče. 


na putu za afriku 


Viak je lagano vijugao kroz planine čiji su divlji obronci 
bili obrasli zelenilom, a tu i tamo vidio se po koji okrugli 
zeleni travnjak, načičkan drvećem. Uzbuđeni dječaci su 
kroz prozor vagona budna oka pažljivo promatrali. 
Odlučili su da ne propuste ništa što bi se moglo vidjeti, a 
znali su da bi i ovdje moglo biti mnogo toga što vrijedi 
vidjeti. 

— Htio bih znati gdje su sve te životinje — reče Dick 
umorno. — Ni vražje nisam vidio otkako smo krenuli na 
put. 

— Afrika je tačno onakva kakvi su i svi oni putujući 
cirkusi — odgovori Doc. — Oglašavaju da imaju najveću 
zbirku divljih životinja u kavezima, a kad dođeš tamo, sve 
što imaju to je jedan stari šugavi lav i nekoliko tromih i 
prljavih slonova. 

— Ah! Zar ti ne bi htio vidjeti pravog lava, ili slona, ili 
tako nešto? — uzdahne Dick. 

— Gle! Gle! — usklikne najednom Doc. — Tamo! 
Tamo! Vidiš li ih? 

I doista, u daljini, hitro i otmjeno, jurilo je preko 
travnjaka malo stado gazela. 


Dok je vlak lagano vijugao kroz planinu Dick i Doc su budna oka i s velikim 
uzbuđenjem promatrali kroz prozor vagona divlje obronke obrasle zelenilom u 
želji da ništa ne propuste. Svaki čas očekivali su da se pojave kakve životinje. 


Dražesne male životinje poskakivale su s vremena na 
vrijeme visoko u zrak. Kad je stada nestalo, dječaci su 
opet zauzeli stav napetog iščekivanja. 

— Bilo bi mi draže da su to bili lavovi — reče Dick. 

Vlak je napuštao otvoreni krajolik i ulazio u veliku, 
tananu, mračnu i tajanstvenu šumu. Golema drveća 
obrasla biljkama penjačicama dizala su se iz divljeg 
gustiša s obje strana puta skrivajući ljudskom oku 
mnogo toga sto se nalazilo iza tog neprobojnog, zelenog 
zida ukrašenog cvijećem, zida koji je još više povećavao 
tajanstvenost svega onoga što bi naša mašta mogla 
izmisliti o životu kojim divljina tiho živi iza tog zida. 

Iza tog zida nije bilo nikakvog znaka života. Šuma je 
izgledala kao mrtva stvar. Kako su prolazili sati, njezina 
je monotonija poput kakvog teškog tereta pritiskivala 
dječake. 

— Slušaj! — odjednom će Doc. — Umara me gledati to 
drveće. Vježbat ću radije koji od svojih čarobnjačkih 
trikova. Gledaj ovaj, Dick! 

I on izvadi iz džepa srebrni novčić od jednog šilinga i 
stavi ga na otvoreni dlan. 

— Dame i gospodo! — stane deklamirati. — Tu imamo 
obični srebrni šiling koji vrijedi dvanaest penija. Dođite i 
pogledajte ga, opipajte ga i zagrizite! Uvjerite se da je 
pravi pravcati. Uvjerite se da nemam nikakva sa- 
učesnika. Sad, moje dame i gospodo, pazite dobro! 

Tada stavi drugi dlan na novčić i sakrije ga, stisne 
prste jedne među druge, puhne na šake i onda ih digne 
iznad glave. 

— Abrakadabra! Hokus-pokus! Presto! Promijeni kola 
i nestani! Sad' ga vidiš, sad' ga ne vidiš! — Onda otvori 
šake i ispruži dlanove. Novčića je nestalo. 


— Bravo! — poviče Dick plješćući rukama kako je to 
činio već stotinu puta. Dick je, naime, uvijek bio publika. 

Doc se duboko nakloni, ispruži se i izvadi novčić iz 
Dickova uha, ili se to barem tako činilo. Zatim u stisnutu 
šaku između palca i kažiprsta, ugura vršak olovke, pa ju 
je gurao tako dugo dok olovka nije nestala u šaci. 

— Abrakadabra! — Hokus-pokus! Presto! Promijeni 
kola i nestani! Sad' ga vidiš, sad' ga ne vidiš! 

Doc otvori šaku i olovke je nestalo. 

— Bravo! -— poviče Dick pljesćući rukama, i obojica 
prasnuše u smijeh. 

Čitav sat izvodio je Doc rukom različite trikove što ih 
je bio naučio, a Dick se trudio da bude oduševljeni 
gledalac; to je bilo bolje nego gledati kroz prozor onaj 
beskonačni niz nijemog drveća. 

Najednom i bez ikakva upozorenja ta je monotonija 
bila prekinuta. Nešto se dogodilo. Dogodilo se nešto ne- 
obično. Zacviljele su kočnice. Vagon u kojem su se Dick i 
Doc nalazili kao da je skočio uvis; zateturao je, zanjihao 
se i tresnuo, dječaci padoše na pod, a onda, kad su već 
bili gotovo sigurni da će se prevrnuti, vagon naglo stane, 
kao da je udario u jedno od onih velikih, nijemih stabala. 

Dječaci se nekako pridigoše na noge te pogledaše kroz 
prozor. Zatim brže-bolje izađu iz vagona, i kad stadoše na 
čvrsto tlo, opaziše kako uzbuđeni putnici izlaze iz vlaka, 
nervozno postavljaju kojekakva pitanja i preprećuju jedan 
drugome put. 

Ubrzo su Dick i Doc vidjeli da je vlak naišao na ne- 
ispravnu prugu i iskočio iz tračnica i da će proći više sati 
dok budu mogli nastaviti put. 

Neko su vrijeme stajali pored vlaka s ostalim putni- 
cima i mirno gledali vagone koji su iskočili iz tračnica, ali 


im ta zabava ubrzo dosadi, i oni obrate pažnju na 
džunglu. Sasvim je drugačije bilo stajati mirno na tlu i 
odavle je promatrati, nego je gledati kroz prozor jurećeg 
vlaka. 

Najednom je postala zanimljivija i tajanstvenija. 

— Zanimalo bi me kako izgleda iznutra — primijeti 
Dick. 

— Izgleda sablasno — reče Doc. 

— Baš bih rado zašao u nju i malo je pogledao — 
odvrati Dick. 

— Ija — reče Doc. 

— Tu nema nikakve opasnosti. Otkako smo se iskrcali 
na afričko tlo, nismo vidjeli ni truna opasnosti. 

— Ali nećemo ići daleko. 

— Hajd'mo,— reče Dick; 

— Hej, vi tamo! — javi se nekakav muški glas. — 
Kamo ste se, momci, uputili? 

Oni se okrenu i opaze čuvara vlaka koji je slučajno 
tuda prolazio. 

— Nikamo — reče Doc. 


— Ni u kom slučaju ne idite u džunglu — nastavi 
čovjek i krene prema prvom vagonu. — Začas ćete se iz- 
gubiti. 

— Izgubiti! — ponovi podrugljivo Dick. — On vje- 


rojatno misli da smo mi nekakve budale. 

Sada, pošto im je čuvar rekao da ne smiju ići u džun- 
glu, oni su to željeli jače nego prije, ali kako je na toj 
strani vlaka bilo mnogo ljudi, bili su gotovo sigurni da će 
ih netko zaustaviti pokušaju li ući u džunglu naoćcigled 
putnika i željezničara. 

I zato oni polako odšeću do stražnjeg dijela vlaka i 
prijeđu na drugu stranu. Tu nije bilo nikoga. 


Ravno pred sobom opaze nekakav otvor u gustom 
raslinju, koje je inače posvuda zatvaralo put u tajanstveni 
predio što je ležao s onu stranu jednoličnog zida golemih 
stabala. Dick brzo baci pogled uzduž vlaka. Nigdje ni žive 
duše. 

— Dođi! — reče Dick. — Zavirimo malo unutra. 

Otvor je bio udaljen svega jedan korak. Kad su zašli u 
nj, primijete da je to neka staza, koja je već nakon ne- 
koliko koraka neglo skrenula udesno. Dječaci stanu i 
obazru se. Željeznička pruga, vlak, putnici, sve je 
potpuno iščezlo ispred njihovih očiju, kao da su se 
udaljili milje i milje, a u stvari su još bili tako blizu da su 
mogli čuti šum ljudskih glasova. 

Malo dalje uska je staza skrenula ulijevo, i dječaci 
pođu naprijed, samo da još pogledaju iza te okuke. Ali iza 
te okuke bila je opet druga staza. Staza je, naime, bila 
veoma vijugava, vodila je skrećući i zavijajući između 
stabala visokog drveća. Bilo je tu mirno, tamno i mračno. 

— Možda bi bilo bolje da ne idemo predaleko — pri- 
pomene Doc. 

— Ah, hajd'mo još malo dalje — navaljivao je Dick. — 
Uvijek se možemo okrenuti, i staza će nas sama dovesti 
do vlaka. Možda ćemo doći do kakvog urođeničkog sela. 
Reci, ne bi li to bilo prekrasno? 

— A zamisli da nabašemo na kakve ljudoždere? 

— Glupost! Ljudoždera uopće više nema. Bojiš se? 

— Tko? Ja? Jasno je da se ne bojim — na to će Doc 
hrabro. 

— Onda u redu, hajd'mo naprijed! 

I Dick nastavi put malom stazom koja je vodila u 
unutrašnjost ogromne neprijateljske džungle. 


Tačno iznad njih proletjela je neka ptica sjajna perja, i 
to ih je malo prenulo; tako je, naime, tiho i pusto izgle- 
dalo u šumi. Malo kasnije staza ih je dovela na širok, do- 
bro utrti puteljak. 

— Ah! — usklikne Doc — to je već nesto. Da znaš, ja 
sam već jedva disao na onoj uskoj stazi. 

— Pst! Gledaj! — šapne Dick i pokaže prstom. 

Doc pogleda i opazi malog majmuna kako ih ozbiljno 
promatra iz krošnje obližnjeg stabla. Majmun počne 
nešto brbljati, a uskoro mu se pridruži drugi, pa zatim i 
treći. Kako su dječaci dolazili bliže, majmuni su pred 
njima bježali neprestano brbljajući i vičući. Bila su to 
zgodna mala stvorenja, i Dick i Doc su nastojali da im 
priđu bliže, ali su se majmuni neprestano sve više 
udaljavali. Bježali su prebacujući se s drveta na drvo, 
skačući iznad njih s grane na granu, i pri tom su bijesno 
čavrljali. 

— Da je sada tu moj bratić, Tarzan-majmun, on bi 
tačno znao što govore — reče Dick. 

— Nagovorimo ga da nas nauči njihov jezik — predloži 
Doc. — Ne bi li bilo prekrasno kad bismo mogli kao on 
razgovarati sa životinjama? Ah! Da nam dopuste da im 
priđemo malo bliže. 

Dječaci, su išli sve dalje i dalje, potpuno zaokupljeni 
vragolijama malih majmuna. Zaboravili su na vrijeme i 
mjesto, na vlak i na putnike, zaboravili su na cijeli svijet, 
jer su doživjeli nešto prekrasno: gledali su stotine pravih, 
živih majmuna kako žive svojim prirodnim životom u 
džungli upravo onako kako su živjeli i njihovi preci sto- 
ljećima i stoljećima. 

Kako li im se tromi i nezanimljivi učiniše oni bijedni 
mali majmuni koje su gledali u zoološkim vrtovima. 

Dick i Doc išli su sve dalje i dalje, zaokupljeni vragolijama malih 
majmuna. Zaboravili su na vrijeme, na vlak i putnike, na cijeli svijet... 


Dječaci su prosli pored više malih staza koje su ulazile 
u ovaj veći puteljak, ali su im pažnju potpuno zaokupile 
vragolije njihovih novih prijatelja, pa to nisu ni opazili, a 
nisu primijetili za sobom ni odvojak široke utrte staze sto 
je vodio, ulijevo, jer su upravo gledali neke majmune na 
drveću s desne strane. 


Možda i nisu bili daleko od vlaka. U početku nisu na 
to ni mislili, jer su njihov duh zaokupile mnogo zanimlji- 
vije stvari no što je bio vlak. Kako su isli dalje širokom, i 
vijugavom lovačkom stazom smijući se majmunskim vra- 
golijama i pokušavajući da se s njima sprijatelje, Dicku 
se najednom učini kao da mu je tihim i slabim glasom 
netko nešto šapnuo u uho. Bila je to savjest, koja uvijek 
djeci kvari igru, i ona mu je sada govorila: »Bilo bi bolje 
da krenete natrag! Bilo bi bolje da krenete natrag!« Dick 
je pogledao na svoj sat. 

— Uh! — poviče odjednom — pogledaj koliko je sati! 
Bilo bi bolje da krenemo natrag. 

Tada Doc pogleda na svoj sat. — Zaboga! — uzvikne, 
— Ta moramo krenuti natrag. Već je vrijeme ručku. Što 
mislis, koliko smo daleko otišli? 

— Oh, ne baš toliko daleko — odgovori Dick, ali 
glasom koji nije bio naročito uvjerljiv. 

— Pazi, okladio bih se da bi ovdje noću bilo prekra- 
sno — usklikne Doc. 

Upravo tog momenta začuo se iz unutrašnjosti džun- 
gle glas i poremetio tišinu šume — strašan glas koji je 
poćeo bučnim hroptanjem i koji je postajao sve jači, dok 
se nije pretvorio u strašno rikanje od kojeg se treslo tlo. 

— Istog trena nestalo je, kao kakvom čarolijom, 
malih majmuna, a na tamnu i sumornu šumu spustila se 
tišina koja je bila užasnija od strašnog rikanja. 

Dječaci se instinktivno priljube jedan uz drugog gle- 
dajući prestrašeno u pravcu odakle je dolazila ta jeziva 
rika. Oni su bili hrabri momci, ali se i hrabri ljudi tresu 
od straha kad taj glas propara tišinu afričke noći. Pa koje 
onda čudo što su dječaci stali bježati u pravcu odakle su 
došli; samo što dalje od izvora te rike što para uši! 


Bježeći tako, stigli su do onog odvojka na stazi pored 
kojeg su prije kratkog vremena tako bezbrižno prošli da 
ga nisu ni opazili. Tu se malo zbuniše i stadoše oklijevati, 
ali samo na trenutak. Bili su mladi i posjedovali su onu 
tipičnu mladenačku sigurnost, pa su tako, jureći opet da- 
lje, posli krivom stazom. 


dva mlada tarzana 


Numa je lovio po prastaroj džungli. Nije bio strahovito 
gladan jer je prošle noći dokraja požderao plijen što ga je 
uhvatio prije dva dana. No, ipak neće škoditi da nekoliko 
sati prokrstari džunglom i pronađe novi plijen, i to prije 
no što osjeti oštre bolove od gladi. Kad je veličanstveno 
prolazio dobro poznatom lovačkom stazom, nije se uopće 
trudio da prikrije svoju prisutnost, jer, napokon, nije li on 
kralj životinja? Tko će mu osporiti njegovu vrhovnu moć? 

Koga treba da se boji? 

Možda su upravo ove misli prolazile Numi kroz glavu 
kad mu zračna struja, što je navirala šumskom stazom 
nalik na tunel, donese miris od koga načas zastane. Bio 
je to miris koji u Numinu srcu uvijek izaziva mržnju — 
miris čovjeka! Možda je taj miris izazivao mržnju i zato 
što je ipak donosio sa sobom i malo straha, a strah je bio 
nešto sa čime se kralj životinja nije mogao pomiriti. 

Ali bilo je u tom mirisu nečeg neobičnog, nečeg malo 
drugačijeg, što nije nikada dosad osjetio tragajući za mi- 
risom Gomanganija. Taj se miris razlikovao od mirisa što 
ga je za sobom ostavljao Crnac isto toliko koliko se miris 
Crnca razlikovao od mirisa manganija, to jest velikih maj- 


muna. Lav je bio uvjeren da taj miris, koji je dopro do 
njega, ne potječe ni od Gomanganija (crnog čovjeka) niti 
od manganija (velikog majmuna), ali u jedno je Numa bio 
siguran: taj je miris ipak potjecao od čovjeka. On je na- 
stavio svoj put stazom, ali sada je isao opreznije i pazio je 
da svojim velikim i zdepastim šapama ne izazove nikakav 
šum. U početku je, u nastupu prvog bijesa, izazovno 
rikao, a sada je šutio. 

Kad je-stigao do mjesta gdje su dječaci stali prije no 
što su krenuli natrag, zaustavi se i onjuši zrak nervozno 
mašući repom amo-tamo; onda stane trčati po njihovu 
tragu ispruživsši glavu i naoštrivši sva svoja osjetila. Veliki 
krzna kitnjast rep držao je malo iznad zemlje, crna mu se 
griva mreškala na nježnom povjetarcu; tako je izgledao 
lav Numa u potjeri za svojim plijenom. 

Dick i Doc su jako voljeli trčati cross-country i sudje- 
lovali su u mnogim trkama cross-countryja s papirićima, 
pa su se sada osjećali sretni što su ojačali svoje mišiće i 
svoja pluća vježbama na čistom zraku u prirodi, jer nisu 
bili ni umorni, ni zadihani, iako su već dosta dugo trčali. 
No, ipak su prestali trčati, jer je već obojicu počela mučiti 
jedna te ista sumnja. Doc je prvi izrekao tu sumnju 
glasno. 

— Ja mislim da mi nismo bili otišli tako daleko — reče 
on. — Zar ti se ne čini da smo prošli malu stazu koja vodi 
do pruge a da je nismo ni zapazili? 

— Ne znam — odgovori Dick — ali je, čini se, sigurno 
da smo već prevalili mnogo više puta vraćajući se nego 
kad smo ulazili u šumu. No, s druge strane, ti si rekao da 
bi bilo divno provesti ovdje noć — doda on. 

— Pa, bilo bi — potvrdi Doc — ali ne bi baš bilo lijepo 


da vlak ode i da nas zauvijek ostavi ovdje, a upravo to će 
nam se dogoditi ako se vrlo skoro ne dočepamo pruge. 
Pođimo još malo dalje, a onda, ako ne nađemo stazu, 
okrenut ćemo se i poći natrag i pokušati dragim od- 
vojkom puta. 

— Što misliš kakva je ono bila rika? — upita malo 
kasnije Dick, kad su hodali dalje i zabrinuto gledali gusti 
zid džungle ne bi li naišli na otvor za koji su se nadali da 
će ih dovesti do vlaka. Bilo je to prvi put da je jedan od 
njih spomenuo uzrok njihova straha, djelomice zbog toga 
jer su bili suviše zauzeti trčanjem a djelomice i zato što 
su se obojica stidjeli svog nepromisšljenog odlaska u 
džunglu. 

— Kao da se oglasio lav — reče Doc. 

— Ilja tako mislim — reče Dick. 

— A zašto ne pričekaš da ga vidiš? — upita ga bratić. 
— Danas ujutro si u vlaku rekao da bi htio vidjeti pravog 
lava. 

— Čini mi se da ga ni ti nisi čekao — odbrusi mu 
Dick. — Mislim da si se bojao. U svom životu nisam još 
vidio nekoga da tako trči. 

— Morao sam, da mi ne utečeš — odvrati Doc. — Bilo 
kako bilo, ja nisam izgubio lava. A tko još želi vidjeti 
staroga lava? 

— Mislim da ti, kukavico, ne želis! 

— Nisam kukavica — odgovori Doc. — Ne bojim se ja 
ni jednog starog lava. Kad ga sretneš, treba samo da mu 
pogledaš ravno u oči, 1... 

— Išto? 

— Ion podvije rep između nogu i zagrize ga. 

— Kišobranom možeš izvrsno zastrašiti lava — reče 
mu Dick. 


— Hej, pogledaj onu veliku stijenu! — uzvikne Doc i 
pokaže mu krševitu hridinu obraslu biljkama penjaći- 
cama, kod koje je završavala staza. 

— Kad smo ulazili u džunglu, nismo prosli pored 
takve stijene. 

— Nismo — složi se Dick — zaista nismo. To znači da 
smo sasvim sigurno na pogrešnom putu. Okrenimo se i 
pođimo natrag do drugog odvojka! 

Oni se vrate istim putem. Staza je pred njima vodila 
kojih stotinjak metara ravno, i taman kad su stigli do 
kraja, pojavi se pred njima ogroman lav crne grive. 

Dick i Doc stanu kao ukopani; to isto učini i lav, te ih 
stane promatrati. Dječacima se činilo da već dugo tako 
stoje, a stajali su možda samo nekoliko trenutaka. Tada 
lav otvori ralje, iz kojih mu se otme najstrašniji urlik što 
su ga dječaci ikada u životu čuli, a onda, još uvijek urla- 
jući, krene prema njima. 

— Brzo! Na drvo! — šapne Dick, i to tako plašljivo kao 
da lav prisluškuje. 

Kad su dječaci skočili prema najbližem drvetu, Numa 
počne trčati za njima. U tom trenutku zapne Doc petom o 
nekakav korijen i padne na zemlju koliko je dug i širok. 
Lav je već bio veoma blizu, no Dick još stigne da se 
okrene, zgrabi Doca i pomogne mu da ustane. Trenutak 
kasnije, kad je lav — krenuvši u napad strahovitom 
brzinom ozbiljno ugrozio dječake, oni su se već hitro 
uspinjali na donje grane velikog stabla što se uzdizalo 
iznad staze. Bijesno urličući, Numa skoči uvis i ispruži 
svoje pandže da uhvati dječake i da ih povuče dolje. Malo 
je trebalo da ih dohvati, jer je jednom pandžom već bio 
dotakao petu Dickove cipele. 


Kad su dječaci stigli do kraja staze pojavi se pred njima ogroman lav crne grive. 
Dick i Doc stanu kao ukopani, a zaustavi se i lav te ih promatra. Tada lav 
otvori ralje, snažno zaurla i tako urlajući krene prema dječacima... 


Dick i Doc popeli su se na visinu do koje nije mogla 
doseći razjarena zvijer, i to takvom brzinom da je to i 
njima samima bilo nevjerojatno. A onda su sjeli na veliku 
granu koja je nadvisivala šumsku stazu. 

Ispod njih stajao je lav i bijesno ih promatrao svojim 
okruglim žutozelenim, plamenim očima. Ljutito je režao 
pokazujući svoje žute očnjake, od kojih je dječake podi- 
lazila jeza po čitavom tijelu. 

— Zašto mu nisi pogledao ravno u oči? — upita Dick 


Doca. 

— Bas sam odlučio da to učinim, ali on nije htio 
mirno stati — odgovori Doc. — A zašto ti nisi ponio ki- 
šobran? 


Numa, nervozan i razdražen, nije bio baš naročito ve- 
seo pri pomisli da je ostao bez večere, sada kad je otkrio 
dva mlada i nježna Tarmanganija, jer, ako je Numa u 
ičemu uživao, još i onda kad ga starost nije prisilila da se 
hrani samo ljudskim mesom, bilo je to mladunče 
ljudskog roda. Stoga nije gubio nadu dok ih je god mogao 
vidjeti. 

Rijetko je kada Numa imao razloga da zavidi svom 
nećaku, panteri Šiti, ali u ovom slučaju sasvim mu je 
sigurno zavidio, jer da se mogao penjati onako spretno 
kao Šita, plijen bi uskoro bio njegov. Kako se nije mogao 
popeti na drvo, učinio je ono najbolje što je u toj situaciji 
znao: legao je i čekao da dječaci siđu. 

Naravno, da je Numa imao čovječji mozak, znao bi da 
dječaci neće sići tako dugo dok on tu dolje leži i čeka na 
njih. Možda se nadao da će oni tamo gore zaspati i onda 
pasti s drveta. A možda je nakon nekog vremena ocijenio 
situaciju gotovo isto onako kako bi je ocijenio i čovjek, jer 
je nakon pola sata čekanja ustao i veličanstvenim se 


korakom vratio stazom u pravcu odakle je bio došao. 

Odmah iza prvog zavoja stane, okrene se i legne, ali 
tako da ga njegove žrtve nisu mogle vidjeti. 

— Mislim da je otišao — šapne Dick. — Pričekajmo 
još nekoliko minuta, a onda ćemo sići i pogledati ne 
bismo li pronašli stazu. Ona mora biti tu negdje u blizini. 

— Budemo li dugo čekali, smračit će se — reće Doc. 

— Što misliš, bi li nas oni mogli čuti kad bismo vi- 
kali? — upita Dick. 

— Kad bi nas đuli i došli ovamo, lako bi postali plijen 
ovog lava. 

— Na to uopće nisam pomislio. Ne, ne smijemo vikati 
— reče Dick i počeše se po glavi razmišljajući. 

— Mora postojati još neki put osim ovoga — nastavi 
on nakon nekoliko trenutaka. — Ne možemo vječno ostati 
ovdje, usprkos tome što ti misliš da bi bilo lijepo prespa- 
vati noć u džungli. 

— Ako sada siđemo, upast ćemo ravno u ralje starom 
lavu, a nemamo kišobrana ni bilo što drugo — reče Doc 
smiješeći se. 


— Sjetio sam se! — poviče Dick. — Sjetio sam se! 
Kako nam to nije prije palo na pamet! 
— Ašto to? 


— Zašto se ne bismo kretali po drveću kao Tarzan? 
Kad ga progoni lav, on ne silazi na zemlju, nego ide pre- 
bacujući se s drveta na drvo. Zašto ne bismo i mi pošli 
kroz drveće prema vlaku? 


— Hej! — usklikne Doc — pa to je fantastična ideja. 
Kladim se da će se oni iznenaditi kad se mi — 
prebacujući se s drveta na drvo — vratimo i skočimo 


ravno pred njih na zemlju. 
— Mislim da će izbuljiti oči od čuđenja kad im 


budemo rekli da nas je progonio lav — doda Dick. — 
Hajdemo sada! Na kojoj strani je vlak? 

— Na ovoj — reče Dick i krene u pravcu koji je sa 
stazom činio pravi kut. 

Pažljivo je prelazio s grane na granu pazeći dobro gdje 
će se uprijeti nogom a gdje će se uhvatiti rukom. 

— Jatone bih nazvao veranjem — reče Doc. 

— Vrlo duhovito! — Da vidimo kako se ti vereš. 

— Ti si Tarzanov bratić, ako ti to ne znaš, kako možeš 
očekivati da ću ja to znati? 

— Dobro, dobro — objasni Dick — moram se malo 
uvježbati, zar ne? Možeš li očekivati od svog druga da 
nešto što radi prvi put obavi savršeno iako prije toga nije 
ni malo vježbao? 

No, Doc je tog trena bio odviše zaokupljen brigom 
kako će dostići Dicka a da bi mogao smisliti prikladan 
odgovor. 

Kretali su se s drveta na drvo, i što su dalje išli, to su 
postajali sigurniji u sebe, s time je rasla i brzina kojom su 
napredovali. Dick je slučajno krenuo u pravom smjeru. 
Vlak je bio tačno pred njima, doduše mnogo dalje no što 
su njih dvojica mogli pretpostaviti, ali nije bilo lako držati 
se pravca kroz drveće guste šume, gdje nema nikakve 
oznake na zemlji po kojoj bi se čovjek mogao ravnati i 
gdje se ne vidi sunce koje bi poslužilo kao spasonosni 
svjetionik. Zato nije nikakvo čudo što je Dick već kod 
prvih stotinu metara toliko promijenio smjer da su se 
dječaci kretali u pravcu koji je s prvobitnim pravcem 
zatvarao pravi kut, a kod idućih stotinu metara oni su se 
gotovo posve okrenuli natrag i »verali se« tačno u smjeru 
suprotnom od vlaka. 


Nekoliko minuta kasnije prošli su iznad široke lovačke 
staze na kojoj su bili maločas, no lišće ispod njih bilo je 
tako gusto da je oni uopće nisu vidjeli, i oni su se hrabro 
prebacivali dalje tim opasnim putem, kadli se najednom 
tropska noć spusti na džunglu i zavije ih u svoje crno 
ruho. 

Ispod njih režao je lav. Izvan tog mračnog prostora 
čuo se kobni urlik Šite. Nešto se micalo u lišću iznad 
njih. U džungli se probudio noćni život sa svim svojim 
zvukovima što su ih stvarale nevidljive životinje, sa 
svojom strašnom bukom i sa svojom nepodnošljivom 
tišinom. 


novi dan 


Novi dan rodio se upravo veličanstveno. Sjajno sunce 


spustilo je svoje zrake na lisnati baldahin zelenila koje je 
prekrivalo golemu šumu, ali duboko dolje sve je bilo 
tamno, tmurno i tiho. Crni ratnik glatke kože nečujno je 
išao po šumskoj stazi. Na leđima je nosio malen okrugao 
štit, luk i tobolac pun strelica. Na rukama je imao 
narukvice od željeza i bakra. Kroz probušenu nosnicu bio 
mu je provučen drveni _ kolut, dug otprilike 15 
centimetara. Na uškama su mu visili teški ukrasi; oko 
vrata nosio je ogrlice, a oko nogu imao je više metalnih 
koluta i obruča. Kosa mu je bila premazana debelim 
slojem blata u koje je zataknuo mnogo sšarenog perja. 
Zubi su mu bili izbrušeni u oštre šiljke. U jednoj ruci 
nosio je lagano lovačko koplje. 

Bio je to Zopinga, Mugalla iz plemena Bagalla, koje je 
gospodarilo u Ugalli, turobnom šumskom predjelu što ga 
je pleme svojatalo za sebe. 

Zopinga je u to rano jutro obilazio stupice što ih je 
dan prije bio postavio. 

U račvama velikog prašumskog drveta probude se 
dječaci iz nemirna sna, prozebli i gladni. Čitavu noć pro- 


veli su šćućureni jedan uz drugoga da se — koliko je to 
moguće — zagriju, ali im je bilo ipak veoma hladno. Malo 
su spavali. Tajanstveni noćni glasovi u džungli i svijest da 
negdje u blizini postoje bića — koja ne mogu vidjeti — 
razgonili su im san s očiju, dok napokon nisu, nasmrt 
umorni i iscrpeni, zapali u neko nesvjesno stanje koje bi 
se jedva moglo nazvati snom. Ali i iz tog stanja probudili 
su se od hladnoće i nelagodnosti ubrzo nakon svanuća. 

— Kako mi je hladno! — reće Dick. 

— To ti nije od mene — odvrati Doc. 

— Mora da je noću prekrasno u džungli — reče Dick 
kiselo se osmjehnuvši. 

— Pa, nije bilo tako loše — ustvrdi hrabro Doc. 

— Tako loše kao što? — upita Dock. 

— Kladio bih se da nikada ni jedan dječak nije proveo 
cijelu noć na drvetu, dok ispod njega po džungli vrebaju 
lavovi, pantere i tigrovi. Samo pričekaj da dođemo kući i 
da im to kažemo. Pazi, kladim se da će im biti žao što 
nisu bili snama. 

— U Africi nema tigrova — popravi ga Dick — a 
svatko tko želi provesti cijelu noć vani u džungli može 
dobiti moje mjesto. Želio bih biti kod kuće, u svom kre- 
vetu, eto, to bih želio. 

— Cmizdravac! 

— To nisam. Ja samo nešto osjećam, i to je sve. 
Ovdje je hladno i gladan sam. 

— Ija sam gladan — priklopi Doc. — Naložimo vatru 
da se ogrijemo i skuhamo doručak. 

— Kako ćeš naložiti vatru i što ćeš skuhati za doru- 
čak? Reći ćeš »Abrakadabra, hokus pokus preparatus, ci- 
ribi-čiribu«, i onda iz mog uha izvaditi plinski štednjak? A 
i kad bi mogao kuhati, što bi na njemu kuhao? Šunku s 


Zopinga, crni ratnik glatke kože, nečujno je išao po šumskoj stazi. Obilazio je 
stupice što ih je dan prije bio postavio i lako se sve više približavao dječacima. 


jajima i pogače? Od toga neće biti nista, jer nemamo 
javorova soka o kojem uvijek pričaš, a kuharica je zabo- 
ravila marmeladu. 

Mislis li da si duhovit? — odbrusi mu Doc. — Ali ja ću 
ti pokazati da ću naložiti vatru. 

— Gdje su ti šibice? 

— Nisu mi potrebne šibice. 


— Kako ćeš naložiti vatru bez šibica? 

— To je sasvim lako. Treba jednostavno trljati dva 
štapa jedan o drugi, i to je sve. 

Dick se zainteresira. 

— To je istina — reče on. — Siđimo dolje i zapalimo 
vatru. Slušaj, neće li to biti prekrasno kad nam bude opet 
toplo? 

— Neću imati ništa protiv toga da me staviš na vatru 
— reče Doc — ali meni je tako hladno da mislim da neću 
ni gorjeti. 

— Mogli bismo se rastopiti, no i to je bolje nego biti 
smrznut. 

— Misliš li da se može sići — upita Doc. — Pretpo- 
stavljaš li da je stari lav otišao u svoju jazbinu? 

— Stajat ćemo posve blizu stabla, a jedan će čitavo 
vrijeme stražariti — predloži Dick. 

— U redu, hajdemo! Uh, pa ja sam se ukočio. Jao! 
Moje zglobove valjalo bi nauljiti. 

Na vrhu drveta Dick otkine nekoliko grana, izabere 
dvije malo deblje i počne snažno trljati jednu o drugu, a 
Dick je držao stražu i prisluškivao, spreman da upozori 
na prvi znak opasnosti. 

Doc je tr'o, tr'o, tr'o. 

— Što je s tvojom vatrom? — upita Dick. 

— Ne znan — reče Doc. — Sve knjige što sam ih čitao 
o divljim narodima i stanovnicima na pustim otocima 
govore o tome da oni prave vatru tarući dva komada 
drveta jedan o drugi. 

— Možda ne tareš dovoljno jako — izrazi svoje miš- 
ljenje Dick. 

— Tarem što jače mogu. Ne mislis valjda da je to 
lako? Ta idi, molim te. To je mučan posao. 


On je nastavio da tare još nekoliko minuta. Na kraju 
je prekinuo na neko vrijeme i napokon je, sav iscrpen, 


prestao. 
— Zasto si prestao? — upita ga Dick. 
— Te trijeske neće da gore —- odgovori Doc mrzo- 


voljno — iako sam tr'o tako jako da sam se ugrijao. 

Pomirivši se s tim da nešto nije u redu s njihovim 
načinom loženja vatre, oni odluče da se ugriju gimnasti- 
kom. Znali su, naime, da će od dobrog i brzog trčanja krv 
početi da ubrzano struji u njihovim žilama, ali se postavi- 
lo pitanje u kojem smjeru da trče, kao i to gdje da nađu 
mjesta za trčanje. Posvuda oko njih tlo je bilo obraslo 
gustim raslinjem. 

Tu se nije moglo trčati. Nisu imali ni pojma gdje je 
staza. Nije im preostalo ništa drugo nego drveće, i oni se 
opet popnu na donje grane. Ukočenih prstiju i zglobova, 
još jednom krenu u pravcu o kojem su mislili da ih vodi 
prema pruzi. 

Kako su se kretali naprijed, tako su počeli osjećati da 
im se u tijelo vraća toplina i život. No, kad su zaboravili 
na hladnoću, počeli su jače osjećati glad, a žeđ im je 
samo povećavala nevolju. Slušali su glasove manjih sta- 
novnika džunge, a od vremena na vrijeme uspjeli su na 
trenutak ugledati prekrasne ptice šarenog perja. Došao je 
jedan mali majmun i slijedio ih iznad njihovih glava; nje- 
govo kriještanje dozvalo je i druge, i naskoro se naslo oko 
njih mnogo majmuna. Činilo se da se baš mnogo ne boje 
dječaka, a nisu ni bili neprijateljski raspoloženi. Bili su 
samo radoznali i neprestano su jeli; gledajući to, djeća- 
cima je bilo da gotovo polude od gladi. 

Oni su pažljivo gledali što jedu majmuni, jer su znali 
da ono što jedu majmuni slobodno mogu jesti i oni. Ali, 


Dick i Doc — kako su već bili veoma gladni — pažljivo su promatrali što jedu 
majmuni jer su znali da ono što jedu majmuni mogu i oni slobodno jesti. Ali 
kad su otkrili da se jelovnik majmuna sastoji gotovo isključivo od gusjenica, 
promijenili su mišljenje. 


kad su otkrili da se jelovnik majmuna sastoji gotovo is- 
ključivo od gusjenica, promijenili su mišljenje. Nakon 
nekog vremena opazili su kako jedan majmun ubire plod 
s jednog drveta i jede ga s velikim užitkom; oni se odmah 
popnu u krošnju tog istog drveta i potraže te plodove. 
Nisu im baš jako prijali, ali je to bilo nešto za jelo; nestalo 
je gladi koja ih je tako strašno mučila, a sokom tih 
plodova utažili su i žeđ. 

Kad su se najeli, nastavili su tražiti put do željezničke 
pruge i spoznali da im je lakše putovati kroz drveće, 
premda se još ni izdaleka nisu u tome usavršili. Hrana im 
je dala nove nade, i oni su bili gotovo sigurni da će 
uskoro doći do onih dviju čeličnih traka, što bi značilo 
spas, pa makar da je njihov vlak već i otišao, jer će doći 
drugi vlakovi koji će na znak dvojice bijelih dječaka si- 
gurao stati. Oni ne bi osjećali tu sigurnost u sebe da su 
mogli i sanjati da zapravo putuju sve dublje i dublje u 
prašumu, tačno u suprotnom pravcu od željezničke 
pruge. 

Dick, koji je bio naprijed, najednom usklikne; u nje- 
govu glasu osjećalo se zadovoljstvo i olakšanje. 

— Evo naše stare staze! — poviće on. 

— Ah, kako je krasno stati opet svojim vlastitim no- 
gama na zemlju — reče Doc kad su dječaci opet stupili na 
tvrdo tlo. — Dođi! Lupajmo nogama po njoj! 

Brzim koracima pošli su lovačkom stazom koja je 
vodila uglavnom u istom smjeru kojim su se kretali i do 
tada, uvjereni da su sada na pravom putu. Docovo raspo- 
loženje bilo je u skladu sa situacijom, i on veselo zazviždi. 

Ravno pred njima Zopinga se naglo zaustavi. Načas je 
stao i pažljivo slušao, a onda se spusti na ruke i noge i 
stavi uho na zemlju; u tom je položaju ostao neko vrijeme 


ne mičući se. 

Kad je ustao, i dalje je napeto osluskivao upinjući sve 
svoje sposobnosti da protumači sebi zvukove koji su se 
približavali stazom. Upravo u času kad bi ga bili dječaci 
ugledali, divlji ratnik uđe u zeleni zid koji je omeđivao 
šumsku stazu. Lišće i granje se za njim opet sklopi u ne- 
prozirni zastor iza kojega je Zopinga čekao. 

Dječaci su samosvjesno išli naprijed, a Zopinga je 
namjestio štit na lijevu podlakticu i držao upereno svoje 
lagano lovačko koplje. 

Ratnik nije vidio dječake dok nisu dosli gotovo na- 
suprot njemu, a kad ih je ugledao, napetost u ruci, kojom 
je držao koplje, popusti, a njegovo opako lice poprimi 
izraz olakšanja i zadovoljstva, jer je vidio da se nema čega 
bojati od dvojice nenaoružanih bijelih dječaka. Počekao je 
dok dječaci nisu nestali iz vida iza jedne okuke, a onda je 
izašao na stazu i pošao za njima. 

Zopinga je bio neobično ponosan. Da li je sada važno 
što se u njegovim stupicama nije uhvatila nijedna žrtva? 
Da su i sve bile pune, ta lovina ne bi bila jednaka ovoj ne- 
očekivanoj sreći koja ga je zadesila a da ga nije stajala ni 
najmanje napora. Žrtve sa svojih stupica morao bi sam 
nositi kući, a ova nova lovina hodala je na vlastitim no- 
gama i, da sreća bude potpuna, uputila se ravno u selo 
plemena Bagalle. 


zarobljenici bagalia 


Mora da smo sada već sasvim blizu vlaka — reče Dick; 


— osim ako... 

— Što: osim ako?... — upita Doc. 

— ... ako nismo na pravom putu — dopuni Dick. — 
Na kraju krajeva, mogli smo se i izgubiti. 

— Ah, nemoj to reći, Dick. Ako smo se sada izgubili, 
onda nikada nećemo naći pravi put. Morat ćemo ostati u 
ovoj džungli dok ... 

— Što: dok...? 

— Ne bih to htio reći. 

— Mislis, dok ne umremo? 

Doc kimne glavom i dječaci šutke nastave put, za- 
okupljeni svaki svojim vlastitim mračnim mislima. Iza 
njih je išao ratnik Zopinga, udaljen tek toliko da ga 
dječaci ne mogu vidjeti. Najednom Doc stane. 

— Dick! — poviče on. — Ne osjećaš li nekakav miris? 

Dick onjuši zrak. — Kao da miriše dim — reće on. 

— Toijeste dim — usklikne Doc — a mogu razabrati i 
miris od kuhanja hrane. Spašeni smo, Dick! Spašeni 
smo! Tu je vlak! Dođi! — i obojica stanu trčati. 

Pošto su brzo trčali stotinjak metara, dječaci naglo 


stanu. Pred njima, na kraju staze, prostirala se sumska 
čistina. U sredini čistine bio je prostor ograđen plotom od 
pruća. Iznad plota vidjeli su čunjaste dimnjake travom 
pokrivenih koliba, a kroz otvorena vrata, koja su gledala 
prema njima, vidjeli su i kolibe i polugole crne ljude kako 
se kreću amo-tamo. Izvan ograde bilo je više žena koje su 
kopale na malom komadu obrađene zemlje. 

Dick i Doc najprije bace pogled na taj prizor pred 
sobom, a onda šutke i zaprepašteno pogledaju jedan dru- 
goga. Ovo što su ugledali bilo je toliko različito od onoga 
što su očekivali i čemu su se nadali da su obojica od tog 
udarca načas potpuno zanijemjeli. Kao i obično, Doc je 
prvi ovladao svojim jezikom. 

— Na kraju smo ipak izgubljeni — reče on. — Što 
sada da počnemo? 

— Možda su to miroljubivi urođenici — primijeti Dick. 

— A možda su ljudožderi — odvrati Doc. 

— Ne vjerujem da uopće još ima ljudoždera — reče 
Dick. 

— Ne namjeravam ništa riskirati u tom pogledu. Mo- 
guće je da ih ima. 

— Odsšuljajmo se natrag istim putem kojim smo došli 
— šapne Dick. 

— Još nas nisu opazili. 

Istog časa dječaci se okrenu da se vrate, ali im se 
ispriječi na stazi kojom su upravo došli ogroman crni 
ratnik, mrko buljeći u njih. U ruci mu je bilo oštro koplje. 

— 0 majko! — uzvikne Dick. 


— Što da radimo? —- izusti Doc. 
— Moramo biti prijazni s njim — reče Dick. 
— Dobro jutro! — pozdravi uljudno Doc i razvučće 


usne u smiješak, ali to je bilo sve prije nego smiješak. — 


Krasno jutro, zar ne? 

Zopinga, koji je dosada stajao sutke, obaspe ih sada 
bujicom rijeći od kojih dječaci nisu razumjeli ni jednu 
jedinu. Kad je prestao govoriti, opet je nepomično stajao. 

Umjesto da izbiju na prugu, dječaci su se našli u blizini nekakvog sela. I kad 
su htjeli da se vrate, na stazi se ispriječi crni ratnik mrko i divlje buljeći u njih. 


— Dobro —- primijeti nekako neodređeno Dick — 
mislim da bi bilo bolje da se vratimo prema vlaku. Haj- 


demo, Doc! 

I on krene stazom pored Zopinge. Istog časa oštri 
šiljak koplja nasao mu se na trbuhu. Dick stane. Zopinga 
pokaže lijevom rukom prema selu i bocne Dicka svojim 
kopljem. 

— Mislim da nas poziva na doručak — primijeti Doc. 

— Što god bilo to na što nas poziva, mislim da je 
najbolje da se odazovemo — reče Dick. 

Dječaci se preko volje okrenu prema selu, a za njima 
je stupao Zopinga ponosno tjerajući zarobljenike prema 
ulaznim vratima sela. Kad su ih opazile žene i djeca, koji 
su radili u polju, strčali su se oko njih strahovito brblja- 
jući. Žene su bile odvratna stvorenja; uši i donja usna bili 
su im užasno izobličeni; uške su im vjerojatno već u 
ranoj mladosti bušili da mogu na njih vješati teške ukra- 
se koji su razvlačili tkivo dok ne bi donji dio uha dotakao 
rame, a zubi su im bili, kao i u Zopinga, izbrušeni u oštre 
šiljke. 

Sreća po duševni mir Dicka i Doca da nisu razumjeli 
šta to znači! 

Neka su djeca bacala na dječake kamenje i drva, i 
svaki put kad je koji pogodio, Zopinga, žena i sva djeca 
prasnuli su u smijeh. Ohrabren i osokoljen ovim odobra- 
vanjem, stariji dječak, neki naročito ružan momak, 
nasrne odostraga na Doca i zamahne teškim štapom 
prema njegovoj glavi. Dick je, nastojeći da se obrani od 
drvlja i kamenja što je letjelo na njega, pao nekoliko 
koraka iza Doca, a to je bila vrlo sretna okolnost za 
njegova bratića, jer bi crni dječak bio razbio Docovu 
lubanju da je udarac pogodio cilj. 

Upravo kad je mali đavo zamahnuo toljagom, skoći 
Dick pred njega i uhvati ga lijevom rukom za ručni zglob, 


a desnom šakom opali mu takav šamar u lice da je ovaj 
pao na leđa. 

Doc se okrenuo još na vrijeme da bi vidio Dickovo 
djelo, mada nije bio potpuno svjestan kako mu je blizu i 
koliko je velika bila opasnost, i dječaci se instinktivno 
stisnu jedan uz drugoga, leđa uz leđa, da se mogu 
neizmjenično braniti, jer su obojica bih svjesni da će 
Dickov napad na crnog mladića izazvati bijes svih ostalih. 

— Dobri moj Dick ? — šapne Doc. 

— Mislim da ćemo se sada provesti zbog toga — reče 
Dick turobno — ali morao sam to učiniti! On bi te bio 
ubio. 

— Ništa nam se gore ne može dogoditi nego do sada — 
odvrati mu Doc. — Pogledaj ih sada! Mislim da im je to 
koristilo. 

Urođenici su načas bili toliko iznenađeni da su se za- 
boravili nabacivati na dječake, a onda su se počeli smijati 
i rugati poraženom momku koji je sjedio na zemlji i opi- 
pavao svoj krvavi nos, i dok su tako djeca bila zauzeta 
tom zabavom, Zopinga potjera dječake u selo i dogura ih 
pred nekog vrlo debelog Crnca koji je sjedio i razgovarao s 
više drugih ratnika u sjeni velikog drveta. 

— To strašilo mora da je poglavica — reče Doc. 

— Želio bih da možemo s njim govoriti — reče Dick. — 
Možda bi nas on poslao natrag k vlaku, kad bismo mu 
mogli protumačiti da smo tamo zapravo htjeli doći. 

— Pokušat ću — reče Doc. — Možda razumije engle- 
ski. Reci, poglavico — poviče on debelom Crncu — razu- 
miješ li engleski? — Crnac pogleda Doca i obrati mu se 
na jednom od bezbrojnih bantu dijalekata, ali Amerika- 
nac samo zatrese glavom. — Nema nista po toj liniji, pri- 
jatelju moj — reče Doc i uzdahne, a onda se razvedri i 


nastavi: — Hej, parley voo zong glaze? 

Usprkos udarcima i masnicama koje je dobio, Dick 
nije mogao suzdržati smijeh. 

— Što je? — upita Doc. — Što je tako smiješno? 

— Tvoj francuski. 

— Doc se nasmije. — Moram ga popraviti — reče on. 

— Nikad nitko nije do sada moj francuski shvatio kao 
francuski. 

— Ovaj tvoj prijatelj neće ga shvatiti niti kao govor. 
Zašto ne pokušaš govoriti znakovima? 

— Nisam se uopće sjetio toga. Dragi moj dobri Dick! 
Kako on rijetko kada pokaže tračak inteligencije. A sada 
pazi! — On mahne rukom prema Crncu, da svrati na 
sebe njegovu pozornost; zatim pokaže u pravcu gdje se po 
njegovom mišljenju nalazi željeznička pruga, a onda više 
puta ponovi: »Šu! Šul« Tada upre prstom najprije u Dicka, 
a onda u sebe; ushoda se u malom krugu zbunjeno 
pogledavajući sad na jednu sad na drugu stranu. Na to 
stane pred Crnca i upre prstom u njega, onda u Dicka, 
zatim u sebe, i najzad pokaže prstom kroz šumu prema 
zamišljenoj željeznici i opet ponovi: »Šu! Šu! Šu! Šu!« 

Crnac ga je neko vrijeme promatrao svojim mutnim, 
crveno obrubljenim očima, onda se okrene prema svojim 
drugovima, upre svoj prljavi palac prema Docu, kvrcne ga 
značajno kažiprstom po čelu i izda nekoliko kratkih 
naređenja Zopingi, koji stupi naprijed i grubo otjera dje- 
čake seoskim putom daleko prema drugom kraju sela. 

— Mislim da je sasvim dobro razumio tvoj govor 
znakovima — reče Dick. 

— Po čemu to zaključujes? — upita Doc. 

— Pa, on misli da si lud, a nije daleko od istine. 

— Jelito tako? 


Zopinga se zaustavi pred slamnatom kolibom nalik na košnicu; koliba je imala 
otvor visok dvije i po do tri stope, a na svakoj strani tog otvora čučao je 
naoružan ratnik. Zopinga naredi dječacima da uđu u tamu koja je bila samo 
malo rjeđa od smrdljivog zadaha što je ispunjao tu jazbinu. 


Zopinga se zaustavi pred slamnatom kolibom nalik na 
košnicu; koliba je imala otvor visok dvije i po do tri stope, 
a na svakoj strani čučao je ratnik naoružan kao i 
Zopinga. Zopinga dade dječacima znak da uđu, i kad su 
se oni spustili na ruke i koljena da mogu otpuzati u 
tamnu unutrašnjost, on je ubrzao njihov ulazak 
žuljevitim tabanom svoje noge i ugurao ih, jednog po 
jednog, u tamu koja je bila samo malo rjeđa od smrdljivog 
zadaha što je ispunjao tu odvratnu jazbinu. 


ljudožderi 


Dick i Doc su se priljubili čvrsto jedan uz drugoga i 


sjedili bez riječi na prljavom podu kolibe. Čuli su kako 
Zopinga nešto govori stražarima na ulazu, a onda je oti- 
šao; zatim su još čuli kako razgovaraju stražari. Najteže 
im je bilo što nisu mogli razumjeti ni riječi od onoga što 
se govorilo, niti uhvatiti neki ključ pomoću kojeg bi mogli 
doznati nešto o narodu čijoj ih je vlasti izručila nemila 
sudbina, a niti bilo što saznati o namjerama njihovih 
otmičara; sada su, naime, već obojica bili svjesni da su 
doista zarobljenici. 

Uskoro stavi Doc svoje usne sasvim na Dickovo uho. 

— Čuješ li nešto? — šapne mu on. 

Dick potvrdno kimne glavom. — Čuje se kao da ovdje 
netko diše — reče on. 

— Tako je — odgovori Doc malo drhtavim glasom. 

— Vidim nešto tamo prema onom zidu. — Njihove su 
se oči počele privikavati na tamu i malo-pomalo nazirali 
su se u tami obrisi predmeta. 

Dick uperi pogled u smjeru odakle je dolazio šum. 

— Vidim već, tamo su njih dvojica. Što misliš jesu li 
to ljudi, ili ... 


— Ili što? — upita Doc. 

— ... lavovi ili nešto slično — reče Dick tiho. 

Doc opipa džepove na hlačama i izvadi nož, ali prsti 
su mu tako drhtali da je teškom mukom otvorio nož. — 
Dižu se! — sapne. 

Sjedili su i prikovali pogled na tamnu masu koja se 
micala nasuprot stražnjem zidu kolibe. Izgledala je vrlo 
velika i jako zloslutna iako još nije poprimila nikakav 
oblik, te je nisu mogli indentificirati. 

— Dolazi prema nama — zacvokoće Doc. — Volio bih 
da je lav! Ne bih se tako bojao kad bih znao da je to lav 
kao što se bojim ne znajući što je to. Oh! Moglo bi biti 
nešto? 

— Tamo dolazi još jedan — objavi Dick. — Pazi, ja 
mislim da su to ljudi. Sada već bolje vidim u toj prokletoj 
rupi. Da, to su ljudi. 

— Onda mora da su i oni zarobljenici -— reče Doc. 

— Uza sve to, bilo bi dobro da i ti izvadiš svoj nož — 
reče Dick. 

— Ja sam svoj već izvadio i upravo sam ti htio reći da 
i ti izvadiš svoj. 

Oni su vrlo mirno sjedili dok su dvije prikaze puzale 
četvoronoške prema njima i uskoro su vidjeli da je jedan 
bio ogroman, a drugi vrlo malen Crnac, ili možda dijete. 

— Reci im neka se ne približavaju, ili ćemo ih izbosti 
noževima — reće Doc. 

— Neće nas razumjeti ako im to kažemo — odgovori 
Dick. 

Tada jedan od Crnaca izjavi kinesko-engleskom 
narječju, koji su dječaci jedva razumjeli, da izvrsno govori 
engleski. 

— Ah! — usklikne Doc s olakšanjem — gotovo bih ga 


mogao poljubiti. 

Dječaci su postavljali pitanja koja je Crnac tek uz 
najveće teškoće razumio, a jednako tako bili su ogromni i 
njihovi napori da shvate njegove odgovore, ali, na kraju 
krajeva, našli su ipak sredstva za sporazumijevanje, ma 
kako ono bilo slabo i neodređeno, i tako su malo-pomalo 
spoznali neugodan položaj u koji ih je doveo njihov smion 
odlazak u džunglu. 

— Što će učiniti snama? — upita Dick. 

— Ugojiti nas — objasni Crnac. 

Ugojiti nas? Zašto? — upita Doc. 

— Ah, paja sam već predebeo. 

— Ugojiti nas za jelo — objasni Crnac. 

— O bože! — poviče Dick. — Oni su ljudožderi! Da li 
to misli? 

— Da. Zli ljudi. Ljudožderi. — Crnac zatrese glavom. 

Dječaci su dugo šutjeli. Njihove su misli bile daleko - 
daleko preko kontinenata i oceana kod udaljenih domova, 
kod njihovih majki — kod svih milih i dragih prijatelja 
koje nikada više neće vidjeti. 

— I kad pomisliš da nikad nitko neće znati što se s 
nama dogodilo — reče Dick svečano. — O to je strašno, 
Doc. 

— To se još, Dick, nije dogodilo — odgovori njegov 
bratić — i na nama je da nastojimo da se to ne dogodi. 
Mora postojati neki put da se izvučemo. Ni na koji način 
ne smijemo se predati, bar ne tako dugo dok ne počnu 
pitati što je bolje, pečena rebra ili odresci. 

— Dick se nasmiješi. — Možeš biti siguran da se ne- 
ćemo predati, dobri moj Doc. Naučit ćemo sve što mo- 
žemo od ovog momka tako da u danom času imamo više 
izgleda da se spasimo. Prvo što moramo učiniti jest da 


pokušamo naučiti njihov jezik. Kad bismo znali barem o 
čemu govore, već bi nam i to moglo koristiti. A i u slučaju 
da se izvućemo, bit će nam lakse budemo li znali pitati za 
put. 

— Da, možemo sresti prometnog milicajca. 

— Ne budi idiot. 

Dick se okrene prema Crncu koji je čučao kraj njega. 

— Kako tije ime? — upita ga. 

— Bulala — odgovori Crnac, a onda mu objasni da je 
bio kuhar u ekspediciji nekog bijelog čovjeka koji je lovio 
veliku divljač, da je nešto pogriješio i pobjegao da se vrati 
kući, no na putu su ga zarobili ovi ljudi koje je opisao kao 
pleme Bagalla. 

— Govoriš li istim jezikom kao i ovi Bagalle? — upita 
Doc. 

— Mi razumijemo jedni druge — odgovori Bulala. 

— Hoćeš li nas učiti svoj jezik? 

Bulali se veoma svidjela ta ideja, i on se odmah dade 
na posao u ulozi učitelja; nikad još nigdje nije jedan uči- 
telj imao tako revne učenike, i nikad još Dick i Doc nisu 
tako marljivo prionuli usvajanju korisnog znanja. 

— Gledaj — reče Doc — taj jezik je prava igračka. 

— Budeš li ga učio tako dobro kao što si učio fran- 
cuski — reče Dick — trebat će ti otprilike sto godina da 
možeš razumjeti samog sebe, kad te već neće razumjeti 
nitko drugi. 

— Zar tako? — upita Doc. — Znači, tebi ne ide tako 
dobro. 

Kako su se oči dječaka sve više privikavale na blijedo 
svjetlo u unutrašnjosti kolibe, oni su otkrivali oskudan 
namještaj, nečistoću i svoje drugove zatvorenike. Bulala 
je bio očito potpuna neznalica, ali dobroćudan Crnac sa 

Zarobljeni dječaci vrlo brzo su se sprijateljili s Bulalom i L'kundorn, koji su 


također očekivali da ih ljudožderi pojedu. Bulala je čak pokušao da nauči 
dječake svoj dijalekt. 


zapadne obale Afrike, dok je drugi, kojega je Bulala oslo- 
vljavao Ukundo, bio Pigmejac i premda je bio potpuno 
odrastao muskarac, sezao je blizancima tek do ramena. 
Kad je Ukunda vidio da Bulala pokušava naučiti dje- 
čake svoj jezik, pokazao je veliko zanimanje za to, a kako 
je bio mnogo bistriji od Bulale, to se događalo da su dje- 


čaci češće učili njegov dijalekt nego dijalekt plemena ko- 
jemu je pripadao Bulala. 

Što se tiče namještaja kolibe, on se sastojao od više 
prljavih prostirača za spavanje koje su sigurno njihovi 
prvobitni vlasnici rashodovali kao apsolutno neupotreb- 
ljive za ljudska bića, a kad je nešto odviše prljavo za jed- 
nog ljudozdera, onda mora da je u takvom stanju koje se 
ne može opisati. 

Ukundo velikodušno izvuče dva prostirača za dječake, 
ali kad su ih oni pogledali, obojica odvrate pogled. 

— Da nema vani stražara, ja bih svoj prostirač iz- 
vukao napolje i objesio ga na drvo — reče Doc. 

— Ne bojiš se da bi ti mogao nestati? — upita Dick. 

— Ne. Bojim se samo da bi mogao dopuzati natrag 
ovamo za nama. 

U sumrak donijeli su im nešto hrane, neku strašnu 
odvratnu i smrdljivu tvar koju ni jedan od dječaka nije 
mogao ustima ni dotaći, makar su napola skapavali od 
gladi. Ali, Bulala i Ukundo nisu bili tako izbirljivi; oni su 
lakomo pojeli i svoje porcije i porcije dječaka, a uz to su 
se čuli glasovi koji su Doca podsjećali na vrijeme obroka 
u svinjcu na farmi njegova djeda. 

Kako je pala noć, začula se noćna buka iz sela i džun- 
gle. Kroz otvor na dnu kolibe, koji im je služio kao vrata i 
prozor, dječaci su vidjeli kako u selu gore vatre; na tre- 
nutke je dopro do njih razgovor i glasan smijeh. Vidjeli su 
kako se oko vatre miču ljudski likovi, kako plešu divlji 
plesači, i čuli zvukove tam-tama, ali toplina vatre što je 
gorjela nije dopirala u hladnu, vlažnu kolibu, niti je smi- 
jeh zagrijao njihova srca. 

Oni se stisnu čvrsto jedan uz drugoga i napokon 
usnu, gladni, prozebli i iscrpljeni. 


noževi koji nestaju 


Kaa. su se probudili, bilo je još mračno i mnogo hlad- 


nije. Seoske vatre su dogorjele, ili su ih preko noći zapre- 
tali. Sve je bilo tiho, a ipak su dječaci bili sigurni da ih je 
probudio nekakav šum, kao da im još zvoni u ušima 
odjek tog šuma. Ubrzo su se uvjerili u to: strahovita buka 
valjala se u velikim valovima iz tamne džungle i potresala 
tlo. 

— Jesili se probudio? — šapne Doc. 

— Jesam. 

— Jesilito čuo? 

— To je lav. 

— Što misliš, da li je u selu? 

— Onriče strahovito blizu. 

Numa nije bio u selu; on je rikao tik uz plot dajući 
oduška svom bijesu zbog čvrste, ograde koja ga je dijelila 
od finog mesa. 

— Do vraga — reče Dick; — lav nam neće biti baš 
ugodan ako pobjegnemo odavde. Bit će to kao da skočćiš s 
tave u vatru. 

— Čini se da bi ti bilo bolje ostati ovdje da te pojedu 
ljudožderi nego pokušati pobjeći? — upita Doc. 


— Ne, to uopće ne mislim; mislim, naprotiv, da ne- 
mamo mnogo izgleda da se bilo kako izvućemo iz ovog 
škripca, ali sigurno bih radije pokušao bježati nego mirno 
sjediti ovdje i čekati da budem pojeden, kako to čine Bu- 
lala i Ukundo. Imaš li, Doc, kakav plan za bijeg? 

— Još nemam. Koliko sam mogao razabrati iz nera- 
zumljivog Bulalinog pričanja, mislim da nas još neko 
vrijeme neće pojesti. On, čini se, misli da će oni počekati 
dok se i mi malo udebljamo, ali je rekao i to, kako je mo- 
guće da nas čuvaju za neku veliku svečanost na koju su 
pozvali i stanovnike drugih sela. U svakom slučaju, ako 
budemo imali nekoliko dana vremena da upoznamo obi- 
čaje i navike ovih ljudoždera, bit ćemo u boljem položaju i 
moći ćemo izabrati najbolji plan i najbolje vrijeme za 
bijeg. Uh, što je hladno! 

— Nisam znao da netko može biti tako gladan i da mu 
je tako zima, pa da još živi — reče Dick. 

— Niti ja. Nema koristi da pokušamo opet zaspati. 
Ustat ću i kretat ću se. Možda će nas to ugrijati. 

No, jedino što su time postigli, bilo je da su probudili 
Bulalu i Ukunda, koji se uopće nisu ljutili što su ih pro- 
budili, već su se samo smješkali kad su im dječaci rekli 
kako im je hladno. Bulala ih je uvjeravao da je svakome 
noću hladno, a kako su on i Ukundo bili zapravo goli, 
blizanci su se malo postidjeli zbog svog gunđanja. 

Napokon se pojavi dnevno svjetlo i iziđe sunce; postalo 
je toplo, i to im vrati život. Dječaci su postali gotovo 
veseli, i sada su bili tako gladni da su bili uvjereni kako 
će pojesti sve što im budu uzničari donijeli, ma kako to 
jezivo zaudaralo. Ali, nisu im donijeli ništa. Zapravo, bilo 
je već blizu podneva a nitko im nije posvetio nikakvu 
pažnju. Tada dođe ratnik i naredi da sva četvorica izađu. 


Njihovi čuvari odveli su ih prema poglavičinoj kolibi u 
sredini sela. 

Tu su nasli više ratnika svrstanih ispred starog lju- 
doždera mutnih očiju. Poglavica ih sve pogleda, a onda se 
obrati blizancima. 

— On želi znati što ste radili u ovom kraju — preveo je 
Bulala. 

— Reci mu da smo prolazili ovuda vlakom, da smo 
zašli u džunglu i izgubili se — reče Dick. — Reci mu da se 
želimo vratiti do željezničke pruge i da će ga naši očevi, 
ako nas tamo odvede, bogato nagraditi. 

Bulala je sve to protumačio poglavici, a onda je sli- 
jedio dugi razgovor između poglavice i njegovih ratnika, 
nakon čega je Bulala opet prevodio dječacima. 

— Poglavica Galla kaže da će vas nakon nekog vre- 
mena vratiti. On želi da ostanete ovdje nekoliko dana. 
Onda će vas odvesti natrag. On također želi vaša odijela. 
On kaže da ih morate skinuti i predati ih njemu kao pok- 
lon ako želite da vas odvede natrag do vaših ljudi. 

— Ta Smrznut ćemo se — pokušao je Doc da se 
usprotivi. 

— Bolje je da mu ih predate jer će vas onda pustiti da 
odete — upozorio ih je Bulala. 

Doc se okrenu i pogleda Dicka. — Što da radimo — 
upita ga. 

— Reci mu da ćemo se noću smrznuti bez odijela, 
Bulalo — poviče Dick. 

Bulala i poglavica Galla vodili su dulji razgovor i na 
kraju Bulala objavi da poglavica čvrsto ostaje pri svom 
zahtjevu, ali da će im mjesto toga pribaviti drugu odjeću. 

— Dobro, reci mu neka to učini — promrsi Doc kroz 
zube. 


Već je bilo skoro podne kad su čuvari četvoricu zarobljenika odveli pred 
poglavičinu kolibu u sredini sela. Tu su ih opkolili ratnici, a stari ljudožder, 
krvavih očiju, počeo je da ih saslušava. Zahtijevao je da mu dječaci poklone 
svoja odijela, a on će ih onda odvesti do pruge... 


Opet je tu bilo mnogo cjenkanja, no na kraju pošalje 
poglavica jednog ratnika, i on donese punu ruku prljavih 
pamučnih dronjaka i baci ih pred noge dječacima, Doc se 
opet počeo prepirati, ali su Bulalin savjet i poglavičino 
prijeteće držanje uvjerili blizance da im ne preostaje nista 
drugo nego da izvrše Gallino naređenje. 

— Ja ću izvaditi svoje stvari iz džepova — reče Doc. 

— Oni će nam vjerojatno oduzeti sve što imamo, ali bi 
trebalo po mogućnosti pokušati da zadržimo svoje džepne 
noževe — primijeti Dick. 

I zaista, čim je Dick izvadio iz džepa prvi predmet, a to 
je slučajno bilo naliv-pero, Galla-Galla pruži ruku da mu 
se to preda. 

— Alaj će se mnogo okoristiti taj stari lopov — pro- 
gunđa Dick. 

— Onželi znati što je to — reče Bulala. 

— Reci mu da je to boca u kojoj ima nešto dobro za 
piće — promrsi Doc. Ja ću mu pokazati kako se to 
otvara, tom starom banditu. 

I Doc stupi naprijed i skine kapicu s naliv pera. — 
Reci mu — protumači on Bulali — neka stavi ovaj šiljasti 
dio u usta, a onda neka pritisne ovu malu polugu, koja će 
ubrizgati izvrsno piće u njegov želudac. 

Galla-Galla učini kako mu je Bulala govorio. Njegovo 
ružno lice poprimi nekakav čudan izražaj, i on počne 
pljuvati; na veliko iznenađenje ne samo svoje nego i 
okupljenih ratnika, jer je bilo očito da Galla-Galla pljuje 
plavo. On se zbog toga iznenadio i jako prepao. Skakao je 
naokolo kao da je šenuo pameću, puštajući čudne gla- 
sove među kojima su se mogle razabrati primjedbe za 
koje su dječaci bili sigurni da ni u kom slučaju nisu pri- 
stojne, ali najznačajniji dio predstave bio je taj da je sav 


svoj bijes iskalio na Bulali, nemilosrdno lupajući i udara- 
jući po jadniku. 

— Kaži da mu to neće naškoditi — poviče Dick bojeći 
se posljedica Docove psine. — Reci mu da to bijeli čovjek 
pije da postane jak. 

I kad je Bulali uspjelo da poglavici prevede to oba- 
vještenje, Galla-Galla se odmah smiri, ali je još dugo na- 
kon toga pljuvao plavo. 

Dječaci su sada ispraznili svoje džepove, ali su se 
jedan i drugi kao prilijepili uz svoj nož i pokušavali ga 
sakriti pogledu pohlepnog Galla-Galle. Njihov pokušaj bio 
je uzaludan; prljava i zamazana šaka ispruži se prema 
Docu, kome nije bio potreban nikakav tumač da mu pre- 
vede poglavičina naređenja: daj! daj! daj! Tada je Docu 
pala na um misao koja je bila malo nadahnuće. Njegove 
oči se nasmiješe i zablistaju. 

— Zašto ne? — upita on glasno. 

— A što opet? — upita Dick. 

— Gledaj me pažljivo! — poviče Doc. 

Galla-Galla postajao je sve uporniji; odlučnim je to- 
nom tražio da mu Doc preda nož, no Docu to nije bilo ni 
na kraj pameti. Umjesto da poglavici preda nož, podigne 
rašireni dlan lijeve ruke, tada otvori desnu šaku i svima 
pokaže nož koji je bio u ruci. 

— Reci im — obrati se Doc Bulali — neka dobro paze, 
jer ću im pokazati majstoriju kakvu još nikada nisu 
vidjeli. 

— Veliku čaroliju? — upita Bulala. 

Doc prihvati taj naziv. — Velika čarolija! — poviče on. 
— To je ideja, Bulalo! Reci im da ću izvesti veliku čaroliju 
sa slovom B. 

Činilo se da je i sam Galla-Galla bio impresioniran 


kad je bijeli dječak pokrio nož lijevom šakom. Doc stisne 
obje šake, prste među prste, i puhne. Tada digne ruke iz- 
nad glave. — Abrakadabra! — zaviče on. — Hokus pokus 
preparatus! Promijeni kola i nestani! — zatim on otvori 
šake i pruži prema gledaocima dlanove. Noža je nestalo. 
Poglavica je bio jako zbunjen. Ogledavao se na sve strane 
da pronađe nož i kad je došao sasvim blizu Docu, ovaj 
nenadano pruži ruke prema njemu i prividno izvadi iz- 
gubljeni nož iz lijevog uha Galla-Galllinog. To je očito bilo 
starom divljaku i ljudožderu previše. On skoči tako brzo 
natrag da se spotaknuo i pao koliko je dug i širok na 
stolicu na kojoj je sjedio. 

Taj udarac njegovu dostojanstvu loše mu je djelovao 
na ćud, koja ni u najboljem slučaju nije bila baš previše 
dobra. On ustane sav kipeći od bijesa i ljutito zatraži da 
dječaci skinu svoja odijela i obuku dronjke koje su im 
donijeli. 

— Zadrži svoj nož koliko god budeš mogao — opo- 
minjao je Doc. — Mislim da bih mogao spasiti oba kad se 
umotam u tu novu odjeću. No, kako se te krpe stavljaju 
na tijelo? 

— Pitaj Bulalu — savjetuje ga Dick. 

I Bulala zorno pokaže dječacima kako se to platno 
obavije oko bedara a krajevi stavljaju između stegna, tako 
da kao mala pregača jedan kraj pada sprijeda a drugi 
straga. 

Sve to vrijeme dječaci su petljali da sakriju svoje 
noževe, ali ih na kraju Galla-Galla opet zatraži. Doc je bio 
očajan. 

— Ne smijemo mu ih dati, Dick — reče on — to su 
jedini korisni predmeti koje imamo. Ja mu ih ne dam! 

On se okrene prema Bulali. 


— Reci tom debelom čovjeku, ako nam bilo tko 
oduzme tu čaroliju, da će ga ona ubiti, no, ako ne želi da 
je imamo uza se, mi ćemo je baciti. Pazi! 

I on pokaže svoj nož te ponovi tajanstvene pokrete i 
riječi, koje je izveo maločas, i noža nestane. Onda uzme 
Dickov nož i učini s njim to isto. Galla-Galla je samo tre- 
sao glavom. 


— Reci Galla-Galli — obrati se Doc Bulali — da se naša velika'čarolija sakrila u 
glavu ovog momka i da neće izaći- tako dugo dok se mi ne vratimo svojim 
ljudima. 


— On želi znati gdje su — reče Bulala. 

Doc se stao ogledavati samo da dobije na vremenu, jer 
je smisljao odgovor koji bi presjekao daljnje poglavičino 
traženje noževa. Pogled mu se zaustavi na onom istom 
mladiću koji mu je dan prije, kad ih je Zopinga doveo u 
selo, htio razbiti lubanju. Doc ne bi nikada mogao oprav- 
dati misao koja mu je iskrsla u glavi kad je opet ugledao 
ružne crte lica mladog derišteta koje je bilo već došlo tako 
daleko da ga ubije, ali se ipak u sebi složio da je to dobra 
misao, jasno, za njega i Dicka, ako već ne za crnog 
mladića. On najednom priđe sasvim blizu tom momku i 
upre prstom u njegovo uho. 

— Reci Galla-Galli — obrati se Doc Bulali — da se 
naša velika čarolija sakrila u glavi ovog momka i da neće 
izaći tako dugo dok se mi ne vratimo svojim ljudima. 


noževi se opet pojavljuju 


Vrući dani i hladne noći jednolično su se izmjenjivali. 


Dječaci su se priučili da jedu hranu, ma kako ona bila 
oskudna i bez ukusa: nikako nisu mogli shvatiti kako to 
da nisu umrli od te hrane, jer su bili uvjereni da je imala 
u sebi sve bacile koji su ikada otkriveni i više milijuna 
onih koji nisu otkriveni. Užasne noći, nepodnošljive zbog 
hladnoće i gamadi, nalikovale su vječnim mukama. No, 
dječaci su još živjeli — živjeli su i učili. Učili su jezik 
Ukunda; učili su govoriti dijalekt koji su svi mogli ra- 
zumjeti; učili su razumijevali dijalekt svojih otmičara 
Bagalla. 

Za vrijeme svog zarobljeništva naučili su i mnogo 
drugih stvari, a medu ostalim stekli su i novu spoznaju o 
Crncima. 

To je za Doca, čije se poznavanje obojenih naroda 
svodilo na nekoliko nesretnih žrtava u pojedinačnim slu- 
čajevima, bilo pravo otkriće. Čak i među ratnicima ljudo- 
žderskog plemena Bagalla otkrio je pojedince koji su po- 
sjedovali veliko prirodno dostojanstvo, ravnotežu i očitu 
čvrstinu karaktera. Bulala, Crnac sa zapadne obale 
Afrike, potpuna neznalica i praznovjeran, imao je uza sve 


to zlatno srce, što se očitovalo u njegovoj lojalnosti i 
plemenitosti; a mali Ukundo, Pigmejac, na društvenoj 
ljestvici možda posljednji među narodima Afrike, pokazao 
se kao pouzdan prijatelj i dobar drug. Osim njegove 
prirodne bistrine treba spomenuti i gotovo nevjerojatno 
poznavanje džungle i njezinih stanovnika, kako životinja 
tako i ljudi; svojim pričama skratio je dječacima mnogi 
dosadni sat. 

Nakon prvog tjedna zarobljeništva, dječaci su se do- 
govorili da posredstvom Bulale i Zopinge posalju poglavici 
Gallar-Galli poruku, u kojoj su mu objašnjavali kako će 
sigurno umrijeti jer nisu naučeni udisati zatvoreni zrak u 
kolibi i živjeti bez sunčane svjetlosti. Tražili su da im se 
dade više slobode i mogućnosti da gimnasticiraju, a 
naročito su naglasili kako postoji mala vjerojatnost da 
pobjegnu, jer ne poznaju džunglu i prema tome ne bi 
znali u kojem pravcu da krenu sve kad bi im i uspjelo 
pobjeći iz sela. No, u jednom su pogledu bili vrlo oprezni, 
nastojeći da se ne kompromitiraju: nisu naime obećali da 
neće pokušati bježati. 

Rezultat njihova traženja bio je, da, je Galla-Galla 
dopustio svim zatvorenicima da se danju slobodno kreću 
po selu, a stražare je postavio na ulazna vrata u selo um- 
jesto da budu na ulazu u kolibu gdje su se dosad nalazila 
ova četvorica zatvorenika. Noću pak nije uopće bilo stra- 
žara, jer su ulazna vrata u selo tada bila zatvorena i za- 
bravljena, a opasnosti koje su vrebale u džungli bile su 
dovoljne da odvrate svakoga od pokusaja bijega. Dječaci 
su zapravo imali malo nade da će njihovu traženju biti 
udovoljeno, a vrlo je vjerojatno da im i ne bi bilo udovo- 
ljeno da nije bilo Ukundove oštroumnosti. Ukundo je na- 
ime tačno procijenio dojam što ga je Docova čarolija pro- 


izvela kod Galla-Galle, uspoređujući sigurno taj dojam sa 
strahopoštovanjem koje je nastalo u njegovu vlastitom 
praznovjernom duhu. Zahvaljujući, dakle, Ukundu, 
Bulala nije prenio poruku u obliku molbe, nego je 
Zopinga otišao k poglavici sa zahtjevom koji je sadržavao 
prijetnju da će bijeli djećak-čarobnjak poslati na njega još 
mnogo strašniju čaroliju ako im ne dopusti da se 
slobodno kreću po selu. Osim toga se Ukundo pobrinuo 
da u taj zahtjev budu uključeni Bulala i on. 

Zbog straha od Docove magije, stanovnici su susretali 
dječake s poštovanjem, što inače ne bi činili, a među 
njima se naročito isticao jedan momak, koji ih je izbjega- 
vao koliko je najviše mogao. To je bio Paabu, mladić u 
čijoj se debeloj lubanji, po vjerovanju stanovnika, nalazila 
velika čarolija bijelog dječaka-čarobnjaka. 

Od časa kad je Doc učinio da dva noža nestanu u 
Paabuovu lijevu uhu, tog su nesretnog mladića počeli svi 
stanovnici sela vrlo sumnjičavo promatrati. U početku 
mu je godila ta neobična slava, i on se šepirio unaokolo 
naduven kao puran, ali kad se počelo šaputati da Galla- 
Gallu muči radoznalost da li se velika čarolija zaista na- 
lazi u Paabuvoj glavi, mladić se strahovito prepao. Gotovo 
neprekidno boravi u osami i prljavštini očeve kolibe, jer 
zna da postoji samo jedan način kako Galla-Galla može 
tačno doznati nalazi li se velika čarolija u njegovoj glavi, a 
Paabu je dovoljno dobro poznavao Galla-Gallu i prema 
tome mu je bilo jasno da se on neće ustručavati, kad mu 
puhne u glavu, da stvar temeljito istraži, bez obzira kako 
to bilo bolno ili kako pogubno za Paabua. Jednog dana, 
kad su dječaci ležali u hladovini iza svoje kolibe, približi 
im se Galla-Galla. S njim je bio i čovjek ružna lica, u ko- 
jem su dječaci upoznali Intama, vrača Bagalla; bio je to 


snažan Mugalla, koji je zbog svog utjecaja na Galla-Gallu 
bio u neku ruku pravi poglavica Bagalla. Njegovo nabora- 
no lice bilo je izbrazdano od godina i opakih misli, a 
mračno zbog vječno mrkog pogleda; uz to lice izvrsno su 
pristajale njegove krvlju podlivene oči i oštri, izbrusšeni, 
ljudožderski zubi. Kako su se ta dvojica približavala dje- 
čacima, Intamo je uporno nešto dokazivao poglavici; kad 
su došli tako blizu da su ih Dick i Doc mogli čuti, prestao 
je govoriti, bojeći se da njegove riječi ne dopru do ušiju 
dječacima. Ali Galla-Galla stane pred svoja dva mlada za- 
točenika i otkrije karte. 

— Intamo kaže da tvoja čarolija nije dobra — izjasni 
se on. 

— Neka on napravi bolju — odvrati Doc na lošem i 
šeprtljavom jeziku Bagalla. 

— Intamo kaže da se tvoja čarolija ne nalazi u Pa- 
abuovoj glavi — nastavi Galla-Galla. 

— Ja kažem da jest. Zar nisi vidio kako sam je tamo 
stavio? 

— Mi ćemo je izvaditi — izjavi poglavica. 

— Kako ćeš je izvaditi? — upita Doc. Tada mu od- 
jednom postane jasno. — Zaboga, ne misliš valjda... 

— Kako vadiš ono što je u orahu? — odgovori Galla- 
Galla. — ZdrobiS ga! 

— Ta ubit ćeš ga — poviče Doc, užasnut. 

— A ako ne nađemo u njegovoj glavi veliku čaroliju, 
ubit ćemo tebe — reče Intamo, kojemu je bilo stalo jedino 
do toga da se riješi bijelog dječaka čija je velika čarolija 
uzdrmala njegov ugled kao vrača, jer nije bio kadar 
izvesti Docovu čarobnjačku vještinu. 

— Dođi sada! — nastavi on. — Izvadit ćemo je. 

U pratnji Galla-Galle i dvojice dječaka Intamo se uputi 


prema središtu sela gdje su se na otvorenom prostoru 
pred poglavičinom kolibom obavljale sve plemenske 
svečanosti. 

Dok su dovodili i vukli Paabua, koji se opirao i vrištao, 
da ga žrtvuju na oltaru neznanja i praznovjerja, selom se 
brzo pronio glas da se sprema nekakva ugodna sve- 
čanost, pa su stanovnici navalili prema zbornom mjestu. 

Red divljih ratnika stajao je u krugu oko praznog 
prostora. U sredini tog prostora stajali su Galla-Galla i 
Intamo. Pred njih su dovukli Paabua. Dick i Doc stajali 
su, rame uz rame, u prvom redu gledalaca. Njihova sme- 
đa lica blijedjela su od užasa. Dva ratnika držala su na- 
pola onesviještenog Paabua, dok je Intamo, držeći u ruci 
kratku batinu s čvorastim drškom, izvodio po zraku mi- 
stične pokrete i mrmljao nerazumljivu čarobnjačku for- 
mulu koja je trebala oslabiti moć velike čarolije bijelog 
dječaka, u slučaju da je sada pronađu u glavi nesretnog 
Paabua. 

— Zaboga! — šaptao je Dick. — Možemo li štogod 
učiniti da ih zaustavimo prije nego Intamo smrska glavu 
tom mladiću svojom toljagom? 

— Osjećam se kao ubojica — uzdisao je Doc. 

— Bit ćeš ubojica ako oni izvedu tu stvar — reče Dick. 
Ali, ako im kažeš istinu, ubit će nas. 

— Kad ne nađu noževe u njegovoj tikvi, opet će nas 
ubiti — odgovori Doc. 

— Onda je bolje da im kažeš — savjetovao je Dick. — 
Nema nikakva smisla pustiti ih da ubiju tog jadnog 
mladog čovjeka. 

— Znam što ću! — usklikne Doc. — Tako ti neba! 
Brzo! Dodaj mi svoj nož! Pazi da tko ne vidi! Ovamo! Tu 
je! A sada dobro gledaj moj trik! 


a 


Dva ratnika držala su gotovo onesviještenog Paabua, dok je In- tamo mahao 
kratkom batinom sa čvorastom drškom i mrmljao čarobnjačku formulu koja je 
trebala oslabiti moć čarolije bijelog dječaka u slučaju da je pronađu u glavi 
Paabua. Da bi spasio Paabua Doc se odlučio na novi trik... 


Sakrivši Dickov nož u odjeću pokraj svoga, Doc stupi 
naprijed u krug. — Čekaj! —zapovijedi on približavajući 
se Intamu, ali obraćajući se Galla-Galli. — Nije potrebno 
ubiti Paabua. Ja mogu dokazati da se velika čarolija što 
pripada meni i velika čarolija koja pripada mom prijatelju 
nalaze u Paabuovoj glavi. Ja sam veliki vrač i nije mi po- 
trebno da razbijam Paabuovu lubanju kako bih izvadio 
čaroliju kao što to hoće učiniti Intam. Gledajte! 

I prije no što ga je Intamo mogao spriječiti Doc priđe 
sasvim blizu nesretnoj žrtvi Intamove ljubomore i Galla- 
Galline radoznalosti te i s dva brza pokreta desne ruke 
učini dojam kao da je izvadio noževe iz Paabuova uha. 
Okrenuvši se, pokaže ih na dlanu otvorene šake Galla- 
Galli i sakupljenim Bagallama. 

Doc je vjerojatno govorio oskudno i loše jezikom 
Bagalla, ali u tom skupu nije bilo nikoga tko nije savrše- 
no dobro shvatio čudesnu moć njegove velike magije, i 
nikoga tko nije vidio da je ova čarolija mnogo jača nego 
Intamova, jer je velika istina da svi mi gotovo isto tako 
čvrsto vjerujemo u ono što mislimo da vidimo kao u ono 
što zaista vidimo. 

Galla-Galla je bio smeten, a Intamo bijesan. Kao 
bezočni stari varalica, bio je uvjeren da ih je Doc sve lu- 
kavo nasamario, i ništa više, a on se tim lukavstvom ne 
želi dati prevariti. No, sada mu je bilo jasno da ga je Doc 
pobijedio njegovim vlastitim oružjem, a možda je negdje: 
na dnu njegova neprosvijećena, divljeg mozga bilo dovo- 
ljno prirodnog praznovjerja da ga napola uvjeri kako je to 
možda ipak pravi pravcati vrač koji zapovijeda demonima 
i upravlja njihovom natprirodnom snagom. Njegova 
mržnja i strah od Doca povećali su se u toku događaja 
što su se zbili u posljednjih nekoliko minuta za stotinu 


puta, a u njegovu opakom srcu sazrela je odluka da se 
što je moguće prije riješi tog opasnog takmaca. 

Da je znao što će se dogoditi, on bi bio upotrijebio 
svoju toljagu u tu svrhu onog časa dok je Doc bio 
zaokupljen jos jednim od svojih sjajnih trikova po kojima 
je u školi bio čuven i poštovan kao spretan saljivdžija, 
iako treba priznati da su njegove sale bile uvijek 
bezazlene i dobroćudne, sve dok nije susreo Intama. Sada 
se Doc najednom okrene prema onom dijelu kruga gdje 
se bilo skupilo najviše ljudi i pokaže na otvorenom dlanu 
dva noža. 

— Dame i gospodo! — poviče on. Tu imamo najobič- 
nija dva džepna noža. — Činjenica da je Doc govorio en- 
gleski i da ga nitko od slušalaca nije razumio samo je po- 
većala djelovanje njegovih riječi, jer je čitavo pleme bilo 
uvjereno da će sada izvesti veliku čaroliju. 

— Dođite bliže i pogledajte ih! Opipajte, zagrizite ih! 

Mnogi su slušaoci počeli pokazivati očite znakove sve 
veće nervoze. 

— Vidite da su pravi. Vidjet ćete da nemam nikakvih 
pomagača. A sada, dame i gospodo, pozorno me gledajte! 

Kao i u drugim zgodama, stavio je lijevi dlan na no- 
ževe, zatvorio šake, puhnuo na njih i digao ih iznad glave. 


— Abrakadabra! — zaderao se tako iznenada i tako oštro 
da su se slušaoci prepali. — Hokus-pokus-preparatus! 
promijeni kola i nestani! — On se polagano okretao dok 


nije utvrdio tačan položaj Intama, a onda, prije nego je 
vrač, koji nije ništa slutio, mogao primijetiti njegovu na- 
mjeru, Doc skoči brzo k njemu i stavi oba dlana na uho 
starog nitkova. — Sad ih vidiš, sad ih ne vidiš! — završi 
Doc i okrene se raširenih, praznih dlanova prema Galla- 
Galli. 


Nekoliko sekunda stajao je tako bez riječi, čekajuči da 
pravo značenje onoga sto je učinio proizvede dojam i 
prodre u mozgove njegovih slusšalaca. 

— Vidio si da sam izvadio veliku čaroliju iz Paabu- 
ove glave i stavio je u Intamovu glavu — reče Doc pogla- 
vičinim jezikom. — Ako se želis uvjeriti da li je ona u 
Intamovoj glavi, možda će ti on htjeti posuditi svoju ratnu 
toljagu. 


planovi za bijeg 


Kasnije tog istog poslijepodneva, dok su Dick i Doc 


čavrljali pokraj svoje kolibe s Bulalom i Ukundom, začula 
se velika buka na ulaznim vratima u selo. Tamo su se sa 
svih strana strčali muškarci, žene i djeca, i uskoro su 
naši zarobljenici vidjeli veliku skupinu stranih urođenika 
kako ulaze u naselje. Bili su dočekani sa smijehom i 
vikom, što je značilo da su to bih prijatelji. 

— Gosti dolaze na svečanost — reče žalosno Ukundo. 

Nakon toga sjedila su sva četvorica u mučnoj tišini, 
svaki zaokupljen svojim mislima. 

Dječacima je njihova sudbina sve do tada izgledala 
samo kao nekakav ružan san, ali sada im je postala nešto 
vrlo stvarno, vrlo strašno i vrlo blisko. Gledali su strašna, 
obojena lica pridošlica i njihova nacerena usta koja su 
pokazivala žute zube izbrušene u šiljke. Vidjeli su neke 
stanovnike sela kako pokazuju na njih prstom i mnoštvo 
pohlepnih očiju kako ih promatra. 

— Sjećam se — reće Dick — kako sam često stajao 
pred slastičarnom i gledao slatkiše u izlogu. Ovi me div- 
ljaci podsjećaju na to. 

— Mislim da izgledamo kao slatkiši — uzdahne Doc. 

Uskoro je stiglo nekoliko ratnika, pograbili su Bulalu, odvukli ga prema maloj 
kolibi i tamo mu svezali ruke i noge i bacili ga unutra. 


Uskoro dođe četiri ili pet ratnika i pograbe Bulalu. 
Odvukoše ga prema maloj kolibi, koja se nalazila do po- 
glavičine, tamo mu svezaše ruke i noge i baciše ga 
unutra. 

— Jadni Bulala — sapne Doc. 

— Bio je dobar prijatelj — reče Dick. — Ah, bismo li 


mogli štogod učiniti za njega? 

Doc potrese glavom i upitno pogleda Ukunda, ali 
Ukundo je samo sjedio i buljio u zemlju. 

— Ukundo! — promrsi Dick kroz zube. 

Pigmejac ga pogleda. 

— Štoje? — upita ga. 

— Ne bismo li mogli pobjeći, Ukundo? 

— On zna veliku čaroliju — reče Ukundo i upre pal- 
cem u Doca. — Ako on ne može pobjeći, kako onda može 
jadni Ukundo, koji ne zna nikakvu čaroliju. 

— Moja čarolija je čarolija bijelog čovjeka — reče Doc. 
— Ona mi ne može pokazati put kroz džunglu. Kad bih se 
i izvukao iz sela, izgubio bih se i lavovi bi me pojeli. 

— Ako možeš pobjeći iz sela i uzeti sa sobom Ukunda, 
on će te odvesti kroz džunglu do tvog naroda. Ukundo 
poznaje džunglu, ali se boji noći u džungli. Noću je džun- 
gla puna demona. Ako možeš pobjeći po danu, Ukundo 
će poći s tobom i pokazati ti put. Ali, ne možeš pobjeći 
dok je svjetlo, jer će te Bagalle vidjeti. Noću će nas opet 
zaklati i pojesti demoni. Ništa se ne može učiniti. 

Tako je govorio Ukundo, Pigmejac, koji je bolje od 
ikoga poznavao džunglu. 

Prošlo je više minuta dok mu je Doc odgovorio, jer je 
stvarno vrlo intenzivno razmišljao. 

Onda brzo pogleda Ukunda. 

— Ukundo — poviče on — ako se ti bojiš jedino 
demona, onda nema nikakva razloga da ne pokušamo po- 
bjeći noću, jer znam čaroliju koja će nas zaštititi od 
demona. 

Ukundo zatrese glavom. — Ne znam — reče on sum- 
njičavo. 

— Vidio si da mogu učiniti veću čaroliju nego Intamo 


— stane ga uvjeravati Doc. — Zar mi ne vjeruješ kad ti 
kažem da znam čaroliju koja će nas štititi da nam nijedan 
demon džungle ne može nauditi. 

— Jesili siguran? — upita Ukundo. 

— Zar nismo proveli jednu noć u džungli prije no što 
smo dospjeli u naselje? — upita Dick. — Nije nas 
uznemirivao ni jedan jedini demon. Trebalo je da vidiš 
kako su bježali kad su opazili Doca. 

Ukundo je širom otvorio oči i sa strahopoštovanjem 


pogledao Doca. — Čarolija bijelog dječaka-vrača mora da 
je vrlo jaka — reče on. 
— Ijest — složi se Doc. — Dajem ti svoju riječ da ti ni 


jedan jedini demon neće naškoditi dok sam ja uz tebe; 
no, ako ostanemo ovdje, Galla-Galla će te pojesti. Hoćeš li 
poći s nama? 

Ukundo baci pogled na kolibu u kojoj je ležao nesretni 
Bulala. — Da — reče on. — Ukundo će poći s vama. 

— Dobri moj Ukundo! — usklikne Dick, a onda stane 
šaputati. — Morat ćemo krenuti noćas, jer sutra će 
možda biti prekasno za jadnog Bulalu. 

— Za Bulalu? — upita Ukundo. — Bulala je već gotovo 
mrtav. 

— Misliš li da će ga noćas zaklati? — upita Dick. 

Ukundo slegne ramenima. — Možda. 

— Ali, moramo ga spasiti ako možemo — navaljivao je 
Dick. 

— Ne možemo — reče Ukundo. 

— Možemo pokušati — dobaci Doc. 

— Da, možemo pokušati — složi se Ukundo bez ikakva 
oduševljenja, jer Ukundo je bio fatalist koji je vjerovao, 
kao i pripadnici mnogih primitivnih naroda, da se ono što 
se događa mora dogoditi i da je beskorisno boriti se protiv 


toga. Možda upravo zbog toga nisu ni Ukundo ni Bulala 
uopće ozbiljno razmisljali o bijegu, jer su se pomirili s 
time da će ih Bagalle pojesti, ako je već sudbina odredila 
da ih oni pojedu, i to je bilo sve što se njih ticalo. 

Ali Dick i Doc nisu bili fatalisti. Oni su znali da o 
njihovoj sposobnosti, okretnosti i hrabrosti mnogo više 
ovise njihovi udesi nego o nekoj legendarnoj ženi zvanoj 
sudbina. Za njih je ta sudbina bila neka glupa utvara, 
baš kao i Ukundovi demoni, pa su oni planirali i snovali o 
onom trenutku kad će im se pružiti povoljna prilika da se 
pokušaju domoći slobode. Njihove su teškoće postale 
znatno veće zbog Bulale, ali nijedan od njih nije ni jednog 
trenutka pomislio da napusti tog dobrog prijatelja a da ga 
ne pokuša izbaviti, mada su znali da će njihov bijeg biti 
gotovo sigurno onemogućen ako taj pokušaj ne uspije. 

Kad je pala noć, dječaci su promatrali kako se sta- 
novnici sela i njihovi gosti pripremaju za večeru. Iznijeli 
su napolje lonce, napunili ih vodom i stavili na mnogo- 
brojne vatre da vriju. Tu se glasno pripovijedalo i smijalo. 
Naši zarobljenici su napeto promatrali, radoznali da vide 
jesu li ti lonci s kipućom vodom određeni za Bulalu i hoće 
li i oni skoro doći na red; kako su tamo sjedili, proma- 
trajući okrutne i strašne divljake, njihove su duše bile 
pune crnih misli i kobnih slutnji, iako su pokušavali da 
ih nekako odagnaju. 

Neko su vrijeme tako sjedili Suteći, kad najednom 
privuče njihovu pažnju sum, koji kao da je dolazio od 
tijela što se šulja prema njihovoj slamnatoj kolibi. Sjedili 
su tačno ispred ulaza; netko ili nešto približavalo se iza 
kolibe, tik uz vanjski zid koji je bio u tamnoj sjeni, 

Dick i Doc izvadili su svoje noževe i čekali. Tko ili što 
bi to moglo biti? Što god ili tko god to bio, bilo je jasno da 


nije želio da bilo tko zna da je on tu; to je sasvim jasno 
potvrđivala opreznost kojom se suljao pazeći da ne 
proizvede nikakav šum. 

Dick polako ustane, držeći u ruci pripremljen nož, a 
Doc stane uz njega. Ukundo, koji nije imao oružja, stane 
Docu slijeva. Tako su njih trojica čekali u napetoj tišini, 
dok se potajni posjetilac približavao uzduž zida kolibe, 
kroz mrklu tamu sjena što su ih bacale goruće logorske 
vatre u naselju. 


— Demon! — šaptao je Ukundo. 
— Onda ga prepusti meni — feče Doc. — Ali ako je lav, 
onda je tvoj. 


— Nije lav — reče Ukundo. — Demon ili čovjek! 

Uto se začuje tiho »Pst!« iz tame. 

— Tko je? — upita Dick. 

— Što želiš? — upita Doc. 

— Ja sam Paabu — začu se vrlo tihi šapat. — Dola- 
zim da vas upozorim. 

— Dođi bliže — reče Doc. — Sami smo. 

Dio sjene se otkidao i sve više poprimao lik mladića 
što se Paabu više približavao šuljajući se nečujno uza zid 
kolibe. 

— Ti si mi danas spasio život — reče on obrativši se 
Docu — a ja sam došao da te upozorim, Intamo je stavio 
otrova u vašu hranu. Ja sam to vidio. Paabu mrzi 
Intama! To je sve! Odlazim. 

— Čekaj! — zatraži Doc. — Što će učiniti s Bulalom? 

Paabu se naceri. 

— Pojest će ga, naravno — reče on. 

— Kada? 

— Sutra u noći. A naredne noći pojest će Ukunda. 


Dick polako ustane držeći u ruci pripremljen nož, a Doc stane uz njega. 
Ukundo, koji nije imao oružja, također je napeto iščekivao, dok se potajni šum 
približavao uzduž zida kolibe kroz drhtave sjene što su ih bacale logorske vatre 
u naselju. 


Mislim da se boje vaše čarolije. Vas neće pojesti dok vas 
Intamo ne ubije otrovom. 

— Pa onda nas ne bi mogli jesti — reče Dick — jer bii 
njih ubio otrov. 

— To ne! — usprotivi se Paabu. — Intamo vodi brigu 
o tome. Intamo pravi dobar otrov, i ćim umrete, on će 
izvaditi svu vašu utrobu. U vašem mesu neće biti otrova. 
Bude li vidio da ste jeli otrovanu hranu a niste umrli, 
bojat će se. Ali, on će pronaći neki drugi način da vas 
ubije, osim ako vaša čarolija nije vrlo jaka. Eto, zbog toga 
je Paabu došao da vas upozori, tako da možeš načiniti 
jaku čaroliju. 

Htio je otići. 

— Čekaj! reče opet Dick. — Jesu li već ubili Bulalu? 

— Nisu! 

— Kada će ga ubiti? 

— Sutra. 

— Hoćeš li učiniti nešto za mene? — upita Doc. 

— Što? — upita Paabu, 

— Donesi nam nešto oružja: četiri noža, četiri koplja, 
četiri luka i nešto strelica. Hoćeš li to učiniti za mene, 
Paabu? 

— Bojim se. Galla-Galla će me ubiti. Intamo će me 
ubiti ako sazna da sam bio ovdje i govorio s vama. 

— On to nikada neće saznati — uvjeravao ga je Doc. 

— Bojim se — reče Paabu. — A sada odlazim. 

— Gledaj! — šapne Doc i izvadi svoj džepni nožić iz 
odjeće. — Gledaj ovo! — i on pruži veliku čaroliju sasvim 
blizu Paabuova lica. 

Mladić se od straha okrene. — Nemoj to staviti u moju 
glavu — reče on plačući. 

— Neću to staviti u tvoju glavu, Paabu — uvjeravao 


ga je Doc — jer sam tvoj prijatelj, ali ću ti to pokloniti ako 
nam doneses oružje. Ne bi li htio imati ovu veliku čaroliju 
koja je jača od svake Intamove čarolije? Možeš postati 
veliki vrač, ako imaš ovo, Paabu. Što kažeš na to? 


— A neće mi ona naškoditi? — upita Paabu sav u 
strahu. 

— Neće ti naškoditi ako ja kažem da to ne čini — 
odgovori Doc. — Ako ti je dam, onda će ona biti tvoja i ne 
može ti naškoditi. 

— U redu — reče Paabu. — Donijet ću ti oružje. 

— Kada? upita Doc. 

— Vrlo skoro. 


— Dobro. Ako se ne vratiš brzo, velika će se čarolija 
naljutiti, i ne znam što bi ti mogla učiniti. Požuri! 

Paabu nestane među sjenama, a njih trojica opet 
sjedoše da čekaju i planiraju. Svakako su učinili prvi 
korak, ali još su bili u naselju, okruženi okrutnim i div- 
ljim ratnicima. 

Dok su čekali, došao je čovjek i donio im hranu. Nije 
to bio onaj isti koji im je do sada donosio hranu, i bilo im 
je jasno da ga je poslao Intamo. Čim je otišao, iskopali su 
rTUpu u zemlji i zatrpali svu donesenu hranu, a onda su 
ponovo zapali u šutnju i tjeskobno čekali. 


vaziri 


Daieko odavde, na rubu džungle, pedeset tamnih rat- 


nika utaborilo se na travnatom proplanku. Bili su to sta- 
siti i snažni muškarci pravilna lica i jakih, bijelih zuba. 
Jedan od njih svirao je na grubo napravljenom instru- 
mentu sa strunama, dok su dvojica njegovih drugova ple- 
sali na svjetlu vatre, koje se odražavalo na njihovoj 
baršunasto-sjajnoj koži. Oružje im je ležalo nadohvat 
ruke, a mnogi su još nosili na glavi pernati ukras 
plemena. Njihova stroga lica razvedrio je smiješak, jer je 
došlo vrijeme razonode nakon napornog dana bezuspje- 
šnog traženja. 

Ogroman bijeli čovjek — penjući se po drveću — pri- 
bližavao se taboru ovih pedeset ratnika. Imao je na sebi 
samo leopardovu kožu, a naoružan je bio samo dugim 
konopom i lovačkim nožem. Kretao se kroz mračnu džun- 
glu savršeno sigurno i tiho. Numa, lovački lav, provlačio 
se dolje ispod njega, njušio njegov trag i gunđao. Bio je to 
trag koji je Numa dobro poznavao i kojega se bojao. 

Nije to bio samo trag čovjeka, to je bio trag Velikog 
čovjeka. 

Uskoro je lako skočio na zemlju pokraj logora. Istog 


trena su ratnici bili na nogama sa spremnim oružjem u 
rukama. 

— To sam ja, junaci! — reče čovjek. — Ja, Tarzan- 
majmun! 


Nedaleko logora Vazirij a Tarzan se spustio na zemlju. Ratnici su ga odmah 
prepoznali. Već idući dan oni će krenuti prema naselju poglavice Galla-Galle. 


Ratnici odbace oružje. — Dobro došao, Veliki Bwama! 


Dobro dosao, Tarzane! ... — povikaše ratnici. 
— Da li te poslužila sreća, Muviro? — upita čovjek- 
majmun. 


— Nije, dragi moj prijatelju — odgovori snažni Crnac. 
— Tražili smo na sve strane, ali nismo naišli na tragove 
bijelih dječaka. 

Niti ja — reče Tarzan. — Gotovo sam uvjeren da nam 
je Mugalla, kojega smo prije tjedan dana ispitivali, lagao 
kad je rekao da su došli u njihovo naselje i da ih je njihov 
poglavica Galla-Galla poslao s nekoliko miroljubivih 
trgovaca iz Karenda prema našem kraju. Sutra ćemo 
nastaviti put prema naselju Galla-Galle. 


Biizanci i Ukundo nisu dugo čekali na Paabuov povra- 
tak; kao što je obećao, on im je donio oružje. Njegov je 
strah bio očit kad je kao nagradu za svoje usluge primio 
Docov džepni nožić, ali želja da postane veliki vrač nad- 
vladala je strah; pun ponosa, iako i prestrašen, odšuljao 
se Paabu u tamu, čvrsto držeći u svojoj prljavoj šaci ve- 
liku čaroliju. 

Dječaci su gledali urođenike kako oko seoskih vatri 
jedu i piju, dok je Intamo, odjeven u ružnu i čudnu sve- 
čanu odjeću vrača, plesao neobičan ples na svjetlu vatre i 
pritom sipao prašak u pojedine lonce za kuhanje izvodeći 
nad njima neobične pokrete štapom na koji su bile 
pričvršćene čekinje bivoljeg repa. 

Ukundo je objasnio dječacima da Intamo izvodi ća- 
roliju kako bi protjerao zle duhove iz lonaca u kojima će 
se sutra kuhati Bulala i da prava svečanost počinje tek 
naredne noći. U naselju se te noći malo plesalo, a kad je 
Intamo završio svoj obred, Crnci su se počeli povlačiti u 
svoje kolibe, i uskoro je naselje opustjelo. Sve su vatre 
zapretali pepelom, osim jedne. Naselje je obavila potpuna 
tama. 


Približavao se časak kad će dječaci pokusati da se 
spase bijegom, koji su tako dugo odgađali. Tihim sapa- 
tom cijelu su večer s Ukundom raspravljali o planovima. 

Sada je još trebalo samo pričekati da budu sigurni da 
je cijelo naselje zaspalo. 


— Zaboga! — reče uskoro Dick. — Zar ne mislite da 
su već pozaspali? 
— Bolje je malo dulje čekati — savjetovao je Doc. — 


Ovo je naša jedina prilika, pa je ne smijemo upropastiti. 

U taj čas opaze kako je neki lik izašao iz kolibe i onda 
krenuo prema njima. 

— Eto! — reče Doc. — Što sam ti rekao? 

Lik se brzim koracima približavao, a trojica zaroblje- 
nika sakrivali su oružje kako su najbolje mogli; stavili su 
ga na zemlju i čučnuli ispred njega, ali tako da im je 
ostalo nadohvat ruke, jer je u tom tihom došljaku koji se 
primicao kroz usnulo naselje bilo nešto kobno. 

Na slabašnom svjetlu tinjajuće logorske vatre nejasno 
se ocrtavao lik čovjeka koji se približavao. Zarobljenici su 
u tom liku nazirali snažnog ratnika, koji je u lijevoj ruci 
držao kratku, tešku toljagu. 

Tko bi to mogao biti? Što zapravo hoće u ovo gluho 
doba noći? 

Već je bio gotovo pred njima kad ih je primijetio kako 
su se šćućurili pred ulazom u kolibu. Bilo je očito da se 
iznenadio što ih je ovdje zatekao, jer se naglo zaustavio i 
stao ljutito gunđati. 


— Zašto niste u kolibi? — upita dosšljak promuklim 
glasom. — Koji je bijeli dječak vrač? Htio bih s njime 
govoriti. 


Bio je to Intamo. Sva trojica su ga istovremeno pre- 
poznali i znali su zašto je došao i zašto je donio toljagu. 


— Ja sam — odgovori Doc. — Što želiš od mene? 

Jedini Intamov odgovor bio je taj da je skočio prema 

Docu s podignutom toljagom. Kriknuvši od užasa, 
Dick skoči na noge i baci se između Intama i njegove 
odabrane žrtve. Objema rukama uhvati kratko koplje i 
pruži ga vodoravno pred sobom iznad glave da otupi 
snagu kobnog Intamova udarca. Toljaga udari o čvrst 
drveni držak koplja i omakne se na jednu stranu. Ali 
Intamo snažnim zamahom ruke baci mladića ustranu i 
ponovo zamahne svojom toljagom. 

U tom trenutku skoči malena, panteri slična spodoba 
okretno i divlje poput kakve velike prašumske mačke, 
baci se svom svojom snagom Intamu u prsa i obori vrača 
na zemlju. Dva puta podigla se mišićava ruka i pala; dva 
puta zasjala je na trenutak na treperavom svjetlu seoske 
vatre tupa oštrica; tada se Ukundo digne s prevaljenog 
tijela, no Intamo je ostao mirno ležati ondje gdje je pao. 

— Dobri moj Ukundo! — šaptao je Dick isprekidanim 
glasom gušeći se u jecanju, jer mu je bilo jasno da je Doc 
bio vrlo blizu smrti. 

— Obojica ste mi, svaki posebno, spasili život — reće 
Doc i... ne znam što još da kažem! 

— Nemoj reći ništa — odvrati mu Dick. — U svakom 
slučaju još se nismo izvukli iz ovog škripca. 

— Sada bolje mi ići —reče Ukundo. — Jesi li učinio 
jaku čaroliju protiv prašumskih demona? 

— Vrlo jaku — odgovori Doc. — Vidio si da je moja 
čarolija jača nego Intamova, jer je on došao ovamo da 
ubije mene, a kad tamo, je ubijen on. 

— Da — složi se Ukundo — vidio sam! 

Kao što su se prije dogovorili, naša trojica zarobljenika 
otpužu tiho iza koliba držeći se tik uz ogradu naselja. 

U trenutku kad je Intamo zamahnuo toljagom prema Docu skoči malena, 
panteri slična spodoba, i baci se svom snagom Intamu u prsa i obori ga na 
zemlju. Dva puta podigla se mišićava ruka i pala; dva puta zasjala je na 
treperavom svjetlu seoske vatre tupa oštrica... 


Dick je bio prvi, za njim Ukundo, a onda Doc. Morali su 
se kretati vrlo tiho da ne probude kojega od brojnih seo- 
skih pasa, jer bi njihov lavež lako mogao probuditi čitavo 
naselje. Tako su vrlo polako isli naprijed, često samo po 
nekoliko metara a onda su opet više minuta mirovali. Bio 
je to mućan posao koji im je razdirao živce. Koliba u kojoj 
je bio zatvoren Bulala kao da je bila kilometre daleko, a 
zapravo je bila udaljena svega nekoliko stotina koraka. 
Nakon nekog vremena, koje se njima učinilo kao vječnost, 
stigli su ipak do nje i, dok su dječaci čekali iza kolibe, 
Ukundo je otpuzao naprijed i uvukao se unutra. 

I opet dugo, beskonačno čekanje. Duge minute pro- 
lazile su polako jedna za drugom. Ni najmanji šum nije 
dopro do njihova uha iz unutrašnjosti kolibe, zbog čega 
im je to čekanje bilo dugo kao stoljeća, a onda napokon 
začuje iz kolibe jedva primjetan šum. Nekoliko minuta 
kasnije došuljaju se do njih Ukundo i Bulala. Bulala je 
bio izvan sebe od uzbuđenja, jer je već bio siguran da ga 
ništa ne može spasiti od strašne sudbine koja ga je 
čekala sutra ujutro; njegove rijeći zahvale bile su tihe, i 
časak kasnije sva četvorica sšuljali su se prema glavnom 
ulazu u naselje. 

Tu su naišli na prvu ozbiljnu zapreku. Vrata su bila 
zatvorena lancima koji su bili zaključani starinskim loko- 
tom kakve su nekada upotrebljavali trgovci robljem da 
pričvrste lanac na vrat jadnoj žrtvi. Načas je izgledalo da 
su osuđeni na neuspjeh već na samom početku pokušaja 
da se domognu slobode, ali kad su bolje razgledali lance, 
Docu umalo da se ne ote krik olakšanja; otkrio je da je 
Bagalla, s pravom urođeničkom nespretnošću, pričvrstio 
kraj jednog krupnog lanca za stup na ogradi pomoću 
snopa trave, a kako je svaki lanac toliko jak koliko je jaka 


njegova najslabija karika, ova karika od trave dokazala je 
da je lanac bio vrlo slab. Jednim potezom noža Doc prere- 
že snop trave, i lanac padne na zemlju sto ih umalo nije 
upropastilo, jer je buka probudila jednog psa koji je 
počeo strahovito lajati. Uskoro su mu se pridružili svi psi 
u naselju, pa se činilo kao da tisuću pasa laje iz svega 
glasa. A onda, kad su sva četvorica uprli svom težinom 
da vrata otvore, ona su se zaglavila. Dick baci pogled 
preko ramena i opazi jednog ratnika kako izlazi iz svoje 
kolibe. Taj momak glasno poviče na uzbunu i trkom 
krene prema njima, a začas je čitavo naselje vrvjelo od 
divljih Crnaca koji su svi trčali s kopljem u ruci. 

U toj beznadnoj situaciji naša su se četiri zarobljenika 
kao ludi bacali na uleknutu ogradu, i ovaj put vrata po- 
puste, a oni iščeznu u tamu s onu stranu ograde. 

Da prevale put kroz čistinu do gustog mraka džungle, 
trebalo im je samo nekoliko sekunda, jer su upravo jurili 
od straha pred užasnom smrti što im je bila za petama 
prijeteći da ih opet ščepa u svoj jezivi zagrljaj. 

Nekoliko metara izvan ulaza u naselje Bagalle se zau- 
stave; oni nisu imali čarolije koja ih stiti od pogubnog 
djelovanja demona mraka i džungle. 

Stajali su ispred svoga naselja i dovikivali prijetnje i 
uvrede četvorici bjegunaca koji su se bježeći spoticali po 
neravnoj prašumskoj stazi. Ali riječi im nisu mogle niti 
naškoditi niti ih vratiti. Galla-Galla ubrzo odvede svoje 
ljude u selo i zatvori vrata. 

— Sutra čim prve zrake svjetla padnu na šumu, otići 
ćemo i dovesti ih natrag; oni neće noćas dospjeti daleko 
po džungli, gdje lavovi traže plijen, a pantere sjede u 
zasjedi iznad staze. 


dickov trofej 


Ukundo, izvrstan poznavalac džungle, vodio je malu 


četu stazama koje nitko drugi ne bi mogao pronaći. On 
nije uvijek išao dobro utrtim puteljcima, već se činilo da 
instinktivno zna gdje treba krenuti prečacem a gdje će, 
opet, puzeći na sve četiri, pronaći put kroz naoko nepro- 
bojnu masu isprepletena raslinja. Pola sata isli su šutke; 
tada se Ukundo najednom zaustavi. 

— Lav! — šapne on. — Približava se! Na drveće! Dick i 
Doc nisu ništa vidjeli niti bilo što čuli. Oni su išli jedan za 
drugim, služeći se uvijek jednostavnim pomagalom: da se 
onaj straga rukom drži za onoga naprijed. Da su 
prekinuli tu vezu, sigurno bi se izgubili prije nego bi opet 
uspostavili kontakt. Sada nisu nigdje vidjeli nijedno 
stablo. Znali su da posvuda oko njih ima drveća, ali oni 
nisu mogli vidjeti ni jedno jedino. Posvuda je bila tama, 
potpun mrak. Oni ustanu i počnu pipati oko sebe. 


— Brzo! — opominjao je Ukundo. — On dolazi! Oni 
začuju lomljavu u guštari. Docovi prsti napipaju deblo 
velikog stabla. — Ovamo, Dick! — šapne on. 


— Ovdje je nekakvo stablo! Ovamo! 
Osjetio je dodir Dickove ruke. Činilo se da je šum u 


gustari vrlo blizu. 

— Penji se! — reče Dick. — Našao sam drvo! Požuri! 
Doc je pokušao da se popne po ogromnom deblu, ali 

ga nije mogao obuhvatiti rukama, a isto tako Dick. 
Oni su rukama tražili u mraku ne bi li napipali kakvu 
granu, ali je nisu mogli naci. 


Dick osjeti da zvijer ide na njega. On okrene lice prema životinji, koju nije vidio, 
i držeći rukama koplje ispruži ga svom snagom u pravcu zvijeri... 


Strahovita rika prolomi se gotovo kraj njihovih ušiju. 

Dick je osjetio da zvijer ide na njega i on u hipu učini 
ono što mu je naređivao njegov instinkt. Okrene se licem 
prema životinji koju nije vidio i, držeći objema rukama 
svoje koplje, ispruži ga svom snagom u pravcu odakle je 
dolazila ta rika od koje se ledila krv u žilama. Istog trenu- 
tka osjetio je kako je neko teško tijelo udarilo o koplje. On 
padne na zemlju i neka velika težina udari o njega, a od 
strahovite zaglušne rike potrese se tlo kad se lav zaletio u 
gustiš tačno iza njega, gdje je onda nastala takva 
lomljava kao da se tuce lavova bori nad jednim plijenom. 

— Dick! — zovnu Doc. — Jesi li živ i zdrav? 

— Jesam. A ti? 

— Bez brige! Požuri! Našao sam mjesto gdje se 
možemo popeti na drvo. Ovamo! Ovamo prijeko! 

Dick je pipajući tražio put do Doca, koji je pokraj 
velikog stabla na koje se nisu mogli popeti otkrio manje 
drvo, i začas su dječaci bili već visoko iznad razjarenog 
lava, koji je mlatarao u gusštari i strahovito rikao i urlao. 

Brzo su dovikavanjem utvrdili da se Ukundo i Bulala 
nalaze u blizini, također na drveću, ali ih nisu mogli vi- 
djeti. Nakon kraćeg raspravljanja odlučili su da ostanu do 
ujutro tu gdje jesu; rano ujutro krenut će dalje i požuriti 
se prema Ukundovu kraju, gdje će svima biti ukazana, 
prema Ukundovim riječima, topla i prijateljska do- 
brodošlica. 

Uskoro je lav prestao rikati, a dječaci su nastojali da 
se nekako sigurno i udobno smjeste kako bi mogli bar 
malo zaspati, jer su znali da imaju pred sobom dan koji 
će iziskivati krajnji napor od njihovih oslabljenih tijela, 
izmućenih dugim zarobljeništvom i ogavnom hranom. 
Dick je bio zabrinut za svoje koplje, koje mu je izbio lav 


kad je skočio na njega. 

Napokon je svanulo jutro, i u prvi osvit zore Ukundo 
ih pozove da siđu i da nastave put uvjeravajući ih da će 
ih Bagalle sigurno progoniti sve do granica plemena 
Ugalla. 

Dick i Doc siđu dolje i stanu tražiti Dickovo koplje. 
Prvo što im je palo u oči bilo je mrtvo tijelo ogromnog lava 
s crnom grivom, kojemu je u prsima bilo zarinuto Dicko- 
vo koplje. 

— Ah! — usklikne Doc. — Pa ti si ga, Dick, ubio! Ti si 
ubio lava! 

Ukundo i Bulala dođu do njih; svi su stali začuđenog 
Dicka obasipati čestitkama. Na brzinu su razgledali ugi- 
nulu zvijer i našli, kako se čini, jedino moguće 
objašnjenje tog neobičnog događaja. Kad je lav skočio 
prema Dicku, mora da je u tami krivo procijenio 
udaljenost, pa je skočio previsoko. Dickovo koplje, koje je 
on ispružio onako slučajno, stršilo je pod pravim kutom, i 
lav se sam nabio na nj. Šiljak je najprije prodro u pluća, 
a nakon toga, kad je lav luđački pokušavao da ga se 
oslobodi, zatjerao je šiljak u vlastito srce. 

— Oh! — usklikne Dick — tako bih ga rado uzeo sa 
sobom, makar samo glavu. 

— Odsijeci mu rep — dobaci Doc. — To je otprilike sve 
što ćeš još htjeti nositi nakon sat-dva hoda. 

Tako Dick uzme rep kao trofej svoje prve velike lovine, 
i sva četvorica nastave bijeg, umorni i gladni još prije no 
što se potpuno razdanilo. 

Napredovali su vrlo sporo jer dječaci nisu mogli brzo 
hodati. Njihove bose noge bile su krvave i izranjavane, a 
golo tijelo bilo je oderano i izbodeno od okrutnih bodljika 
koje kao da su rasle samo zato da ih bodu. 


U podne su stigli na otvoren proplanak; tu je bilo 
lakše napredovati i oni se razvedre, jer je sumorna džun- 
gla kroz više dana djelovala na njih depresivno. Taj osje- 
ćaj nisu više imali kad su izbili na prilično otvorenu 
čistinu. 

— Pazi! — usklikne Doc. — To ti je baš kao početak 
velikih praznika. 

— Znam da će nam sada biti dobro — reče Dick. 

Baš u tom trenutku šezdeset obojenih ratnika iz ple- 
mena Bagalla skoči iz zasjede i opkoli ih sa svih strana. 

Četvorica bjegunaca zaprepašteno se ogledaju. Bili su 
potpuno iznenađeni. Više se nije moglo pobjeći. 

— Hoćemo li se boriti? — poviče Doc. 

— Svakako — odgovori Dick. — Bulalo! Ukundo! 
Hoćete li se boriti zajedno s nama? Oni će nas tako i tako 
ubiti ako nas zarobe. 

— Bolje je umrijeti boreći se — odvrati Ukundo. 

Doc stavi strelicu na luk i odapne je na ratnike koji su 
se približavali, ali kako nije imao iskustva u baratanju 
lukom, strelica je samo opisala blagi luk i zabola se u 
zemlju nekoliko metara dalje od njegovih nogu. Bagalla 
mu se glasno naruga i jurne naprijed. Tada uperi strelicu 
Dick, ali tetiva iskoči iz ureza na dnu strelice, i kad je 
Dick odapeo, strelica mu padne pred noge. No, Ukundo je 
bio spretniji. On je povukao strelicu daleko natrag, a kad 
ju je odapeo, zabila se duboko u prsa bučnog Bagalle. 
Tada se Bagalle zaustave. Oni su ljutito skakali i psovali. 

— Zašto nas ne gađaju? — upita Dick. 

— Hoće nas uhvatiti žive — reče Bulala. 

— Začas će navaliti na nas sa svih strana — reče 
Ukundo. — Nekoliko ćemo ih ubiti, ali će nas ipak uhva- 
titi žive. 


Dick baci na zemlju luk i zgrabi koplje. Doc učini to 
isto. 

— Nikad nisam volio stari luk i strelicu — reće Doc. 

— Evo ih, dolaze! — opomene Dick. — Zbogom, Doc! 

— Zbogom, Dick! — odgovori mu bratić. 

— Ne daj da te uhvate živa! 

— Jadna mi majka! 

— Zaboga! Evo jos milijun momaka! — vikne Dick! 

I doista, dolazila je prava rulja snažnih ratnika. Izlazili 
su iz obližnje šume, na glavama im se talasalo perje, i to 
im je davalo divlji i okrutni izgled. 

— To nisu Bagalle — reče Ukundo. 

— Gledajte! — poviče Doc. — Vodi ih bijeli čovjek. 

— To je Tarzan, gospodar džungle, i njegovi moćni 
Vaziri! — klikne Ukundo. 

— Tarzan? — prodere se Dick. — Da, to je Tarzan. Mi 
smo spašeni! 

Bagalle, čuvši divlji bojni krik Vazira, okrenu se pre- 
ma njima. Kad su Bagalle ugledali Tarzana i njegove 
ratnike, u njihovom bojnom redu nasta pometnja. Zabo- 
ravili su na svoj plijen i mislili jedino kako da pobjegnu, 
jer su dobro poznavali snagu i srdžbu Tarzana-majmuna. 

Kao plašljivi zečevi pobjegoše prema džungli; za njima 
krenu ratnici Vaziri odapinjući na njih strijele i koplja. 

Kad su nestali sa čistine, Tarzan priđe dječacima. 

— Ne znam komu da zahvalim što sam vas našao — 
reče on. — Nisam mislio da ćete preživjeti opasnosti 
džungle. Ali, kad sam vidio kako pružate otpor Baga- 
llama, bilo mi je jasno zašto ste preživjeli. Vi ste hrabri 
momci! U džungli može živjeti samo onaj tko je hrabar. 
Ponosan sam na vas. 

Ukundo i Bulala razgovarali su s Vazirima, i tek sada 


ih primijeti Tarzan. — Tko su ovi? — upita on. 

— To su naši dobri prijatelji — reče Doc. — Bez njih 
ne bismo nikada uspjeli pobjeći. 

— Oni će biti nagrađeni — reče Tarzan — kad sutra 
stignemo kući. Ai vi, momci. Što najviše želite? 

— Jedan čitav kolač od jabuka — reče Doc. 

natrag u džunglu 


An, pa to je grdosija — usklikne Dick. 

— Gledaj, nije li krasan? — poviče Doc. — Gotovo bih 
se okladio da bi mogao ubiti slona. 

— Kako mu je ime? — upita Dick. 

— To je Jad-bal-ja — odgovori Tarzan-majmun. 

— Zlatni lav! usklikne Doc. — Zbilja, je li to on? 

— Da, Zlatni lav — uvjeravao ih je Tarzan. 

Sva trojica stajali su pred velikim kavezom, koji se 
nalazio na stražnjoj strani Tarzanova bungalova na nje- 
govu imanju u Africi, sutradan po dolasku Tarzana bliza- 
naca nakon njihova bijega od strašnih ljudoždera 
Bagalla; Dicka i Doca su, naime, Bagalle zarobile, kad su 
oni odlutali u džunglu s vlaka, kojim su putovali u posjet 
Tarzanu-majmunu, daljnjem rođaku Dickova oca. 

Bilo je to ono srodstvo, povezano s upadljivom sli- 
čnošću dječaka, zbog kojeg su ih njihovi drugovi u engle- 
skoj školi prozvali Tarzani blizanci. Možda ta njihova 
sličnost i nije na kraju krajeva tako neobična ako se 
uzme u obzir da su njihove majke bile blizankinje. 

I ne samo to. 

Jedna od njih udala se za Amerikanca i ostala u ro- 


dnom kraju, to je bila Docova majka. Druga se udala za 
Engleza i otplovila s njim preko Atlantskog oceana da živi 
u Engleskoj, gdje je rođen Dick tačno istog dana kad i 
Doc u Americi. 

A sada, kad su proživjeli takve avanture, kakve se 
događaju vrlo malom broju dječaka na svijetu, Dick i Doc 
su bili sigurni pod zaštitom čuvenog ćovjeka-majmuna, i 
kad su pomišljali na mnoge zanimljive buduće doživljaje, 
bili su uvjereni da će od sada biti savršeno sigurni i da 
nikada više neće dospjeti u tako opasnu situaciju kakva 
je bila ona iz koje su se upravo izvukli. 

Ali nije im bilo ni žao, jer kako su bili normalni dječaci 
i poput svih normalnih dječaka voljeli avanture, otkrili su 
da postoji granica preko koje avantura nije više užitak i 
da ta granica leži daleko od ljudožderskih lonaca za 
kuhanje mesa. 

Bilo je dobro za Dicka i Doca, kao što je možda dobro i 
za sve nas, da nisu mogli vidjeti što im nosi budućnost. 

— Oh, ta nećeš ga valjda pustiti iz kaveza? — upita 
Doc kad je Tarzan izvukao gredu što je zatvarala vrata na 
kavezu u kojem se nalazio Jad-bal-ja. 


— Zašto ne? — odgovori čovjek-majmun. — On je 
rijetko kada zatvoren kad sam ja kod kuće, osim noću. Te 
ni tada ne bi bilo potrebno, ali neki moji ljudi — osje- 


ćajući instinktivni strah pred lavovima — ne bi se usudili 
vratiti kući iz noćnog lova kad bi Jad-bal-ja bio vani. 
Osim toga doda on — ima nešto na što oni uvijek misle a 
što sam ja sklon zaboraviti, a to je da je na kraju krajeva 
lav uvijek lav. Prema meni je Jad-bal-ja prijatelj i drug, i 
to u tolikoj mjeri da ja katkada zaboravljam da on nije 
čovjek ili da ja nisam lav. 
— Bijesno gleda — reče Doc. 


— Neće li nas ugristi? — upita Dick. 

— Kad sam ja s njim, neće vam nista tako dugo dok 
mu ja ne kažem — odgovori Tarzan i otvori širom vrata 
kaveza. 

Dick i Doc su se ukočili kao vojnici od kositra kad je 
ogromna žuto-smeđa zvijer izlazila veličanstveno iz svog 
kaveza. Pogledala ih je svojim okruglim žutim očima, 
strašnim očima, dok joj je Tarzan nešto govorio jezikom 
koji dječaci nisu razumjeli; tada im se Jad-bal-ja približi i 
onjuši njihovo odijelo i ruke. 

— Rekao sam mu da ste moji prijatelji — objasni im 
Tarzan-majmun — i da vam nikada ne smije učiniti ništa 
nažao. 

— Nadam se da vas razumije — reče Doc, na što se 
Tarzan nasmiješi. 

Prošetat ćemo malo — reče on — i naskoro ćete se 
priučiti na lava. Nemojte se uopće obazirati na njega. Ne 
dirajte ga dok on ne dođe i ne otare svoju glavu o vas, ali 
to neće učiniti. Tako on pokazuje svoju privrženost samo 
prema meni i mojoj obitelji; to ne radi s drugima. 

— Ne boj se — reče Dick. — Neću ga dirati ako bu- 
dem mogao odoljeti! 

— Što znači Jad-bal-ja? — upita Doc kad su izašli 
kroz vrata na valovit proplanak koji se protezao na jednu 
stranu do brežuljaka a na drugu do šume i džungle. 

— To je ime uzeto iz jezika ljudi s repom iz Pal-ul- 
dona — protumači Tarzan. — »Jad« znači »ovaj«; »bal je 
njihova riječ za »zlato« odnosno »zlatan«, a »ja« znači »lav«. 
Našao sam ga kao nejako mladunče kraj njegove mrtve 
majke kad sam pobjegao iz Pal-ul-dona, na povratku 
kući. Već tada je imao neobično zlatnu nijansu, a kako 
mi je jezik Pal-ul-dona bio jos svjež u sjećanju, prozvao 


sam ga Jad-bal-ja, Zlatni lav. 

Kako su šetali, dječaci su postavljali tisuću pitanja na 
koja je Tarzan odgovarao rado i kako je najbolje znao. 
Njegovi su odgovori bili izvanredno zanimljivi, jer su se 
dječaci u svojim pitanjima ograničili uglavnom na Tar- 
zanov život u džungli, a to im je bila najzanimljivija tema 
na svijetu. 

— A što biste vi momci htjeli raditi? — upita Tarzan. 
— Imamo pred sobom čitav dan. 

— Ja bih htio ići u džunglu — reče prilično čeznut- 
ljivo Dick. 

— Ilja — reče Doc. 

— Čovjek bi pomislio da vam je za neko vrijeme dosta 
džungle — nasmiješi se čovjek-majmun. 

— Džungla ima neku draž koju ne mogu objasniti — 
odgovori Dick. — Bojim se džungle, a ipak je želim posje- 
titi. 

— Naravno da volim biti u džungli s vama — reče Doc 
i pogleda s puno poštovanja Tarzana. — Koliko nam 
vremena treba do tamo? 

Otprilike dva sata. Možete li to izdržati, i još povratak? 

— Možemo li? Rekao bih da možemo — usklikne Dick. 

— Ati, Doc? — upita Tarzan. 

— Sigurno! 

— U redu! — reće čovjek-majmun. — A ako se ne 
želimo noćas vratiti, ne moramo. Džungla pruža čovjeku 
hranu i konak, i mir. Zbog toga je i volim. 

— Hajdmo! — rekoše Tarzani blizanci jedan drugome 
gotovo u isti mah. 

Tarzan kimne glavom i pođe naprijed. 

Dobro raspoloženi prolazili su proplankom. Veliki lav 
koračao je pored svog divljeg gospodara, a mladići su 


gutali svaku riječ o džungli koju su čuli iz usta čovjeka- 
majmuna. 

Tarzan i blizanci imali su na sebi samo komad tka- 
nine omotane oko bokova i povez oko glave, a nosili su sa 
sobom najjednostavnije i najprimitivnije oružje — luk i 
strijele, koplje i nož. Tarzan je imao uže od trave, koje je 
zbog duge navike postalo već gotovo njegov sastavni dio. 

Kako su šetali, dječaci su postavljali tisuću pitanja na koja je Tarzan odgovarao 
rado jer su se Dick i Doc u svojim pitanjima ograničili uglavnom na Tarzanov 
život u džungli. 


Kako su ljudožderi Dicku i Docu oduzeli odijela, kad 
su ih bili zarobili, i kako su njihovi kovčćezi još uvijek bili 
negdje na željeznici, to zaista nije dječacima preostalo 
ništa drugo nego da nose tu primitivnu odjeću koju su 
imali na sebi; ali, istini za volju treba reći da su oni bili 
više nego zadovoljni i da bi bili s prezirom odbacili takve 
jalove simbole civilizacije kao sto su hlače i košulje. 

Boravak kod ljudoždera i njihovo probijanje kroz 
džunglu naviklo ih je na oskudnu odjeću, a i mlada su im 
tijela već malo otvrdla u nedaćama primitivnog života koji 
ih je tako privlačio s one strane granice proplanka. 

Sigurni u društvu s jakim čovjekom i velikim lavom 
koji ih je pratio, više se nisu bojali ničega. 


oluja 


Covjek-majmun odveo ih je duboko u džunglu; nad 
glavom im je Manu, majmun, kriještao i psovao prigova- 
rajući tako Tarzanu što je poveo sa sobom Numu, lava, 
da naruši njegov mir, ali niti Tarzan niti Jad-bal-ja nisu 
se uopće obazirali na malog majmuna. Dječaci tada 
primijete da je Tarzan najednom postao sšutljiv. Na 
njihova pitanja odgovarao je kratko ili uopće ne bi 
odgovorio, a na licu mu se vidjelo da je zabrinut. Često je 
pažljivo pogledavao lava i često se zaustavljao da onjuši 
zrak ili da osluškuje. 

Uskoro se obrati dječacima. 

— Nešto nije u redu u džungli — reče. — Jad-bal-ja je 
nešto osjetio. Još ne znam što je to. Jeste li primijetili da 
je postao nervozan? On je osjetio nešto što ni ja još ne 
mogu osjetiti. Mislim da zapravo njuši miris koji dolazi 
prema nama što je i prirodno, jer je njuh Jad-bal-jaa, 
mesoždera, doista vrlo oštar. Ostanite ovdje s Jad-bal- 
jaom, a ja idem da ispitam što je to. Možda uopće nije 
ništa. Dolazi oluja, to osjećam već jedan sat, pa je možda 
samo ta oluja što dolazi razdražila živce Zlatnog lava. No, 
tko želi u džungli živjeti, mora znati, a ne pretpostavljati. 


Prije same oluje Tarzan je prepustio dječake Zlatnom lavu da ih čuva, a on se 
vinuo u krošnje da istraži što je to tako iznenada uznemirilo Jad-bal-jaa, jer — 
kako je Tarzan rekao dječacima — da bi se u džungli moglo živjeti mora se 
znati što se događa, a ne samo pretpostavljati. 


Dječaci su gledali ogromnog čovjeka-majmuna kako 
se uhvatio rukama za donje grane drveta i nestao. Začas 
su ostali sami s ogromnom životinjom koja je nervozno 
koračala amo-tamo, a od vremena na vrijeme pogledala je 
blizance svojim okrutnim, okruglim, žutim očima, ali 
nikako drugačije nego prijateljski i umirujuće. 

— Oh — reče Doc — volio bih da ga je Tarzan poveo 
sa sobom. 

— On ga je ostavio ovdje da nas čuva, ti jadna naiv- 
čino — promrsi Dick, ali je ton njegova glasa jasno po- 
kazivao da je i on nervozan. 

— U redu, ali ne mogu nikako zaboraviti što je o 
njemu rekao. 

— Što je rekao, osim da nam neće naškoditi dok mu 
to ne kaže Tarzan? — upita Dick. 

— Da, pametnjakoviću, ali je rekao i to: »Kad je 
Tarzan s njime«, ali ne to nije ono čega se najbolje sjećam 
— odgovori mu Doc. 

— Pa čega se onda tako dobro sjećaš? 

— Tarzan je rekao: »Na kraju krajeva, lav je uvijek 
lav!« 

— Nešto takvo ti ne zaboravljaš! — progunđa Dick. 

— Mislim da ću se popeti upravo na ovo drvo, i to 
onako od šale — reče Doc. 

— Kukavica! 

— Nisam kukavica! Ne bojim se. Želim samo da se 
vježbam u penjanju. Ne možeš nikad znati kada će ti to 
ustrebati, naročito u džungli. 

— Pretpostavimo da on ima nešto protiv toga da se mi 
penjemo na drvo? — reče Dick i kimne glavom prema 
Jad-bal-jau. 

— A zašto bi on imao nešto protiv toga da se mi pop- 


nemo na drvo? — upita Doc. 

— Pazi! Ako je svjestan da je lav, a gladan je, mislim 
da bi mu to mogao biti prilično jak razlog da bude protiv 
toga da se mi penjemo na drvo. 

— Tko ti kaže da sam na to mislio? Ja nikad ne bih ni 
pomislio na nešto takvo. To ti — sigurno — tako mislis. 

— One, ti nisi ni jednog časa pomislio na to — na- 
ruga mu se Dick. 

— Ma dobro, ali ja ipak nisam to mislio glasno — 
odgovori Doc. 

Dick ne odgovori više nista. 

Jad-bal-ja je neumorno hodao amo-tamo. Bilo je sa- 
svim očito da je nervozan. Podigao je svoju veliku glavu, 
naćulio uši i gledao u džunglu prema onoj strani kuda je 
otišao Tarzan; onda se okrenuo i cvileći počeo kružiti u 
malom krugu. 

No, najednom pogleda lav svojim žuto-zelenim očima 
dječake, otvori ralje — pokazavši ogromne očnjake — i 
rikne. 

— Š-što misliš, zašto to čini? — šapne Doc. 

— Možda pokušava da nam nešto kaže — primijeti 
Dick. 

— Htio bih znati je li to bila prijetnja ili kakvo obe- 
ćanje — reče Doc, koji je počeo sve više osjećati nelagod- 
nost i mučnu neizvjesnost s obzirom na budućnost. 

— Možda bi bilo bolje da se ipak popnemo na drvo — 
šapne Dick. — Možda bismo mogli vidjeti Tarzana ako se 
uspnemo dovoljno visoko? 

— Hajde ti prvi'— reče Doc. 

— To ne! — usprotivi se Dick. — Idi ti prvi, to je bila 
tvoja zamisao. 

— Ali kad bude vidio da sam mu pobjegao, mogao bi 


napasti tebe — obrazloži Doc. 

— Znam što ćemo učiniti — reče Dick. — Tu su dva 
stabla gotovo iste veličine. Ti ćeš tobože bezbrižno odsše- 
tati do jednog drveta, a ja do drugoga; kad budemo obo- 
jica spremni, ja ću reći »Penji se«, i tada ćemo se obojica 
popeti sto brže budemo mogli. Pristajesš li? 

— Kažem: hajdmo, sto prije to bolje — odgovori Doc. 

— Pazi! Sada gleda na dragu stranu. Sada je pogodan 
trenutak! 

Dva dječaka pogledaju plašljivo preko ramena i krenu 
polako svaki prema svom drvetu. Tko će im zamjeriti sto 
su nervozni? Šumski lav na slobodi u svojoj mračnoj 
džungli strašno je biće, tako strašno da mnogi ljudi, kao 
što je poznato, kad padnu paralizirani od straha na kolje- 
na i čekaju da dođe ta velika zvijer da ih proždere, ne 
pružaju nikakav otpor niti se brane. 

Jad-bal-ja, čuvši korake dječaka, okrene prema njima 
svoje strašne oči. Doc je počeo teško disati. Dick je poku- 
šao progutati slinu, ali nije mogao. Grlo mu se najednom 
potpuno osušilo. Bili su svega nekoliko koraka udaljeni 
od drveta koje su svaki sebi odabrali i nisu stali. Najveća 
teškoća bila je u tome kako da obuzdaju svoju veliku 
želju da potrče. 

Jad-bal-ja ih ispitivački pogleda, a onda krene lagano 
prema njima. Sada su već dječaci bili svaki na podnožju 
svog drveta. 

— Penji se! — promrsi s mukom Dick, i istog časa 
obojica su se već penjali uz deblo što su brže mogli. 

Jad-bal-ja se zaustavi i stane ih promatrati. Izraz nje- 
gova naborana lica mogao se protumačiti i kao bolno 
iznenađenje, a kad su dječaci, popevši se na grane visoko 
nad zemljom, bili na sigurnom i pogledali dolje, vidjeli su 


lava kako sjedi na stražnjim nogama i uporno gleda 
prema njima. 

— Eto! — poviče Dick. — Znao sam da nam on neće 
ništa. Uopće nije pokušao da nas zaustavi. Do vraga, ti si 
ipak kukavica. Ne bih bas volio da se vrati Tarzan i nađe 
nas ovdje gore. 

— U redu, ako si tako hrabar, a ti siđi. Bas me briga, 
ako me tko zatekne ovdje. Meni je draže da sam ovdje 
čitav u jednom komadu nego tamo dolje raskomadan — 
— odgovori Doc. 

— Ah, glupost! On ne bi naškodio ni muhi — ustvrdi 
Dick. — Gledaj ga samo! 

— Muhi možda ne bi, ali ja sam ukusniji nego muha. 

— U svakom slučaju, ti nemaš hrabrosti ni koliko 
muha — naruga mu se zajedljivo Dick. 

— Dobro, dobro; mjesto da toliko govoriš, zašto ne 
siđeš i ne poigraš se s njim? 

— Mislim da ću to i učiniti. 

Doc se oporo nasmiješi. 

— U redu! A sad pazi! — poviče Dick i stane se 
spremati da siđe. 

Doc ga je pažljivo promatrao. Dick se spusti s grane 
na kojoj je sjedio, obujmi objema rukama deblo drveta i 
spremi se da siđe na zemlju. 

— Ah, nemoj Dick — poviče Doc. — Molim te, nemoj! 
Bolje je ne izlagati se nikakvoj opasnosti. 

— U redu! — reče Dick. — Ako ti nećeš da siđem, 
onda neću sići. 

I on se opet popne na svoju granu i sjedne na sigurno. 

— Zaboga, kako se mraći — reče Doc. — Misliš li da je 
već tako kasno? 

— Mora da je to oluja za koju je Tarzan rekao da na- 


dolazi. Da, pogledaj tamo gore! 

Kroz rupu u gustom lišću iznad njihovih glava vidjeli 
su se crni, tmurni oblaci kako se valjaju nisko iznad 
šume. Mrak je u džungli postajao sve guscći. Nastala je 
potpuna tišina, bez ikakvog daska, kao da je srce Prirode 
naćas prestalo kucati. A onda se najednom saviju vrhovi 
stabala kao da ih je pritisla neka moćna ruka, pa se opet 
usprave. Vjetar zazviždi, drveće se strahovito zanjiše 
ispod samih oblaka koji su jurili, sijevnu munje — oštre, 
zasljepljujuće munje — a onda se prolomi prasak i tresak 
gromova i s njima pljusne kiša, ali ne u kapima već u 
velikim pljuskovima i mlazevima, koji kao da su izlazili iz 
zapjenjenih usta orkana. 

Dječaci su bili udaljeni jedan od drugog jedva kojih 
dvadeset koraka, a ipak se nisu mogli ni vidjeti ni čuti, 
iako su obojica punim plućima vikali, da se uvjere je li 
onaj drugi još živ i zdrav. 

Otkinute grane s velikog drveća letjele su zrakom. 
Pradjedovi džungle treskali su o zemlju — vukući sa so- 
bom manje drveće — i tako još više povećavali užasni 
pakao što je posvema ovladao džunglom. 

Dick i Doc jedva su se držali na svojim opasnim sje- 
dištima na grani; svaki je bio uvjeren da je onaj drugi već 
mrtav i da će on uskoro za njim. Činilo se posve ne- 
moguće da bi ikoje živo biće moglo izbjeći bijesu ovakve 
strašne oluje. 

Oluja je bješnjela čitav sat, a onda je pomalo popu- 
štala, ali je kiša još uvijek lijevala, vjetar još uvijek zavijao 
i jecao kroz ranjenu džunglu, a gusti mrak, tek nešto 
slabiji nego prije, vladao je i dalje. 

Tresući se od zime, dječaci su sjedili pognute glave i 
čekali, a kiša ih je udarala po golim leđima. Nisu zapravo 


znali što čekaju, a niti su se usudili da o tome misle. 

I jedan i drugi vjerovao je da je sam. I jedan i drugi je 
bio uvjeren da je strahovita oluja Tarzana ubila ili ranila. 
I jedan i drugi razmisljao je kako da sam pronađe put u 
bungalov. 

Dick podigne glavu i beznadno pogleda unaokolo. Kroz 
mrak i kisu pogleda žalosno u smjeru grane na kojoj je 
sjedio Doc kad je počela oluja. Opazi nejasan lik, koji se 
jadno skvrčio u nastojanju da izbjegne udarce oluje. 


Oluja je bjesnila čitav sat. Iako su bili udaljeni jedan od drugoga svega 
dvadesetak koraka, Dick i Doc se nisu mogli vidjeti. Derali su se iz sveg glasa 
ali od fijuka vjetra i škripe stabala nisu se mogli čuti. 


— Doc! — poviče on. 

Lik najednom oživi kao da je naelektriziran. Uspravi 
se i okrene. 

— Dick! 

— Ah! — usklikne Dick. — Mislio sam da si sigurno 
umro. 

— Ija sam mislio da si ti mrtav. Dozivao sam te čitav 
sat vičući iz petnih žila. 

— Nisam, te uopće čuo. A jesi li ti mene čuo? — upita 
Dick začuđeno. 

— Nisam. Mislim da nitko nikoga ne bi ćuo u toj 
strašnoj tutnjavi. Reci, jesi li ikada čuo nešto takvo? — 
upita Doc. 

— Moram priznati da nisam, ali i ne želim to nikada 
više čuti. 

— Što bi bilo najbolje da učinimo? — upita Doc. — 
Misliš li da bi nas Tarzan mogao sada naći? 

— Mogao bi, ako ... 

— Što: ako? 

— Akoje živ. 

— Ah, tane misliš valjda...? — reče oklijevajući 

Doc. 

— Ne vidim kako smo uopće u svemu tome ostali na 
životu — reće Dick — jer je čitava šuma opustošena 
svuda oko nas. 

— Meni je hladno — reče Doc. 

— Ja se gotovo smrzavam — reče Dick. 

Dječaci su se tresli i cvokotali zubima. 

— Ovdje ne možemo ostati, Dick. Tu ćemo umrijeti od 
zime. 

— Što da radimo? Moramo se kretati. Moramo na- 


stojati da nam krv prokola žilama. 
— Što misliš, bismo li mogli pronaći put za bungalov? 


— upita Dick. 
— Uopće nisam pazio na pravac kad smo išli ovamo 
— prizna Doc. — Pouzdavao sam se u Tarzana; ali, mo- 


ramo nešto poduzeti. Ne možemo sjediti ovdje i čekati da 
umremo od upale pluća. Krenimo odavde! 

Obojica su istovremeno pogledali na zemlju ispod 
sebe, a onda su upitno pogledali jedan drugoga. 

— Jesili ga vidio? — upita Dick. 

— Nisam — odgovori Doc. — Mislis li da je otišao? 
Ako nije, gdje je onda? 

— Možda se sakrio u grmlje. 

— No, dobro! — reče Doc. — Ti se ne bojiš, pa onda 
možemo sići. 

— Mislim da ću se vježbati u penjanju kroz drveće — 
reče Dick. 

Doc se podrugljivo nasmije. Nije se mogao suzdržati, 
mada je bio jadan i prozebao. 

— U redu — složi se on — ija ću se vježbati s tobom. 
Na koju stranu da krenemo? 


obožavatelji vatre i sunca 


Sakrivši se pred olujom, dvadeset strašnih ljudi stislo se 


čvrsto jedan uz drugoga, čučeći pod slabom zaštitom 
improviziranog krova, koji su na brzinu sklepali čim su 
primijetili da dolazi oluja. 

Razbarušena kosa prekrivala im je glavu i lice, gotovo 
zatvarajući nablizu smještene, ružne oči, a crna dlaka 
rasla im je posvuda po nakaznom tijelu, po dugim 
rukama kao u gorile i po kratkim, zavrnutim, zdepastim 
nogama. 

Bili su to pognuti i pogrbljeni ljudi niska čela i ži- 
votinjskog izraza lica. Djelovali su kao patuljci ili vražići, 
ali nisu bili ni jedno ni drugo. Bila je to posebna vrst 
ljudi, ljudi na niskom stupnju razvitka, koji su kroz duge 
vjekove zadržali mnogo više karakteristika čovjekolikog 
majmuna, — od kojega navodno svi potjećemo, — nego 
normalni ljudi. 

Ovih dvadesetak ljudi prognano je iz zlatnog grada 
Opara, gdje je nakon smrti opakog velikog svećenika 
Cadja preuzela vrhovnu vlast La, velika svećenica boga 
vatre. 

Oni su bili sljedbenici Cadja, a protivnici svećenice La, 


Sakrivši se pred olujom, dvadeset strašnih ljudi — prognanika iz grada Opara 
— proveli su čitavu noć zgureni na hladnoći i vlazi. U cik zore Gulm je ustao 
prvi. U ruci je držao toljagu, dok je oko pasa nosio remen na kojemu je visio 
grubi nož. Okrenuo se prema istoku, a onda je pozvao ostale da ustanu... 


pa su nakon smrti Cadja pobjegli iz Opara i sada lutaju 
neprohodnom džunglom da nađu nekakav osamljeni 
komadić zemlje gdje bi mogli podići novi hram. 

Čitavu noć proveli su zgureni na hladnoći i vlazi, ali u 
prvi cik zore dizali su se jedan po jedan i ogledavali oko 
sebe. 

Gulm je ustao prvi. U jednoj ruci držao je čvorastu 
toljagu. Oko debelog pojasa imao je kožni remen, na ko- 
jem je visio grubi nož. Ispod obrva koje su mu padate 
preko očiju zurio je u mrak oko sebe. Onda se okrene 
prema istoku. Kisa je prestala. Nebo je bilo vedro. 

Gulm gurne one koji su bili najbliže do njega. — 
Ustajte! — zapovjedi on. — Ustajte i pripremite se da 
pozdravite dolazak boga vatre koji nam donosi novi dan. 

Njegovi se momci uskomešaju. Ustajali su jedan po 
jedan, lijeno poput životinja. Mnogi su režali gotovo kao 
zvijeri. Nebo na istoku brzo se rasvjetljavalo. Ekvatorijalni 
dan rađao se iz tamnog neba uobičajenom brzinom i 
osvijetlio dvadeset strašnih ljudi — divljih i prljavih. Ali 
što je to? To nije rutav i jeziv muškarac koji leži šću- 
ćuren u blatu usred tog smrdljivog čopora. Njegovo tijelo i 
udovi su skladni; koža mu je bijela uprkos blata koje se 
na nju nalijepilo. Lijepo oblikovanu glavu pokrivala je 
razbarušena kosa, ali to nije bila gruba, crna kosa, već 
fina, svilenasta, plava kosa. 

Jedno stvorenje, koje je bilo pokraj njega, gurne to 
biće, i ono ustane, teško i mučno; bila je to djevojka, 
mala bijela djevojka zlatne kose. 

— Brzo! — zapovjedi Gulm. 

Dvojica jezivih muškaraca zgrabe djevojku i gurnu je 
ispod šatora pod vedro nebo. Gulm pokaže rukom prema 


istoku, a djevojka se mehanički, tupo okrene licem prema 
izlazećem suncu i ostane tako nepokretno, gotovo 
nesvjesno. 

Iza nje, dvadeset obožavatelja sunca i vatre klekne u 
blato, licem okrenuti prema istoku, a Gulm počne pjevati 
nerazumljivu, divlju pjesmu, dok se velika, crvena sun- 
čana kugla polagano dizala iznad nevidljivog horizonta. 

Iz srca guste šume oni nisu mogli vidjeti izlazak sun- 
ca, ali je Gulm tako određivao vrijeme za jutarnji obred, 
da se on, što je više bilo moguće, podudarao sa stvarnim 
izlaskom sunca. 

Kad su završili taj kratak obred, stali su se brinuti za 
doručak. Sve je bilo odviše natopljeno vodom od nedavne 
kiše, pa nisu mogli naložiti vatre. Stoga izvade iz svoje 
prljave odjeće komadiće sirova ili polukuhana mesa i, 
čučeći u blatu, divljaci pojedu svoj oskudan i hladan 
doručak. 

Gulm se — žvačući punim ustima — okrene prema 
jednom od svojih drugova i nagovori ga. 

— Koliko je još daleko — upita on — do mjesta što si 
ga našao da na njemu podignemo novi hram, u kojem 
ćemo nastaviti sa štovanjem našeg boga vatre? 


— Jedan dan hoda, možda dva — odgovori nehajno 
Bik, stvorenje niskog čela. 
— Ne smije biti daleko — reče Gulm. — Ako uskoro 


ne sagradimo hram bogu vatre i ne prinesemo mu žrtvu, 
on će nas u svom gnjevu sve uništiti; sve do jednoga! 

— Nismo li mu našli novu veliku svećenicu? — upita 
jedan obožavatelj boga vatre. 

— Jesmo — složi se Gulm — ali on traži i svoju žrtvu. 
Bog vatre mora jesti i on se obraća Gulmu, svom velikom 
svećeniku, da mu pribavi hranu, a Gulm se opet obraća 


vama, nižim svećenicima boga vatre, da je nađete i pri- 
bavite. Nakon smrti Cadja i nakon što je La iznevjerila 
žrtveni običaj star stoljećima, bog vatre ima još samo nas 
koji mu možemo služiti. On je veoma gnjevan. Sve tegobe 
što smo ih morali podnijeti otkako smo protjerani iz 
Opara nisu ništa drugo nego očiti znak nemilosti boga 
vatre. Jučerašnja oluja bila je, bojim se, znak da je nje- 
gova strpljivost pri kraju. Gulm je mislio da ćemo biti 
uništeni sa čitavim svijetom, ali on nam je dopustio da 
još malo živimo. Dao nam je još jednu priliku. Ali to je bio 
znak, znak preko kojega više ne smijemo prijeći. Bogu 
vatre moramo prinijeti žrtvu. Ako je ne uspijemo pronaći, 
onda će to bitijedan od nas. 

On je divljim očima strijeljao unaokolo po svojim 
suplemenjacima — očima u kojima je gorio plamen lu- 
đačke vatre vjerskog bezumlja. 

Ulp baci pogled na malu djevojku i kimne glavom 
prema njoj. 

— Zašto ne nju? — upita jer je znao — kako nije bio 
baš u dobrim odnosima s Gulmom — da bi veliki sveće- 
nik mogao izabrati njega prije nego koga drugoga ako 
bude potrebno da izaberu žrtvu iz vlastitih redova. 

— Ne! — vrisne Gulm i skočivši na Ulpa obori ga na 
zemlju. — Tko se usudi i pomisliti da naškodi velikoj 
svećenici boga vatre, treba da umre. 

Ulp se digne na noge i brzo odmagli izvan domašaja 
Gulmovih ruku. 


— Nisam joj mislio naškoditi — derao se Ulp. — Samo 
sam pitao. 
— Ne pitaj više ništa — opomene ga Gulm. — Uopće 


ne postavljaj više nikakva pitanja. 
— Neću — obeća Ulp. 


Kad je veliki svećenik obožavatelja boga vatre i sunca predložio žrtvu, Ulp je 
htio da to bude mala djevojka. Međutim veliki svećenik skoči na Ulpa i obori ga 
na zemlju. 


— Pobrinut ću se da ne budeš imao ni prilike — 
uvjeravao ga je Gulm — jer ako uskoro ne nađemo pri- 
kladniju žrtvu, ti ćeš biti izabran. 

Gulm je još neko vrijeme gunđao, a onda usuti. 

Ulp je čučao u blatu i jeo ostatak svog doručka. Niski 
nagoni bili su u njemu tako jaki da mu ta prijetnja smrću 


nije ugrozila apetit. No ipak nije želio umrijeti, a njegov 
lukavi okrutni mozak kovao je prljave planove kako da se 
spasi Gulmove nemilosti i usmjeri je na kojeg drugog 
nesretnika svoje družbe. 

Dok je jeo taj divlji čovjek, jela je i mala djevojka. Iz 
jednog džepa svoje poderane i rastrgane haljine izvadila je 
komadić kuhanog mesa koji joj je ostao od proslog 
obroka. 

Pohlepna i svemoćna, glad je već odavna srušila po- 
sljednju prepreku gadljivosti, i djevojka je poput svih 
ostalih gladnih životinja jela zato da živi, makar joj nepce 
nije baš uživalo u tom hladnom, tvrdom i neslanom mesu 
koje je najčešće bila njena glavna hrana. 

Usprkos prljavštini i posljedicama napora i gladi, koje 
su se tako očito vidjele na njezinu licu i tijelu, bilo je 
jasno da je mala djevojka zlatne kose morala biti vrlo 
lijepa. Zapravo, ona je još uvijek bila vrlo lijepa, ali na 
jedan drugi način, bila je blijeda, mršava, sva očajna, no 
u svemu , tome su se još uvijek nazirale pune konture, 
crveni obrazi i sretno, nasmiješeno lice iz prošlih dana. 

Nitko — tko bi je pogledao — ne bi mogao pretpo- 
staviti da je ona odrasla među tim strašnim ljudima ili da 
je s njima u bilo kakvom srodstvu. 

No, niti je ona odrasla među njima, niti je bila s njima 
u srodstvu. 

Oni su je već dva mjeseca držali u zarobljeništvu i, s 
obzirom na svoje divljaštvo, postupali su s njom dobro. 
Nitko joj nije ništa činio nažao, a štitili su je od opasnosti 
i tegoba džungle kako su najbolje znali i mogli. 

Pazili su da je ne napadne kakva zvijer, davali su joj 
najbolje komade svoje oskudne i neukusne hrane, noću 
su joj podizali šator, a za oluje stiskali bi se uz nju da je 


toplina njihovih tijela zaštiti od neugodnih posljedica 
hladne kiše. 

Nisu oni to činili zbog nekakvih osjećaja uljudnosti ili 
iz humanosti, jer takvog osjećaja nisu poznavali, nego 
samo zbog sebičnosti, zbog svojih vlastitih ciljeva; naime, 
vjerovali su da bog vatre želi da ga na zemlji zastupa ve- 
lika svećenica i zato su mislili da taj njihov okrutni bog 
neće primiti žrtvu od nikoga drugog nego iz ruku jedne 
žene, odnosno da mu je draže da mu žrtve prinosi sve- 
ćenica nego svećenik. Zašto, to oni nisu znali. 

U dva mjeseca zarobljeništva naučili su djevojku go- 
voriti njihovim sirovim i jednostavnim jezikom, koji je 
gotovo isti kao i jezik čovjekolikih majmuna, premda 
rječnik obožavatelja sunca i vatre sadrži i mnoge riječi 
kojih nema u rječniku čovjekolikih majmuna. 

Naučili su je i mnoge jednostavne dužnosti njezina 
zvanja svećenice, a zamršenije obrede — vezane uz hram 
— ostavili su za kasnije, kad pronađu mjesto za novi 
hram i kad sagrade prvi oltar. 

Prozvali su je Kla, a to je sastavljeno od dviju rijeći 
koje znače Nova La, i oni su je već obožavali isto tako 
fanatično kao što su prije obožavali samu La. 

To dijete, naime Kla nije ni bila ništa drugo do dijete, 
nije se sada više bojala ovih strašnih ljudi jer se uvjerila 
da joj neće naškoditi, ali uza sve to nije se osjećala ništa 
manje nesretna i jadna; težila je za svojim domom i svo- 
jim roditeljima, nedostajala joj je čista odjeća i udobnost 
kupaonice, dobra hrana i topla postelja; no najviše od 
svega nedostajala joj je ljubav, drugarstvo i razumijevanje 
ljudi vrste iste kao što je bila i ona, a bojala se da ih ni- 
kada više neće vidjeti. 

Ona nije mrzila Gulma ni ostale, jer u srcu ove male 


dvanaestogodisnje djevojke nije još bilo mjesta za mržnju; 
ona je bila sama milota, ljepota i čistoća. 

Da su Gulm i njegovi ljudi pretražili čitav svijet, jedva 
da bi našli neko žensko biće koje bi imalo više svojstava 
da bude velika svećenica nego mala Kla, naravno, da su 
tražili veliku svećenicu ljubavi, čistoće i čovječnosti; ali 
poklonici boga vatre nisu pridavali nikakve važnosti 
ovakvim osobinama svoje velike svećenice. Na kraju kra- 
jeva, Kla uopće nije bila prikladna za tu dužnost, kako će 
to oni sigurno otkriti kad dođe vrijeme da ona sudjeluje u 
nekim njihovim strašnijim vjerskim obredima; za malu je 
djevojku bilo dobro što nije mogla predvidjeti sve ono što 
će ovi obožavatelji Vatre od nje u budućnosti zahtijevati. 

Kad su završili doručak, družba opet nastavi put 
prema mjestu koje je Bik pronašao za novi hram i prema 
kojem ih je vodio već više dana. 

Hodali su možda sat ili dva kad se Bik, koji je bio na 
čelu, najednom zaustavili dade znak, na koji se čitava 
grupa od dvadeset ljudi tiho posakrivala u gusto zelenilo 
džungle. 

Posvuda je vladala tišina. Nakvašena džungla ispara- 
vala se na tropskom suncu. Izdaleka čuo se jedva pri- 
mjetni zvuk koraka, ali već mnogo prije no što ih je 
mogao čuti, Bik je znao da im se po velikoj lovačkoj stazi, 
kojom su slučajno sada išli, nešto približava. 

Neki osjećaj, nepoznat otupljenim osjetilima civilizi- 
ranih ljudi, upozorio je ovo stvorenje džungle na 
opasnost. 

Tko je to lovačkom stazom dolazio prema ovoj četi od 
dvadeset strašnih ljudi? 


u susret opasnosti 


Dick i Doc su, penjući se kroz gusto granje u nižim 
predjelima, najednom osjetili kako im je topla krv pro- 
kolala žilama; sada su opet bili dobro raspoloženi i puni 
nade za budućnost, nakon čega je, naravno, došao brzo i 
osjećaj gladi. 

— Ja bih malo čaja, prženog kruha i marmelade — 
reče Dick. 

Oni se pogledaju i stanu oblizivati usnice. 

— Aja bih hrpu heljdinih kolača i soka od javora — 
reče Doc. 

— Hajdmo onda jesti! — reče Dick. — Tu sam vidio 
da ima 1 onih plodova što nam ih je Ukundo brao onog 
jutra kad smo pobjegli iz Galla-Gallinog zarobljeništva. 
Kako je on zvao te plodove? 

— Ne sjećam im se više imena, ali imali su okus kao 
mješavina kinina, šećera i ricinusova ulja — odgovori Doc 
i namrgodi lice. 

— Tko sad brine brigu o okusu, samo ako su za jelo? 
— primijeti Dick. — Moramo nešto pojesti, a to je sada 
jedino važno. 


Glad je primorala Dicka da se uzvere na gornje grane i ubere nekoliko plodova, 
dok je Doc sjedio u rašljama dviju grana, promatrao i čekao. Kad se Dick 
spustio, dječaci su počeli jesti neukusnu sredinu dvaju velikih plodova koji — 
kako reče Doc — nisu podsjećali ni na što od onog što im je majka pripravljala. 


— Slažem se, ali, do vraga, ne volim te plodove. Radije 
bih ustrijelio kakvu bezazlenu malu pticu ili nesto slično 
— reće oklijevajući Doc. 

— U tom slučaju morat ćeš je jesti sirovu — podsjeti 


ga Dick, — U ovoj vlažnoj džungli ne bismo nikada na- 
ložili vatru. 
— Znam — složi se Doc; — ali poslije ovih jela što smo 


ih dobivali u Galla-Gallinom zatvoru, čak je i sirova ptica 
jako dobra, pogotovu ako je svježa. 

Docu se na licu vidjelo da je tužan. 

Dick se popeo na gornje grane i ubrao nekoliko plo- 
dova, dok je Doc sjedio dolje u rašljama dviju grana, pro- 
matrao i čekao. 

Kad se Dick spustio, dječaci su počeli jesti vrlo ne- 
ukusnu srčiku dvaju velikih plodova, koje je Dick ubrao. 

— Moram reći da me to ne podsjeća ni na što od 
onoga što je majka običavala praviti — reče Doc. 

— To ima okus kao oblog od limenog sjemena — na- 
smiješi se Dick! — Ili još i gori! 

— Žao mi je što ne znamo više o plodovima koji ovdje 
rastu — reče Doc. — Tu ima sigurno mnoštvo stvari koje 
bismo mogli jesti, samo kad bismo znali da nisu opasne. 

— Da ima barem u blizini majmuna, promatrali bismo 
što oni jedu — reće Dick. 

— Čudi me da ih nema. — Doc se ogleda na sve stra- 
ne. — Ne vidim nigdje ni jednoga, a kad bih i vidio kojega, 
bilo bi mi svejedno, jer nakon te odvratne stvari ne bih 
više mogao ništa jesti. To mi je sasvim oduzelo apetit. 

— To je vrlo zasitno — reče Dick. — Kad bismo tih 
plodova mogli ponijeti sa sobom natrag u civilizaciju, 
postali bismo bogati. 

— Kako? — upita Doc. 


— Mogli bismo ih prodavati ženama koje žele omr- 
šaviti. Ima otprilike sto milijima debelih gospođa koje žele 
smršaviti, a nikad se nitko nije pozabavio mislju koliko 
one potroše svake godine nastojeći da smršave. Eto, 
upravo mislim koliko bismo mi onda imali mušterija. 

— Ali kako znas da se od toga mršavi? — upita Doc. 

— To je lako. Od čega se debljaju? 

— Naravno, jer previše jedu — reče Doc. 

— Dakle, kad ne bi jele, smršavile bi, zar ne? 

— Sigurno, ali... 

— Trebalo bi samo da ujutro natašte pojedu malo 
ovog ploda i cijeli im dan ne bi više palo na pamet da bilo 
što pojedu — objasni Dick. — Naravno ako se budu osje- 
ćale onako kako se ja sada osjećam. 

— Ah! — usklikne Doc. — To je vrlo dobra ideja. 
Osnujmo poduzeće. 

— Najprije se moramo iskobeljati odavde — podsjeti 
ga Dick. 

— Da, na to moramo prvo misliti — složi se Doc. — A 
što bi bilo da siđemo dolje? Ići ćemo brže. Konačno, na- 
vikli smo hodati po zemlji, a ne po drveću. Već sam sav 
mokar od tog lišća. 

Dick se počeše po glavi. 

— Ali već smo se navikli da se prilično dobro pro- 
vlačimo krošnjama — podsjeti ga njegov bratić — a osim 
toga ovdje gore je bez sumnje mnogo sigurnije. Čini mi se 
prilično nezgodno silaziti dolje. Ne vidim nikakve staze. 

— Mislim da imaš pravo — složi se Doc — ali kad 
naiđemo na stazu koja vodi u pravom smjeru, čini mi se 
da bi ipak bilo bolje sići barem za neko vrijeme. Uvijek se 
možemo ponovo popeti na drveće ako nešto načujemo. 

— Nezgoda je u tome što to može biti prekasno, na- 


ročito ako je to sto bismo ćuli lav koji iz grmlja skače na 
nas. 

— Dobro, ostanimo onda još neko vrijeme na drveću 
— reće Doc. — Ali to sigurno čovjeka više umara. 

Dječaci su nastavili put kroz niže predjele drveća u 
pravcu za koji su vjerovali da ih vodi do otvorenog pro- 


Dick i Doc nastavili su put kroz niže predjele drveća u pravcu za koji su 
vjerovali da ih vodi do otvorenog proplanka koji se proteže do Tarzanovog 
bungalova. 


planka što se protezao do Tarzanova bungalova. I tako 
mokri ali ne više toliko gladni stigli su do široke lovačke 
staze koja je vodila u pravcu kamo su i oni namjeravali, a 
kako nisu ćuli ni vidjeli nikakvog traga opasnih zvijeri, 
odlučili su da malo odmore svoje umorne mišiće i da 
ujedno požure, pa su sisli na stazu da barem na neko vri- 
jeme oslobode svoje ruke od napora. 

Neko su vrijeme isli tako sutke, a onda se najednom 
Doc zaustavi. 

— Dick — reče on — strah me je. Ne znam zašto, ali 
imam predosjećaj da nam vrlo velika opasnost visi nad 
glavom. 

— Što te ponukalo da tako misliš? — upita Dick i 
brzo se ogleda na sve strane. Da li si nešto čuo ili vidio? 

— Nisam, ali nekako osjećam kao da će se nešto do- 
goditi, ili kao da nas netko promatra, no ni jedno od toga 
nije baš potpuno tačno ono što osjećam. Ne mogu ti to 
objasniti, ali volio bih da nismo tako sami. 

— Možda bi bilo bolje da se opet popnemo na drveće 


— reče Dick. — Reći ću ti otvoreno da se osjećam mnogo 
sigurnije tamo gore nego ovdje na stazi. 
— U redu — pristane Doc. — Ja sam za to, ali pazi, 


nastojmo ići što je moguće tiše. Možda smo previše bučni. 
Jesi li primijetio kako Tarzan-majmun ide tiho kroz džun- 
glu, svejedno da li po zemlji ili po drveću? 

— Da, primijetio sam. On ide tiho kao sjena leptira — 
reče Dick. — Hajdemo! 

Dječaci se sada mnogo opreznije popnu na donje 
grane i nastave svoj put. Budno su gledali i slušali i nju- 
šili po zraku, onako kako su vidjeli da to čini Tarzan, ali 
u zraku nisu osjetili ništa drugo do miris od isparavanja 
džungle, što su osjećali u nosu čitavo vrijeme nakon kiše. 


Od vremena na vrijeme su zastali i osluškivali, a 
onda, zadovoljni što nista nije privuklo njihovu pažnju, 
kretali su naprijed. 

Često zbog gustog lišća nisu mogli vidjeti lovačku 
stazu, ali ni njih nisu mogle vidjeti zvijeri koje bi se slu- 
čajno našle na stazi. Vjetar je puhao kroz drveće njisući 
grane i lišće, što je omogućilo da dječaci ostanu nezapa- 
ženi, jer nije upadalo u oči njihanje grana koje su oni 
prouzročili, iako su se kretali kolikogod su mogli 
opreznije i tiše. 

Dick, koji je išao naprijed, najednom se zaustavi, 
podigne prst upozoravajući na oprez, a onda ga stavi na 
usta upozorivši Doca da šuti. Zatim ga je Doc vidio kako 
se odšuljao natrag iza debla velikog drveta koje se malo 
prije prošli i kako zuri dolje na tlo. 

Doc se istog trena na Dickovo upozorenje ukočio. I on 
je pogledao dolje, ali nije ništa vidio. 

Što je tako naglo moglo privući pažnju prestrašenog 
Dicka? Promatrao je pažljivo svog bratića koji ga je po- 
kažiprst na usta. 

Doc otpuže natrag. Ni sam Tarzan ne bi se suljao kroz 
lišće polaganije 1 spretnije. Odmah se smjesti neposredno 
iza Dickovih leđa. 

Bez riječi pokaže Dick prstom kroz lisnato granje 
prema dolje. U početku Doc nije vidio ništa što bi pobu- 
dilo njegovu pažnju, osim isprepletena raslinja što je uo- 
kvirivalo široku lovačku stazu. Tada se nešto pomakne, 
doduše vrlo polako, i Doc usredotoči svu svoju pažnju na 
tu stvar koja se pomakla. Najprije je to bilo nešto crno 
među zelenim, smeđim i žutim bojama grmlja, a onda se 
to pretvori u glavu s razbarušenom, nepočešljanom 


kosom. Tada je Doc ugledao jos jednu, pa jos jednu, pa 
još jednu glavu, već prema tome kako su mu se oči 
privikavale da razaberu njihove obrise koji su mu sada 
bili poznati. Bile su to ljudske glave, i iza razbarušene 
kose vidio je Doc ovdje-ondje po koje uho ili vršak nosa. 

U jednom trenutku primijetio je Doc ruku koja je 
čvrsto držala krupnu toljagu. 

Sada ih je vidio s obje strane staze, a vidio je i to da 
su sve glave okrenute u istom pravcu — u onom pravcu 
odakle su dječaci nailazili, pa se moglo zaključiti samo 
jedno: ova stvorenja, tko god ona bila da bila, čula su ili 
vidjela dječake i sada leže u grmlju i čekaju. 

Dick i Doc bili su mirni kao bube. Ni šapatom nisu 
jedan drugome saopćivali svoje misli i svoj strah. Kao po 
nekom dogovoru sjedili su gore zgureni i čekali da vide 
što će ovi misteriozni promatrači učiniti. 

Obojica su bili svjesni da su imali sreću što nisu 
privukli na sebe pažnju ni jednog časa ove kobne družine 
a bili su dovoljno mudri da shvate kako ne bi bilo dobro 
kad bi pokušali da neopaženi pobjegnu, pa su mirno 
ostali tu gdje jesu. 

Katkad bi koji član misteriozne družine pogledao gore. 
Što god čekali da čekali, oni su bili uvjereni da će 
išćekivano stići po stazi, i strpljivo — kao i sve grabežljive 
zvijeri — šutke su ležali u grmlju ne pokazujući nikakvu 
žurbu da krenu u akciju. 

Doc, uvijek razgovorljiv, nije još nikada u svom životu 
osjetio takvu potrebu da govori. Njegovim mozgom vrvje- 
lo je tisuću pitanja i sumnji koje je želio saopćiti Dicku. 
On je imao tako jaku želju da govori da ga je to — kako je 
pričao kasnije — upravo boljelo, ali se ipak svladao. 
Možda im ta silom nametnuta šutnja i ne bi bila tako teš- 


Činilo im se da već dugo čekaju pažljivo motreći šutljive ljude ispod sebe, a 
onda su začuli kako lagano šušti lišće i do ušiju im dopre promuklo šaputanje. 
Tada se izvuče na stazu, namršten, pogrbljen čovjek; od samog pogleda na 
njega dječake je obuzela jeza. 


ka da su mogli bolje vidjeti kojega od ovih dvadeset 
strašnih ljudi, jer bi se onda i te kako čuvali da ne svrate 
na sebe njihovu pozornost. 

Činilo im se da već jako dugo čekaju i pažljivo motre 
te sutljive ljude ispod sebe, ali na kraju ipak se nešto pro- 
mijenilo. Čuli su lagano šuštanje lišća i do ušiju im dopre 
promuklo šaputanje, ali nisu mogli razabrati ni jednu je- 
dinu riječ. 

Tada se izvuče na stazu namršten, pogrbljen čovjek. 
Kad su ga ugledali dječake je obuzela jeza. 

Bio je to Bik. Gulm ga je poslao u izvide. Oprezno, 
polako, često zastajkujući da osluhne i onjuši zrak, Bik je 
išao stazom dok nije nestao iza jedne okuke. 

Minute su prolazile polako. Dječaci su čekali. Ispod 
njih su čekali svećenici boga vatre. Nakon izvjesnog vre- 
mena, koje se dječacima činilo vrlo dugo, Bik se opet 
pojavi. On se zaustavi na stazi nasuprot grmlju u kojem 
su bili njegovi drugovi i nešto im tiho saopći. Nakon toga 
neobični ljudi su se uskomešali, lišće je snažno zašuštalo 
i dvadeset ljudi izašlo je na stazu. 

S ovih dvadeset strašnih ljudi bilo je još jedno stvo- 
renje. Kad su dječaci ugledali to stvorenje, iznenadili su 
se kao još nikada u svom životu. 

Dvadeset jezivih ljudi zaprepastili su ih svojim izgle- 
dom, ali kad su među ovim groznim bićima — nalik na 
životinje — ugledali vitku djevojku zlatne kose, zastao im 
je dah ioni su zanijemjeli. 


Tko bi ona mogla biti? 


u pomoć! 


Poa vodstvom Bika četa obožavatelja vatre i sunca išla je 


oprezno stazom, a s njima i zlatokosa djevojka stupajući 
između dva gruba stvora niska čela. Malo kasnije Dick i 
Doc su ih izgubili iz vida iza one iste okuke gdje je nestao 
Bik kad je išao u izvidnicu. 

Dick i Doc sjedili su na drvu — ukočeno — kao dva 
kipa. 

Nekoliko minuta ni jedan nije izustio ni jednu jedinu 
riječ. Jedan od razloga njihovoj šutnji bio je, bez sumnje, 
oprez da ih ne otkrije ova četa mrkih ljudi, ali je drugi 
razlog bilo zaprepaštenje koje ih je obuzelo kad su u toj 
družbi strašnih ljudi ugledali nježnu bijelu djevojku. 

Dick je prvi prekinuo šutnju, i to kad je bio siguran da 
ga oni ljudi više ne mogu čuti. 

— Što misliš, što radi ova lijepa djevojka među tim 
strašnim ljudima? — šapne on. 

— Ne bi se moglo pretpostaviti da je kćerka kojega od 
tih tipova — reče Doc — jer oni gotovo i ne nalikuju 
ljudskim bićima. Jesi li ikad vidio tako strašno ružna 
stvorenja? Oni su više nalik na gorile nego na ljude. 


— A ipak nisu gorile — reče Dick. — Oni su sigurno 
ljudi, ali kakvi ljudi! Oh, sretan sam što nas nisu 
uhvatili. 

— Ali uhvatili su djevojku — reče Doc. 

— Mislis li da je ona njihova zarobljenica? — upita 
Dick uzbuđeno. 

— Sasvim sigurno! Jesi li vidio kako joj sa svake 
strane ide po jedan, kao da se boje da im ne pobjegne. 

— Što misliš da će učiniti s njom? 

— Mozda su ljudožderi. 

— Oni izgledaju odvratnije od ljudi iz Galla-Gallinog 
plemena. Mora da su nešto takvo — reče Dick s jezom. 

Dječaci su neko vrijeme šutjeli, svaki zaokupljen svo- 
jim mislima. Suočili su se s novim i njima nepoznatim 
problemom, i svaki ga je rješavao na svoj način. Što da 
rade? To im se pitanje neprestano oštro vrzlo po glavi. 

— Slušaj — reče napokon Dick — ova djevojka ne 
spada u tu vrstu poludivljih ljudi. Možda će je zaklati. 
Potpuno sam siguran da je nisu poveli sa sobom s dobrim 
namjerama. Kladio bih se da su je oteli. Oni je drže zbog 
otkupnine ili su možda ljudožderi pa će je pojesti. Mora- 
mo nešto učiniti. 

— Upravo sam to i ja mislio. — reče Doc. — Ali, što mi 
možemo učiniti? 

— Ne znam, ali nešto moramo učiniti — reče Dick i u 
nedoumici se počeše po glavi. 

— Morali bismo ih pratiti u stopu — predloži Doc. — 
Možda nam se ipak pruži prilika da je nekako spasimo. 

— U svakom slučaju, treba da ih pratimo složi se Dick 
— da vidimo kamo je vode, a onda, ako se pruži prilika da 
je spasimo. 

— Dobri moj Dick! — usklikne Doc. — Znao sam da 


ćeš se složiti sa mnom. 

Tada se postavilo pitanje da li da idu za ovim strašnim 
ljudima po zemlji ili po drveću, te su naposljetku odlučili 
da će ipak biti sigurnije ako ostanu na drveću. Međutim 
trebalo je svojski zapeti, žele li da sustignu otmičare. 

Kad su ponovo krenuli u džunglu — držeći se staze 
kojom je islo tih dvadeset strašnih ljudi — napustili su 
svaku pomisao na svoju sigurnost i udobnost, žrtvujući 
svoje vlastite izglede da se spase zbog jednog potpuno 
stranog bića; ali, to je bilo zato što oni, onakvi kakvi su 
bili, nisu ni mogli drugačije da odluče. 

Imali su iza sebe mnogo generacija hrabrih ljudi iz 
mnogih nacija, ljudi kojima je dužnost značila više nego 
udobnost ili sigurnost, čak više nego život. Ovi dječaci 
nisu u ovom slučaju mislili da čine neko dobro, samopri- 
jegorno i hrabro djelo. Oni su mislili o tome kao o ne- 
čemu što moraju učiniti, jer su odrasli u sredinama koje 
su smatrale da je muškarac prirodni zaštitnik žena i sla- 
bijih bića. 

Nešto brže, ali još uvijek vrlo oprezno, išli su dječaci 
njihovim tragom, uzbuđeni i napetih živaca kao pravi 
lovci. Kretali su se kroz drveće sad već mnogo lakše i si- 
gurnije, pa su uz manje napora postizavali veću brzinu, 
tako da nije potrajalo dugo da su se toliko približili dva- 
desetorici i njihovoj zarobljenici da su ih mogli ćuti, a 
malo su kasnije i ugledali one posljednje u grupi. 

Četiri sata išli su za njima držeći se izvan dosega 
njihovih očiju i uvijek pazeći da, se kreću što je moguće 
tiše. To je bila teška, naporna rabota, i to ne samo zbog 
tjelesnog napora nego i zbog duševne napetosti koja nije 
ni na trenutak smjela popustiti, a i zato sto su bili gladni. 
Onaj plod što su ga pojeli rano ujutro nije ni izdaleka bio 


dovoljan da podmiri potrebe njihova tijela, i u podne oni 
su već bili strahovito gladni, ali ni na trenutak nisu 
pomislili da odustanu od viteškog zadatka što su ga sami 
sebi nametnuli. 

Negdje sredinom poslijepodneva dvadesetorica straš- 
nih ljudi zaustaviše se na uskoj prirodnoj čistini pokraj 
malenog potoka. 

Dva djećaka — sakrivši se u lišće obližnjeg drveta — 
pažljivo su ih promatrali. Vidjeli su kako su trojica ljudi 
otisla u džunglu, svaki u svom pravcu, dok su ostali brali 
granje i lišće, od čega su napravili neku vrst šatora. 

Djevojka, očito vrlo umorna, spusti se nehajno na 
zemlju; sjedila je tu oborene glave podbočivši se bradom 
na ruke. Bio je to prizor bespomoćnog i beznadnog očaja. 
Taj prizor ispunio je srca dječaka samilošću i učvrstio ih 
u odluci da ništa ne propuste u svom nastojanju da je 
spase. 

— Oh! — šapne Doc — upravo me boli dok je gledam 
kako ovako sjedi među tim strašnim ljudima. Još nikada 
nisam vidio nekoga tko bi bio tako strahovito nesretan. 
Zaista, morat ćemo već jednom nešto učiniti. 

— Možda će nam se noćas pružiti prilika da je spa- 
simo — primijeti Dick. 

Što ćemo onda s njom? — upita Doc. 


— Ne znam — odgovori Dick. — Na to uopće nisam 
mislio. 

— Ona je samo djevojka, i ništa više — podsjeti ga 
Doc. — Ona se ne može kretati penjući se po drveću. Ako 


je izvučemo, oni će nas brzo sve pohvatati. 

— Kad bismo je oslobodili rano uveče, mogli bismo 
do ujutro već biti dovoljno daleko, pa nas oni ne bi više 
uspjeli pronaći. 

Uskoro su se dvadesetorica strašnih ljudi zaustavila na prirodnoj čistini pokraj 
malenog potoka. Dick i Doc — sakrivši se u lišće obližnjeg drveta — pažljivo su 
ih promatrali. 


— Mislim, ako se s njom popnemo na drveće, pa 
makar se ona i neće moći kretati jako brzo, oni ipak neće 
biti u stanju da slijede naše tragove — reče Doc. — 
Uostalom, bilo kako bilo — doda on uzdahnuvši — to 
moramo učiniti, uhvatili nas ili ne. Sigurno da je ne 
možemo prepustiti ljudožderima. 


— Reći ću ti jos nešto, Doc — primijeti njegov bratić. 
— Moramo nešto jesti. Ako to ne učinimo, oslabit ćemo 
toliko da ni sami sebe nećemo moći izvući odavle, a ka- 
moli da još nosimo sa sobom tu djevojku. I na to treba 
misliti! 

— Možda ćemo pronaći nešto onih prekrasnih plodo- 
va koje smo jeli danas ujutro za doručak — reče Doc s 
grimasom na licu. 

— Mi moramo jesti izjavi Dick svečano. — Nekim 
ljudima se sviđa biti vegetarijanac ali to ne odgovara 
jednom Englezu. 

— Niti jednom Amerikancu — reče Doc, — Do vraga, 
osjećam kako mi rastu zazubice. 

— Mi smo neko vrijeme imali dadilju koja je htjela da 
živimo samo od mrkve i bijele repe — reče Doc, — ali tata 
je rekao da bi bilo jeftinije naručiti balu djeteline i staviti 
u blagovaonicu jasle. Dadilja se tada naljutila i otisla. No, 
ja sam bio na tatinoj strani. 

— Pazi — usklikne Dick — nešto mi je palo na pamet. 
Oni će vjerojatno ovdje ostati do ujutro. Što kažeš na to 
da mi sada odemo i potražimo nekakvu hranu i onda da 
se vratimo? Ne čini se baš da će je odmah ubiti, jer kad bi 
je namjeravali ubiti ne bi joj podizali šator. 

— Kako znaš da je taj šator njoj namijenjen? — upita 
Doc sumnjičavo. 

— Sigurno jest. Velik je samo za jednu osobu — 
glasilo je Dickovo logičko tumačenje. 

— U redu! — dopusti Doc. — Krenimo! Neće biti baš 
lako naći onu vrst hrane koju želimo. 

— A neće je biti ni baš tako lako ubiti ako je pro- 
nađemo. 

— Sada bolje baratam lukom i strelicama nego prije 


nekoliko dana — podsjeti ga Doc — ai ti si prilično vjest 
s kopljem. 

— Dobro, hajdmo! 

Dječaci krenu od lovačke staze ravno u dubinu džun- 
gle. Doc je izvadio svoj lovački nož i zasijecao koru drveća 
koja su ostavljali za sobom. Radio je to što je tiše mogao. 

— Što to radiš? — upita ga Dick, koji je išao naprijed i 
slučajno se okrenuo da vidi zašto mu bratić zaostaje. 

— Markiram nasu stazu da se znamo vratiti — objasni 
Doc. 

— Dobri moj Doc! — usklikne Dick. — Moram ti reći 
da svoju staru glavu upotrebljavaš i za nešto drugo a ne 
samo kao farmu za kosu, i to kako! 

Išli su tako otprilike pola sata a da nisu otkrili ni 
najmanji trag divljači, kad se Dick najednom zaustavi i 
istovremeno dade Docu znak da bude oprezan. 

Tada Dick pokaže rukom naprijed. Doc se oprezno 
prišulja i pogleda preko Dickovih ramena. 

Tačno pred sobom vidjeli su mali potok kraj kojega su 
se utaborila ona dvadesetorica. Dalje niz vodu, na maloj 
čistini, stajala je na obali mala antilopa i pila vodu. 

— To je predaleko za moje koplje — šapne Dick — a 
osim toga ima previše lišća oko mene. Nemam mjesta da 
mogu dobro zamahnuti. Bolje bi bilo da ti pokušaš sa 
svojim lukom i strijelom. 

— To je vraški daleko — reće Doc, neodlučan — a bilo 
bi mi žao da promašim. 

— Što misliš, bismo li mogli doći malo bliže? 

Doc se malo zamisli. 

— Pokušajmo! 

— Onda ti idi naprijed — reće Dick. — Ja ću čekati 
ovdje. Dvojica će praviti više buke nego jedan. 

Doc se prisloni o stablo velikog drveta, a nogama se čvrsto odupre o granu. 
Kroz otvor u lišću promatrao je ispred sebe antilopu, udaljenu svega nekoliko 
desetaka metara. Doc napne luk, a antilopa istog trena skoči naglo i brzo uvis, 
uplašena od šuma koji je dolazio iz obližnjeg grmlja. 


— Misli na mene — šapne Doc kad je oprezno krenuo 
naprijed. 

Doc je ostavio svoje koplje kod Dicka i oprezno se 
šuljao prema antilopi držeći neprestano luk i strijelu u 
pripremi. Lagani vjetrić, koji se osjećao u lišću, puhao je 
od potoka prema njemu, tako da ga osjetljivi nos plahe i 
plašljive životinje nije mogao nanjušiti. 

Šuljao se sve bliže i bliže — još trenutak, i on bi je 
mogao lako gađati. Trudio se da bude miran, jer je pogo- 
dak mnogo ovisio o tome da ostane nezapažen, kao i o 
njegovoj spretnosti. Sada mu je bilo jasno kako se morao 
osjećati pračovjek kad se šuljao za svojom hranom kroz 
praiskonske šume, a glad je nagrizao njegove vitalne 
organe tijela, jer je i on sada stajao licem u lice s jednim 
od osnovnih zakona prirode, samoodržanjem. 

Sada je bio spreman! Prisloni se na stablo velikog 
drveta, a nogama se čvrsto odupre o dvije grane. Kroz 
otvor lišća gledao je ispod sebe antilopu, svega nekoliko 
desetaka metara daleko. On napne luk, a antilopa istog 
trenutka skoči od straha naglo i brzo uvis. 

U isto vrijeme, naime, antilopa se prepala šuma koji 
ju je osupnuo iz obližnjeg grmlja; jedan od onih strašnih, 
kvrgavih ljudi zamahnuo je velikom toljagom iznad svoje 
glave. Istog trena kad se on pojavio i kad je antilopa 
načinila prvi korak da pobjegne, čovjek baci toljagu. 

To teško tane poletjelo je ravno na cilj zadavsi životinji 
u bijegu težak udarac koji ju je oborio napola omamljenu. 
Prije no što je ponovo stala na svoje noge lovac se baci na 
nju, i grubi nož završi djelo što ga je toljaga bila započela. 

U početku su Dick i Doc bili suviše iznenađeni a da bi 
mogli išta poduzeti; stajali su i buljili u stvorenje koje im 
je otelo hranu, ali uskoro se pojave u njima bijes i 


mržnja. Upravo onako kako se praiskonski lovac osjećao 
u sličnoj situaciji, tako su se osjećala i ova dva dječaka: 
oduzeto im je ono što im je s punim pravom pripadalo. 

Možda bi oni pod drugim uvjetima shvatili da je anti- 
lopa bila isto tako i vlasništvo ovog lovca — njegovo 
možda čak i više, jer ju je on ubio — ali oni su razmišljali 
onako kako bi razmišljao i praiskonski čovjek, a reagirali 
su upravo onako kako bi i on reagirao, to jest, željeli su 
oteti plijen lovcu, i nikakvi lijepi obziri ne bi ih odvratili 
od namjere da u tu svrhu upotrijebe sva sredstva koja su 
imali na raspolaganju. Jedina stvar koja ih je od toga 
odvraćala bio je strah, strah da će ih ovaj strašni čovjek 
ubiti braneći svoj plijen. 

Eto, tako je brzo i lako iščezla caklina civilizacije u ove 
dvojice dječaka onog časa kad su se suočili s nuždom da 
održe svoj život u borbi s divljim bićima. Doc, stojeći sa 
svojim lukom uperenim u svećenika boga vatre, srca 
ispunjena bijesom, nezadovoljstvom i mržnjom, najednom 
se vratio sto tisuća godina unatrag i živio jednog trenutka 
životom nekog davno umrlog, praiskonskog pretka! 

Doc nanišani u leđa čovjeka, tačno ispod lijevog ra- 
mena, napne luk, ali mu istog trena Dick, koji ga je 
pratio, stavi ruku na rame. 

— Nemoj! — šapne Dick. — Znam što osjećaš, ali... ne 
smijemo to učiniti, barem ne tako dugo dok nismo na to 
prisiljeni. 

Doc spusti vršak luka i neko vrijeme ne progovori 
ništa. 

— Mislim da imaš pravo — reče naposljetku — ali, do 
vraga, ti ne znaš kako me to rasrdilo: upravo kad sam i ja 
htio odapeti strelicu. 

— Slušaj — šapne Dick — imam plan. 


plan blizanaca 


Prislonivši se sasvim blizu Docovu uhu, Dick mu ša- 
patom ispriča svoj plan. 

Docovo se lice, kako je slušao, sve više razvedravalo, a 
onda su mu se usnice široko razvukle u smiješak. 

— Ah! — reče on. — To je prekrasna ideja, ali, misliš li 
da će nam to uspjeti? 

— Sigurno da hoće — uvjeravao ga je Dick — ali 
moramo se žuriti. Trojica su otišli u lov za hranom, to je 
sada posve jasno, i nije nam potrebno da kojega od njih 
sretnemo prije nego se provučemo. Ti se uvuci u ono ve- 
liko drvo ovdje, a ja ću se smjestiti na drvo nasuprot. 
Moramo ga obasuti strelicama unakrsno ali, tako da on 
može pobjeći prema svom logoru. 

— Samo ako ne počne bježati prema nama — doda 

Doc. 

— Neće, vidjet ćes. Hajde sada, brzo — i ćim je to 
rekao, Dick se okrene i ode mirno po drveću držeći se uz 
rub čistine i dobro pazeći da ga ne primijeti neprijatelj, 
kako su sada mislili o kvrgavom čovjeku, sve dok nije 
došao do drveta koje je izabrao za sebe. Doc zauzme polo- 
žaj na drugom drvetu a oba drveta su se nalazila iza 


obožavatelja sunca i vatre koji se spremao da krene 
prema svom logoru. 

Čim su dječaci zauzeli položaj, stave strijele na luk i 
dobro nanišanivši odapnu. Začuđen, Oparijanac, koji je 
upravo prtio malu antilopu na svoja leđa, opazi kako se 
najednom strijela zabola u tijelo antilope, a druga prolet- 
jela pokraj njega, zabola se nekoliko koraka dalje u zem- 
lju i zadrhtala svojim drškom. 

On bijesno zareži i naglo se okrene pogledavši u pra- 
vcu odakle je doletjela strelica. 

Još jedna strelica projuri tik kraj njega, on se malo 
trgne, a kad se okrenuo na onu stranu odakle je mislio 
da dolazi strelica, s druge strane doleti još jedna strelica. 
Nije vidio neprijatelja, nije čuo nikoga, samo strelice, a 
onda učini ono što je Dick sa sigurnošću pretpostavljao 
da će učiniti. 

Potrči prema svom logoru ostavivši antilopu ondje gdje 
ju je ubio. 

Dick i Doc su počekali dok ne nestane iz vida i uvje- 
ravali sami sebe koliko su najodlučnije mogli — da u bli- 
zini nema drugih ratnika, a onda skoče na zemlju i 
požure prema ubijenoj antilopi. Brzo odrežu toliko mesa 
koliko su bez teškoće mogli nositi, a ujedno pokupe i 
svoje strelice i ponovo se vrate na drvo. 

Vraćajući se onim istim putem što ga je urezivanjem u 
koru drveća označio Doc, na kraju se zaustave na ogro- 
mnom drvetu koje je svojim snažnim vrhom znatno nad- 
visivalo okolnu džunglu. Doc predloži da tu pojedu. 
Popnu se visoko iznad prvih katova džungle. Tu su bili 
gustim lišćem zaštićeni od nepoželjna pogleda. Pronašli 
su i velike rašlje na kojima su se obojica mogli udobno 
smjestiti. 


— Oh! — usklikne Dick — to je bilo prilično lako, ali... 

— Ali; što? — upita Dick. 

— Strašno sam gladan i upravo osjećam da bih mogao 
bilo što jesti, ali ipak bih želio da napalimo vatru. 

Dick se nasmiješi. 

— Mislio sam da si bas ti taj koji želi da svojim jakim, 
bijelim zubima otkida meso sa svoje lovine — podsjeti ga 
Doc. 

— To lijepo zvuči u knjizi — reče Doc s kiselim smi- 
ješkom na ustima — ali to je u ovom trenutku nekako 
drugačije. 

— Da — uzdahne Dick — ako hoćemo ostati na životu, 
moramo jesti, a od Ukunda i Bulale smo naučili da se ne 
isplati biti previše izbirljiv; tako je to ovdje. Savjetujem ti 
da se ugledaš u mene! 

Neko su vrijeme dječaci šutjeli i bili zaokupljeni time 
da utaže strahovitu glad koja ih je razdirala. Svuda oko 
njih čuli su se glasovi džungle; promukli krikovi ptica 
šarena perja, kriještanje majmuna, zujanje i bruj kukaca. 
S vremena na vrijeme dopirali su iz daljine i slabi glasovi 
većih životinja koje su se kretale guštarom, ali osim 
njihove mladunčadi, skrivene u treperavom lišću, oni su 
vidjeli malo ili ništa od onih koji su stvarali tu zaglušnu 
buku, a ni dječake nije vidio nitko osim ponekog 
majmuna ili ptice. 

— Ah — reće Doc obrisavši usta dlanom ruke — to na 
kraju krajeva i nije bilo tako loše. 

— Sada se već osjećam mnogo jačim — reče Dick. — 
Nema ničeg boljeg od dobrog mesa. 

— Uskoro će pasti mrak — reče Doc — pa ako se ho- 
ćemo vratiti do logora onih ljudi-gorila, najbolje je da 
odmah krenemo. 


Krećući se putem sto ga je Doc označio urezivanjem u 
koru drveća, dječaci su se verali oprezno i tiho prema 
logoru obožavatelja sunca i vatre i njihove zarobljenice. 

Noćne sjene naglo su stale obavijati džunglu, kad su 
se Dick i Doc najzad zaustavili na drvetu što je raslo na 
rubu čistine gdje je Gulm postavio svoj logor. 


Obožavateljima vatre i sunca uspjelo je naložiti vatru. Dic i Doc su sa zavišću 
gledali ove oružane stvorove kako pripremaju hranu. Djevojka je sjedila na 
oborenom stablu, očajna i bijedna, i čekala svoj obrok. 


Dvadesetorici strašnih ljudi uspjelo je naložiti vatru 
pa su dječaci sa zavišću gledali te ružne stvorove kako su 
se okupili oko ugodne vatre. Vidjeli su malu djevojku 
kako sjedi na oborenom stablu i promatra kako se pri- 
prema meso što ga je jedan lovac dovukao u logor. Izgle- 
dala je kao oličenje beznadnosti, bijede i očaja, i kad god 
bi je mladići pogledali, nesto bi ih steglo u prsima i jos 
više učvrstilo u odlučnosti da je izbave ako to ikako bude 
moguće. 

Kad je pala noć, zahladilo je u vlažnoj džungli, i tek 
tada su dječaci zaista zavidjeli kvrgavim ljudima na toploj 
vatri, ali im nije preostalo ništa drugo nego da sjede na 
drvetu, prozebli i jadni, i da u beskonačnost čekaju i pro- 
matraju. 

Kod obožavatelja sunca jelo nije ni u kom smislu bilo 
svečan čin, i dječaci su im zbog toga bili zahvalni, jer se 
nije odugovlačilo nikakvim nepotrebnim formalnostima. 

Svaki je sebi odsjekao s ubijene životinje veći ili manji 
komad sirova mesa, već prema svom teku ili želji, na- 
takao ga na štap i držao iznad vatre; plamen je često 
liznuo uvis i zahvatio koji komada mesa, tako da je to u 
većini slučajeva ispao neukusan odrezak, u sredini sirov 
a izvana mjestimično gotovo pougljenjen. Tako priprem- 
ljene komade mesa kidali su svojim jakim zubima i gutali 
ih bez žvakanja. 

Mala je djevojka jela ukusnije, jer se služila nožem 
koji joj je u tu svrhu dao jedan od tih kvrgavih čudovišta. 
Rezala je meso u male, jednake komade i pekla ga mnogo 
pažljivije nego njezini otmičari, a i u jelu, kao i u pripre- 
manju hrane, pokazala je smisao za ukus po kojem bi se, 
da i nije bilo ničeg drugog, već bila razlikovala od svojih 
otmičara. 


Dječaci se nisu usudili kretati da pospješe cirkulaciju 
krvi, jer su se bojali da ne izazovu kakvu sumnju u ovih 
stvorenja ispod sebe i time privuku njihovu pažnju. Iz 
istih razloga razgovarali su samo toliko koliko je bilo 
apsolutno potrebno, a i u tom slučaju najtiše sto su god 
mogli. 

Ali, kako sve ima svoj kraj, tako su i obožavatelji vatre 
i sunca utažili glad, mlada se djevojka uvukla u šator koji 
su već prije podigli, a ostali članovi družbe polijegali su 
oko vatre da spavaju, svi osim jednoga; taj je sjeo na 
oboreno deblo i ložio vatru. Bilo je očito da su namjeravali 
održavati jaku vatru čitavu noć, kako bi spriječili velike 
ljudožderske životinje da im se previše ne približe. 

— Misliš li da će onaj sjediti čitavu noć? — upita Doc 
šapatom. — Tako se nismo pogodili! 

— Bude li sjedio — odgovori Dick — zaista nemam 
pojma kako ćemo se uvući u logor i doprijeti do djevojke. 

— Moramo ići okolo, s druge strane, i došuljati se do 
ruba njezinog šatora — primijeti Doc. — Možda ćemo je 
tako moći izvući napolje. 

— Ali pretpostavimo da ona pomisli da smo kakva 
životinja koja je napada — primijeti Dick. — Ona će se 
prestrašiti i početi da viče. 

— Moramo joj vrlo tiho šaptati — reče Doc —ireći joj 
da smo joj prijatelji. 

— A što onda ako nije Engleskinja? 

— Na to uopće nisam mislio — reće Doc. 

— Ne mogu ni pretpostaviti odakle je — razmišljao je 
govoreći Dick — ali, naravno, među malo bijelaca u ovom 
dijelu Afrike ima osim Engleza još Belgijanaca, Nijemaca, 
Francuza i drugih narodnosti, i prema tome, ona bi 
mogla pripadati bilo kojoj od tih nacija. 


— Ona ne izgleda kao Engleskinja — reče Doc. — 
Mogla bi biti Njemica. 

— Da — reče Dick — na to sam i ja već pomislio. 

— U redu — reče Doc.— Ja znam nešto njemački. 

— Sigurno znaš. Znaš reći »da« i »ne« i »dobro jutro«. 

— Znam kako se kaže »prijatelje— reče Doc. 

— Onda moramo pričekati do ujutro — reče Dick — 
tako da joj možes reći »Dobro jutro, prijatelju!« 

— Ti misliš da si duhovit, zar ne? — reče Doc. 

— Ne primjećujem da sam duhovit. Osjećam jedino da 
mi je hladno. Želio bih da onaj momak zaspi. Izgleda 
nekako pospano. 

— Mislim da ni ti ne bi zaspao kad bi se bojao da će ti 
se prišuljati lav i zgrabiti te ako zaspiš — reče Doc.. 

— Gotovo sam siguran da ne možemo računati na to 
da će taj momak zaspati. Što god budemo radili, morat 
ćemo mu raditi pred nosom, i to dok je budan, a ako se 
ne budemo mogli na vrijeme sporazumjeti s djevojkom, 
ne znam kako ćemo uopće nešto učiniti. 

— Najbolje će biti — reče Dick pošto je neko vrijeme 
šutke razmišljao — da je nagovorimo francuski. Obojica 
znamo toliko francuski da se možemo dosta dobro spo- 
razumjeti, a svi Evropljani koji imaju iole nekakvu nao- 
brazbu imaju barem nekakvog pojma o francuskom. 

— Mislim da imaš pravo — složi se Doc. — A sada, 
kad smo tu stvar utvrdili, krenimo na posao. Neće nam 
biti ništa lakše jedan ili dva sata kasnije, ili bilo koliko 
kasnije, nego što nam je upravo sada. 

— To mi odgovara — reče Dick — ali napravimo prije 
nego krenemo brižljiv plan. 

I doista, dječaci su nakon toga čućali i šapatom neko 
vrijeme vrlo ozbiljno razgovarali. 


u pravi čas 


U je sjedio na deblu oborenog drveta i zurio u vatru 
što je svojim nemirnim i hirovitim plamenom osvjetljavala 
unaokolo džunglu. Njegova crna sjena, velika i groteskna, 
neobično je plesala po šatoru u kojem je mala Kla, — 
protiv svoje volje velika svećenica obožavatelja vatre i 
sunca, — ležala širom otvorenih očiju, sva jadna i očajna. 
Ona se nije mogla priučiti na noćne strahote u džungli. 
Znala je, naime, da velike grabežljive zvijeri vrebaju na 
svoj plijen iz svake crne sjene. 

Režanje leoparda i zavijanje lava, od čega se čovjeku 
ledi krv u žilama, bijahu te noći isto tako strašni kao što 
su bili i prve noći kad ih je čula, a osim toga nije se 
nikako mogla potpuno osloboditi straha od tih strašnih 
ljudi u pandže kojih je nesrećom dospjela. 

Neprestano je u glavi kovala iste jalove i beznadne 
planove o bijegu koje je već tisuću puta skovala i tisuću 
puta odbacila, a i sada opet, dok je ležala promatrajući 
Ulpovu sjenu kako skače i pleše na krhkom zidu šatora, 
ti su joj planovi zaokupljali misli. Ulp je zurio u vatru 
zaokupljen svojim mislima. Bile su to većinom misli koje 
su govorile o njegovu strahu i njegovoj mržnji, a objekt 


tog straha i te mržnje bio je Gulm, jer je Ulp znao da ga 
Gulm mrzi i da je, ne nađe li se uskoro prikladna žrtva, 
najvjerojatnije da će Ulp biti umoren žrtvenim nožem a ne 
koji drugi član družbe. 

Ulp je bio strašan, čudan, mrk, sutljiv, neznalica, 
osvetoljubiv, obično više gladan nego sit, a uvijek pot- 
puno neotporan prema vrućini, zimi i nametnicima. Čini 
se da Ulpu nije život mnogo pružao, a ipak mu je bilo 
strahovito stalo do njega, volio ga je i čuvao tako revno 
kao da je najsretnije mezimcće života. 

Drugim riječima, Ulp nikako nije želio umrijeti, i dok 
je tu sjedio na deblu kraj vatre, čije se svjetlo poigravalo 
na njegovom kvrgavom, rutavom tijelu i na ružnom, dla- 
kavom licu, on je u svom nemirnom mozgu planirao kako 
da spriječi krvave Gulmove namjere. 

Kad bi samo uspio pronaći kakvu drugu žrtvu koja bi 
odgovarala bogu vatre, Ulp je znao da bi je Gulm pri- 
hvatio, jer veliki svećenik, razumije se, nije želio oslabiti 
svoju družbu žrtvujući njene članove bogu vatre, osim u 
slučaju ako nema drugog izbora; međutim, Ulpu se činilo 
da ne postoji nikakva mogućnost da nađe kakvu zamjenu 
za sebe, jer je Gulm izbjegavao naseljena mjesta 
urođenika, znajući vrlo dobro da mala družba od dvade- 
set ljudi, slabo naoružana kako je bila, ne bi imalo nikak- 
vih izgleda u borbi s crnim ratnicima u ovom dijelu 
Afrike. 

Ali postojala je druga mogućnost, koja je iskrsla u 
Ulpovoj glavi, a ta se temeljila na njegovu vjerovanju da 
bog vatre neće prihvatiti ni jednu žrtvu ako mu ne bude 
prinijeta s pomoću žrtvenog noža u ruci velike svećenice. 
Prema tome, zaključivao je on, kad ne bi imali veliku sve- 
ćenicu, bilo bi manje vjerojatno da će se uopce prinositi 


Dok je Ulp sjedio na deblu oborenog drveta i zurio u vatru što je hirovitim 
plamenom osvjetljavala džunglu, njegova ogromna sjena plesala je po šatoru u 
kojem je mala Kla, protiv svoje volje velika svećenica obožavatelja boga sunca i 
vatre, ležala otvorenih očiju, jadna i očajna. 


žrtva glavnom božanstvu. Ali kako ukloniti malu sveće- 
nicu, a da ne izazove sumnju i ne bude kažnjen to je bio 
problem. Okrene se i baci pogled na šator u kojem je le- 
žala nova velika svećenica Kla. U daljini režao je lav. Kako 
bi dobro bilo, mislio je Ulp — barem kako dobro za njega 
kad bi lav, Numa, koji je gladan tražio hranu, slučajno 
došao do ruba šatora velike svećenice. 

O tome je vrlo ozbiljno razmišljao i smislio je pre- 
krasnu priču koju će sutra ujutro, nakon što je Numa 
došao i odnio malu Kla, ispripovjediti Gulmu. 

Dok je o tome razmišljao i polagao u te planove svu 
svoju nadu, sišla su s drveta na rubu čistine dva lika i 
tiho puzala kroz grmlje prema onoj strani logora što se 
nalazila nasuprot mjestu gdje je sjedio Ulp i razmišljao. 

Opet se iz crne džungle začulo strahovito rikanje lava. 
Sada je to već bilo bliže, a Ulp je gotovo drhtao pri pomisli 
da bi mu se mogla ispuniti nada. 

Ulp nije bio jedini koji je čuo riku lava; čula je i mala 
Kla, koja je ukočeno ležala na svom ležaju od trave i 
drhtala. Riku su čula i dva dječaka koja su se suljala 
kroz grmlje; najednom stanu i pribiju se jedan uz 
drugoga iza prilično debelog stabla velikog drveta. 

Do vraga — šapne Dick — ovo posljednje rikanje bilo 
je već prilično blizu. 

— To zvuči malo preblizu a da bi mi prijalo — odgovori 
Doc, a glas mu je malo drhtao od uzbuđenja i živčane 
napetosti. — Sigurno dolazi ovamo. 

— Popnimo se na nekoliko minuta na ovo drvo — 
predloži Dick — dok ta lavlja momčina ne ode za svojim 
poslom. 

— ImaS pravo — šapne Doc pristajući. 

I dječaci se popnu na donje grane drveta kraj kojega 


su tog časa stajali, spretno kao mladi majmuni. 

Ulp se digne sa debla na kojem je sjedio i okrene se 
licem prema onoj strani odakle se čula Numina rika. Iz- 
među njega i Nume bio je šator male Kla, velike svećenice 
boga vatre, i na taj šator padne njegov zavjerenički po- 
gled. 

Ulpov mozak nije bio toliko razvijen da je mogao brzo 
misliti, ali on je već bio neko vrijeme razmišljao o ovoj 
mogućnosti s kojom se sada suočio, pa odluka sto ju je 
sada donio nije bila plod brzog razmišljanja, nego prije 
prirodna posljedica polaganog procesa koji se odvijao u 
njegovu mozgu. 

Ako već nije bio kadar da brzo misli, bio je barem 
kadar da brzo djeluje, i to je ovog puta i učinio. On se 
sagne i uvuče u šator pokraj djevojke. Kla se uspravi na 
svom ležaju, a iznenađenje samo ustrepta na njezinim 
usnicama, ali ona nije kriknula jer su je vrlo brzo umirile 
Ulpove riječi. 

— Ne boj se, Kla — reče on — došao sam da ti po- 
mognem. 

— Što hoćeš? — upita djevojka. — Kako mi možeš 
pomoći? 

— Tine želiš ostati s nama; ti bi htjela pobjeći i vratiti 
se svojima. Nije li tako? — upita je on. 

— Jeste — odgovori djevojka. 

— Ulp će ti pomoći. Ulp mrzi Gulma, koji ga želi ubiti. 
Ulp će te odvesti. On ti neće učiniti ništa nažao. On će te 
odvesti natrag tvom narodu. On će to učiniti još noćas. 

— Oh, Ulpe, kad bi samo to htio učiniti!— šaptala je 
djevojka grozničavo. 

— Dođi! — reče Ulp i počne probijati rupu u zidu 
šatora. 


— Zašto to radis? — upita Kla. 

— Odvest ću te ovuda i sakriti u džungli — odgovori 
čovjek. — Onda ću se vratiti i reći Gulmu da je lav prova- 
lio u šator i odnio te. Gulm će biti bijesan, a ja ću uzeti 
svoju toljagu i reći mu da idem u džunglu da te otmem 
lavu. Onda ću doći po tebe, i mi ćemo otići, a Gulm će 
misliti da nas je oboje pojeo lav. On će tako misliti i neće 
ići u potjeru za nama, i tako ćemo se mi spasiti. 

Mala je Kla vjerovala da Ulp govori istinu i ona dra- 
govoljno izađe s njim kroz rupu što ju je prorezao u sša- 
torskom krilu. Zajedno su otišli prema rubu čistine i stali 
pokraj velikog stabla. 

— Čekaj me ovdje — reče Ulp — ja ću se brzo vratiti. 


— Čula sam lava kako riče — reče djevojka. — Stra- 
šno se bojim. 
— Ne boj se — reče Ulp. — Lav je rikao nad svojim 


plijenom. Sad on više ne ide u lov dok svoj plijen ne po- 
ždere; to će trajati jedan dan, a možda i dva dana, dok 
opet ogladni. 

— Kako to znaš? — upita Kla. 

— Razumijem Numin jezik — odgovori Ulp. — On je 
malo prije svojom rikom upozoravao druge zvijeri da se 
ne približavaju njegovu plijenu. 

— Nemoj dugo ostati — molila je milostivo mala 
djevojka. 

— Nemoj se nipošto micati s ovog mjesta — opomene 
je Ulp — čak ni ako ti se učini da se približava lav. Budi 
mirna, tako da on ne čuje. 

— Pokušat ću — odgovori djevojka, ali glas joj je 
podrhtavao od straha. 

Ulp se brzo vrati u logor i opet sjedne na deblo. Nije 
probudio Gulma, kako je bio obećao. Čekao je samo da 


Mala je Kla povjerovala da je Ulp zaista želi spasiti pa je izašla s njim kroz rupu 
koju je on načinio na šatoru, dok je nedaleko rikao lav tražeći lovinu. 


čuje određeni šum ispod velikog drveta na rubu čistine. 
Tamo će biti rike i režanja, a on će onda probuditi Gulma 
i reći mu što se dogodilo. 

Još jednom Numin glas usutka druge glasove u džun- 
gli. Ulp je znao da je sada bliže, zapravo vrlo blizu. Kla ga 
je Cula i sledila se od straha, jer joj se činilo da je već kraj 


nje. Lav još nije bio tako blizu, ali je dolazio sve bliže i 
bliže. On je već izdaleka nanjušio miris ljudskog mesa, pa 
se sada kretao tiho i mirno džunglom: nije više pustio ni 
glasa od sebe da ne preplaši žrtvu. 

Nemirni plamen vatre u logoru ovih dvadeset strašnih 
ljudi bacao je svjetlo čak na najudaljenije dijelove čistine, 
stvarajući mnogo neobičnih, tamnih figura, tako da Dick i 
Doc u prvi mah nisu bili sigurni da su ono što su vidjeli 
zaista bila dva lika koja su dolazila iz logora prema stablu 
na kojem su se oni privremeno smjestili. Mislili su da su 
to samo sjene što su se neprestano kretale kako su se ga- 
sili i buktali plamenovi vatre. 

Te su sjene pomalo poprimale odviše određene oblike 
da bi dječaci mogli i dalje sumnjati; oni su uskoro raza- 
brali da je jedna sjena kvrgav čovjek, a druga da je mala 
zarobljenica! 

Obojica prihvate čvršće svoja koplja, jedan i drugi 
bijahu spremni za svaki slučaj, jer su se Ulp i Kla zausta- 
vili tačno ispod njihova drveta. 

Ulp je tog trenutka bio vrlo blizu smrti, jer su dva 
koplja bila uperena u njega, i da je on učinio bilo što na- 
žao maloj Kla, oba koplja bi se bila zabola duboko u nje- 
govo dlakavo tijelo. 

Djećaci su čuli razgovor između Ulpa i Kla, ali nisu 
razumjeli ni riječi, pa su se jako iznenadili kad su vidjeli 
da se čovjek vraća u logor a djevojka da je ostala pored 
drveta. 

Malo kasnije opet zariče lav. Dječacima se učinilo da 
je već vrlo blizu nezaštićene djevojke, koja sva zbunjena 
stoji na zemlji ispod njihovog drveta. 

— Bože — šapne Doc — moramo je povući k nama ili 
će je odnijeti lav. 


Kla začuje nekakvo gibanje na drvetu iznad sebe. Što 
bi to moglo biti? Znala je da leopardi često skaču na svoje 
žrtve s donjih grana drveća, pa joj je srce gotovo prestalo 
kucati od straha. 

Onda je čula šuškanje i škripanje i dva tijela stvore se 
pokraj nje na zemlji. Djevojka klikne kad su je zarobili. 


— Mi smo prijatelji — Sapne joj Dick francuski, a 
onda se obrati Docu. — Brzo, odvucimo je gore. Mislim da 
dolazi lav. 


Doc ponovo skoči na drvo i uhvati se za nisku granu, 
a kad mu je Dick doturio gore djevojku, on je primi za 
ruku i stane je vući gore. Tada se Dick popne da mu po- 
mogne, no dječacima se činilo da prestrašenu i jadnu dje- 
vojku neće nikada odvući dosta visoko od zemlje da bude 
na sigurnom. 

Najednom začuje šum u obližnjem gustišu, i čas ka- 
snije skoči na čistinu veliki lav. On pogleda gore a onda 
skoči ispruživši svoje snažne pandže u namjeri da 
jednoga dohvati i povuče dolje, ali dječaci su upravo tog 
trenutka uspjeli povući djevojku izvan dohvata lavljih 
pandža, i Numa padne na zemlju prevaren i bijesan. 

Još jednom potrese njegova gromoglasna rika tišinu 
džungle, ali ovaj put bila je to rika razočarane i bijesne 
zvijeri. 

Ulp je sjedio na svom deblu i, čuvši djevojčin krik i 
bijesno rikanje lava, zadovoljno se nasmiješi. Tada se 
digne, brzo odjuri Gulmu i prodrma velikog svećenika za 
ramena. 

— Probudi se, Gulme! — poviče on. 

Gulm sjedne i zagleda se u njega. 

— Što se dogodilo, Ulpe? — promrmlja on. 

— Bog sunca i vatre došao je u Gulmov logor i odveo 


sa sobom Kla — poviče uzbuđeno Ulp. 


— Što to govoriš? — upita Gulm, skoči na noge i 
strahovitom brzinom odjuri prema šatoru. 
— Govorim istinu — tvrdio je Ulp. — Bog sunca i 


vatre došao je sam, a svjetlo je bilo toliko silno da je 
zaslijepilo Ulpove oči. Jednom rukom probio je zid na 
šatoru a drugom je podigao Kla sa zemlje i odnio je u 
džunglu. Kla je vikala, lav je rikao, svjetlo boga sunca i 
vatre je nestalo; ubrzo je sve opet bilo mirno. 

Gulm sumnjičavo pogleda Ulpa. 

— Ti si svojim očima vidio boga sunca i vatre? — 


upita on. 

— Jesam — odvrati Ulp. 

Kako je izgledao? — upita Gulm, svejednako sum- 
njičavo. 


— Vidio sam samo svjetlo. Bilo je tako zasljepljujuće 
da sam dlanovima pokrio oči. 

— A kako onda znaš da je to bio bog vatre? — upita 
Gulm. 

— Čuo sam ga kako govori — odvrati Ulp. 

A što je rekao? 

— Rekao je: »Ja sam bog sunca i vatre. Došao sam po 
Kla, po svoju veliku svećenicu, da je odvedem u svoj 
hram na nebu. Tamo imam mnogo žrtava. Tamo će mi ih 
Kla, na mom oltaru, prinositi.« 

Gulm je gunđao. 

— Je U to sve što je rekao? — upita on. 

Ulp nije nikada prije osjetio radosti što je pruža čo- 
vjeku njegova neobuzdana mašta. On je sada uživao u 
svom razgovoru s bogom i osjećao je, kao vjerojatno, svi 
proroci, da tu objavu može čovjek iskoristiti u svoje svr- 
he, ali da mu ona može i škoditi. 


Ulp je ipak uspio da uvjeri Guima da je zaista bog vatre i sunca odveo malu Kla 
u svoj hram na nebu da mu tamo prinosi žrtve. Za vrijeme tog razgovora Gulm 
se uvuče u kolibu i ugleda rupu u zidu kroz koju je bog vatre odveo veliku 
svećenicu. 


— Da, da — reče on — bog sunca i vatre govorio je 
Ulpu. Predao mu je poruku za Gulma. 

— Kakvu poruku? 

— Rekao je da Gulm namjerava podići novi hram, ali 
neka mu ne prinosi nikakve žrtve dok bog sunca i vatre 
ne dođe lično, i ne zatraži je. 

Za vrijeme tog razgovora Gulm se uvuče u šator koji je 
bio podignut za Kla i utvrdi da je nema i da u zidu doista 
postoji velika rupa. Kad je izašao, uspravi se i počeše se 
po glavi. 

— Mislio sam, Ulpe, da mi lažes, ali sada sam vidio da 
si govorio istinu; doista postoji rupa koju je načinio bog 
sunca i vatre kad je odnio veliku svećenicu. 


trio tarzan 


Kaa su se smjestili u krošnji iznad bijesnog lava, dječaci 


su nastojali da umire prestrašenu djevojku koja je sada 
histerično jecala. 

— Ne boj se — reče Doc umirujući je. — Nemamo 
namjere da ti učinimo nešto nažao. 

Zaboravio je da joj je htio govoriti francuski, ali nije 
zaboravio Dick, i on joj to ponovi francuski. 

Djevojka je očito nastojala smiriti svoje jecanje kako bi 
mogla progovoriti. Usne su joj oblikovale neizgovorene 
rijeći, ali od plača i jecanja nije bila u stanju reći što je 
htjela. 

— Daj, daj — reće Dick držeći je za rame — pokušaj 
prestati da plačeš. S nama si sigurna. 

Govorio je vrlo polako i nesigurno tražeći prave riječi i 
fraze u francuskom. 

— Mislim reče Doc — da čak i kad bi bila Fran- 
cuskinja ne bi mogla razumjeti sto joj hoćeš reći na nje- 
zinom jeziku. 

— Dobro, onda pokušaj ti, peckalo — promrsi Dick — 
iako nisam imao prilike vidjeti da si u školi ikada dobio 
pohvalu iz francuskog. 


— Losšije od tebe ne bih bio u stanju govoriti — reće 
Doc. — Da se nismo dogovorili da ćemo s njom govoriti 
francuski, pomislio bih da si govorio kineski. 

— To je zato što ne znaš kako zvuci dobar francuski 
jezik — odgovori Dick. 

Djevojka je malo-pomalo stišala svoje uzbuđenje, je- 
caji su postali rjeđi i ona je progovorila. 

— Tko ste vi? — upita ona engleski. 

Dječaci su se zabezeknuli. 

— Govoriš li engleski? — upita Dick. 

— Da — odgovori djevojka — ali, tko ste vi i što kanite 


sa mnom? — Govorila je pravilnim engleskim jezikom 
kakvim obično govore obrazovani stranci. 
— Drago mi je što si Engleskinja — reče Dick. — 


Bojao sam se da nas nećeš razumjeti. 

— Nisam Engleskinja — reče djevojka — ali govorim 
engleski. Tko ste vi? 

— Ja sam Englez — reče Dick — a moj bratić je Ame- 
rikanac. Ne treba da nas se bojiš. Vidjeli smo te danas 
ujutro s ovim ljudima i bili smo sigurni da su te oteli. 

— Da — reče Doc — i išli smo za tobom, nadajući se 
čitav dan da će nam se pružiti prilika da ti pomognemo i 
da te, bude li moguće, spasimo. 

Djevojka je opet počela plakati, ali sada mirno jer ju je 
prošla histerija. 


— Molim te nemoj plakati — reče Dick. — Kažem ti da 
ti nećemo učiniti ništa nažao. 
— Plačem od sreće — reče djevojka. — Mislila sam da 


nema više nikakve nade, a onda ste došli vi. Kako da vam 
zahvalim? 

— Nemaš nam što zahvaljivati — uvjeravao ju je Doc 
— a osim toga može ti s nama biti isto tako loše kao i s 


onim ljudima, jer mi nismo baš dugo u džungli. 

— Što hoćeš time reći? — upita ona. 

— Doc vjerojatno misli — reče Dick — da imamo 
katkada neprilika oko pribavljanja hrane, jer nismo si- 
gurni što se može jesti a ne živimo dosta dugo tim živo- 
tom da bismo znali dobro loviti; ali učinit ćemo sve da te 
hranimo i branimo dok budemo tražili put kući. 

— Gdje je vaša kuća? — upita ona. 


— Mi smo u gostima kod Tarzana-majmuna — od- 
govori Doc s prizvukom ponosa u glasu. 
— Ah! — usklikne djevojka — tko ne zna Tarzana- 


majmuna. Nikad ga nisam vidjela, ali mi je otac govorio 
da je on dobar čovjek. 

— Kako tije ime? — upita Doc. 

— Gretchen — odgovori, djevojka. 

— Kako su te se dočepali ovi ljudi, Gretchen? — upita 
Doc. 

— Jednog dana izašla sam u šumu na šetnju — odgo- 
vori ona — i sigurno sam otišla predaleko od misije jer, 
kad sam se pokušala vratiti, smela sam se i mislim da 
sam otišla u pogrešnom smjeru. Bila sam cijelu noć sama 
u šumi, i bilo me je užasno strah. Sutradan našli su me 
ovi ljudi i poveli sa sobom. Nitko ne može sebi ni zamisliti 
kako sam se strahovito plašila, ah mi nisu činili ništa na- 
žao, i nakon nekog vremena malo sam se na njih privikla, 
ali ipak mislim da bih se uvijek bojala. Oni su tako 
strašni ljudi. 

— Što su namjeravali učiniti s tobom? — upita Dick. 
— Jesu li te držali kao taoca? Izgledaju nekako kao otmi- 
čari. 

— Ne, oni su obožavatelji vatre i sunca a mene su bili 
postavili za veliku svećenicu. Rekli su mi da se njihova 


velika svećenica, koja je također bijela djevojka, od- 
metnula od njihove vjere a njih protjerala iz hrama. Oni 
su pošli u potragu za mjestom gdje će sagraditi novi 
hram, i na tom putu su našli mene. Poveli su me sa 
sobom misleći da me je k njima poslao bog sunca i vatre. 

— Ah — reče Dick — neće li se oni ljutiti kad budu 
vidjeli da si otisla i kad doznaju da smo te mi odvukli. 

— Mislim da nam ne bi mnogo naškodili kad bi nas 
uhvatili reče Doc. 

— Morate paziti da vas ne uhvate — reče djevojka. 

— Oni prinose svom bogu ljudske žrtve i već dugo 
vremena žive u nadi da će naći nekoga da ga žrtvuju. 

— Oh — reče Doc mislim da bi bilo najbolje da odmah 
krenemo odavde. 

— Moramo počekati da ode stari lav, jer sada imamo 
sa sobom Gretchen, pa ne možemo ići po drveću. Morat 
ćemo ići po zemlji. 

— Možda bi i ona mogla ići po drveću. Je li možeš 
Gretchen?'— upita Doc. 

— Mislim da bih uz malo pomoći mogla — reče ona. 

— Često sam se penjala po drveću u okolini misije, i 
tata me je uvijek grdio da sam nestaško. 

— Izvrsno! — usklikne Dick. — Mi mislimo da je 
mnogo sigurnije na drveću nego na zemlji, a i sada se već 
prilično brzo probijamo. 


— Pokušat ću — reče Gretchen. — Ne bih vam htjela 
smetati. 

— Mislim da je onda najbolje da krenemo odmah reče 
Doc. — Onaj momak koji te je ostavio ispod drveta 


sigurno je nekoga probudio u logoru. Pogledaj ih! Jedan 
se uvlači u tvoj šator. Ako dođu ovamo da vide što je s 
tobom, mogu nas uhvatiti. 


— Ulp je rekao da će se vratiti po mene. On me je htio 
odvesti k mojima — objasni djevojka. 

— A zašto te je onda ostavio ovdje samu pod drve- 
tom? — upita Dick. 

— Rekao je da ide Gulmu da mu ispriča nekakvu 
priču kako bi ga odvratio da ne traga za mnom. Tako 
bismo onda imali vremena da pobjegnemo. 

— Hoćeš li onda radije čekati i ići s njim? — upita 

Doc. 

— Neću. Bojim ga se. On je strašan čovjek, ali bila 
sam sklona da na sve pristanem samo da pobjegnem. 

— Promatrao sam ga kad se vratio u logor — reče 
Dick. — On nije išao da odmah nekoga probudi. Došao je 
do panja i sjedio pokraj vatre dok nije počeo rikati lav. 

A kad sam opet pogledao onamo, nakon što smo te 
izvukli na drvo, vidio sam da je tek tada otišao da nekoga 
probudi. 

— Bilo je to veoma opasno — reče Doc — ostaviti te 
ovdje samu na zemlji, dok u blizini riče lav. 

— Rekao je da mi lav neće ništa — reče djevojka — da 
jede svoj plijen i da se neće osvrtati na mene. 

— Daje jeo nešto! — promrsi Dick. — Ne znam mnogo 
o lavovima, ali kladio bih se da je lav bio u lovu. Slušali 
smo njegovo rikanje koje se svaki put čulo sve bliže. 

— Možda je htio da te lav odnese — primijeti Doc. — 
Ti momci izgledaju dovoljno jezivo da bi tako nešto mogli 
učiniti. 

— Oni su zaista strašni — reče djevojka. — Gori su od 
zvijeri. 

— Okladio bih se da je zbog nečega htio da te lav 
zakolje — reče Dick — jer nije ni pokušao da se vrati, a 
čuo je kako je lav rikao kad je skočio prema tebi i kako si 


Kad su se smjestili na drvetu iznad bijesnog lava, dječaci su ubrzo umirili 
prestrašenu djevojku, a ona im je ispričala kako su je ugrabili obožavatel ji 
boga vatre i sunca 


ti kriknula. 

— Hajdemo onda — reče Dick. 

I njih troje krenuše lagano po drveću. Dječaci su na 
svakom koraku pomagali djevojci. 

Islo je to u mraku vrlo polako, ali se zbog lava nisu 
usudili sići na zemlju, a kako su bili u blizini logora obo- 


žavatelja vatre i sunca nisu se usudili ostati ovdje do sva- 
nuća. Znali su da će biti sigurniji ako makar malo odma- 
knu, pa su se polako provlačili kroz mračnu džunglu dok 
napokon nije na istoku zarudjela zora. 

Kad se posve razdanilo, dječaci su vidjeli kako ih dje- 
vojka vrlo pozorno promatra. Činilo se da je bila zado- 
voljna onim što je vidjela. Opet su stali da se odmore, 
kako su to češće činili u noći; ovog su se puta zaustavili 
na velikom, starom drvetu, obraslom mahovinom, i ogro- 
mnim biljkama penjačicama. 

Tu ih je obasjalo puno dnevno svjetlo i djevojka je 
gledala dječacima u lice i zadovoljno se smješkala. 

— Sretna sam — reče ona. — Mislila sam da nikada 
više neću biti sretna. Vi ne možete zamisliti kako je bilo 
teško živjeti s onim strašnim ljudima, a kako je lijepo biti 
sa svojim ljudima i osjećati se sigurnim. 

— Dobro, dobro — reče Doc — drago nam je da si 
sretna, ali se bojim da ćeš morati dobro napregnuti svoju 
maštu ako namjeravaš i dalje ostati u uvjerenju da si 
sretna. 

— Zašto? — upita djevojka. 

— Prvo zato što ti se može dogoditi da zajedno s nama 
strahovito gladuješ, a drugo, nitko ne može proredi koliko 
ćemo još dugo lutati džunglom. 

— A zašto bismo morali ostati dugo u džungli? — 
upita ona. 

— Zato što smo se izgubili — reče Doc. 

Gretchen im se glasno nasmije. 

— Čemu se smiješ? — upita Dick. 

— Oh, smiješno mi je da sad i moji spasioci trebaju 
pomoć zato što su se izgubili u džungli — odgovori ona. 

— Ali to nije naša krivnja reče Dick — a ako ti hoćeš 


radije ići s onim drugim ljudima ... 

— To ne! — poviče ona. — Vi znate da to ne želim. 
Nisam vam se htjela narugati, ali, zar to nije smiješno? 

— Ma da, mislim da jest složi se pokajnički Doc — ali, 
na kraju krajeva, nije najgore ni to što smo se izgubili! 

— Što! Zar ima još nešto što mi niste rekli? — upita 


ona. 

— Ne — uvjeravao ju je Doc. — Sve smo ti rekli. Radi 
se o hrani. 

— Neka vas to ne muči — reče djevojka. — Živjela 


sam u džungli gotovo cijelog svog života. Moj otac je mi- 
sionar i veliki ljubitelj prirode. On mi je propovijedao to- 
liko stvari o biljnom svijetu džungle. Znam što se može 
jesti a što ne, tako da se nećemo mnogo uzrujavati oko 
hrane. Naći ćemo dovoljno hrane da se održimo na životu, 
pa makar ta hrana i ne bila baš kraljevska. 

— Vidiš li ovdje štogod što bismo mogli pojesti? — 
upita Dick. — Obojica krepavamo od gladi. 

— Da, ima plodova, biljaka i jaja niti pedeset koraka 
daleko; vidim ptičja gnijezda, barem to, ako ništa više. 

Po Gretcheninom savjetu dječaci su donijeli plodove i 
korijenje, na koje ih je ona upozorila, a iz gnijezda po- 
kupili su dovoljno jaja da prirede sasvim pristojan do- 
ručak. 

napad iz zasjede 


Kaa je svanuo dan, Gulm i njegovi podređeni svećenici 


završe svoj oskudni doručak i krenu dalje prema mjestu 
koje je Bik pronašao za novi hram i prema kojem ih je 
vodio. 

Kako su već bili prošli sati otkako je nestala Kla, 
Gulm je imao vremena da pažljivije razmisli o Ulpovoj 
priči. Uvidio je da mu se pri trijeznom razmišljanju same 
od sebe nameću neodređene sumnje. Možda je to bilo dje- 
lomično i zbog toga jer nije volio Ulpa, a i zato što je taj 
događaj onemogućio njegove planove da na novom mjestu 
ovjekovječi stare obrede i svečanosti a što je u prvom 
redu ovisilo o postojanju velike svećenice koja će njima 
upravljati i čija će riječ biti zakon za niže svećenike — a 
samo bijela svećenica ulijevala im je strahopoštovanje. 

Još dok je dolazio u prve sukobe s Cadjom, pokojnim 
velikim svećenikom, koji je vladao Oparom s pomoću La, 
odlučio je da će u novom gradu, koji sad upravo traži, 
vladati s pomoću nove La. 

Bog sunca i vatre, ili možda lažljivi Ulp, a sve je više 
bio sklon da u ovo posljednje povjeruje, pomrsili su sve 
njegove planove. Što je više o tome razmišljao, to mu se 


Kad je osvanuo dan, Gulm i njegovi ljudi krenu prema mjesta koje je Bik 
pronašao za novi hram. Kako su već prošli sati, otkada je nestala Kla, Gulm je 
imao vremena da razmisli o Ulpovoj priči. Same od sebe počele su da 
iskrsavaju neke još neodređene sumnje. .. 


činilo manje vjerojatnim da bi se bog sunca i vatre lično 
objavio prije nižem svećeniku nego samom Gulmu. Tako 
je mrzovoljni i sumnjičavi Gulm vodio svoje drugove 
stazom koju je odredio Bik. 

Blizanci Tarzani, iako su bili vrlo umorni, nisu se 
usudili dulje vrijeme odmarati dok se dovoljno ne udalje 
od obožavatelja vatre i sunca, nego su samo nešto pojeli i 
odmah nastavili u onom pravcu gdje su mislili da se 
nalazi otvoreni pašnjak i Tarzanov dom. 

Gretchen se, iako vrlo umorna, jako trudila da ide u 
korak s dječacima jer im nije htjela biti na teret, ali je 
ipak bilo potrebno da je jedan ili obojica podržavaju i 
pomažu na tom putovanju po drveću, a posljedica toga je 
bila da su vrlo sporo napredovali, tako sporo da je Dicku i 
Docu postalo uskoro jasno da su njihovi izgledi da 
pobjegnu beznadni ako obožavatelji vatre i sunca krenu u 
potjeru. 

— Ah — reče Doc — ova stara džungla mora da je 
velika kao čitava savezna država New York. Čini mi se da 
bismo joj uskoro morali doći na kraj. 

— Jesi li siguran da ideš u dobrom pravcu? — upita 
Gretchen. 

Doc zatrese glavom. 

— U tom i jest sva muka — dopusti on. — Mi se na- 
damo da idemo u dobrom pravcu, ali nismo u to sigurni. 

— Vidiš — reće Dick — došli smo u džunglu s Tar- 
zanom, a ni jedan od nas nije pazio kuda se krećemo. 
Onda je Tarzan otišao, došla je strašna oluja, i prva stvar 
koje smo postali svjesni bila je da smo izgubili orijentaci- 
ju i nismo baš bili sigurni ni u jedan pravac, osim gore i 
dolje. 

— A osim toga — reče Doc — prilično sam uvjeren da 


se ine možemo držati tačno određenog pravca kad se 
krećemo po drveću, a kako preko polovice dana ne vidimo 
sunca, makar ono i sja, nema ničega po čemu bismo se 
mogli ravnati. 

— Vi biste mozda izisli iz džungle da nema mene — 
reče Gretchen. 

— Nemoj to govoriti — reće galantno Dick. — Na- 
protiv, da nema tebe, pokrepali bismo od gladi prije nego 
bismo našli izlaz iz džungle. 

— Drago mi je što sam vam barem od nekakve koristi 
— reče Gretchen — no znam što dječaci misle o djevojči- 
cama. Imam, naime, dva brata. 

— No — reče Doc pošteno — nikad nisam mislio da bi 
djevojka mogla biti od pomoći u ovakvoj situaciji, ali, 
zaista sam sada promijenio mišljenje. Ti se kao pravi mo- 
mak penješ po drveću! 

— Ai znaš mnogo o džungli — reče Dick. — Zaista 
sam sretan što smo te našli. 

— Vi niste ni upola tako sretni kao ja — reče Gret- 
chen. — Prođe me jeza svaki put kad pomislim na Gulma 
i njegove ljude, na strašne stvari o kojima govore i na 
užasne planove koje misle ostvariti kad podignu novi 
hram. 

— A što bi ti tada morala onda činiti? — upita Doc. 

Djevojka zadrhta od jeze. 

— Znam da ta stvorenja prinose ljudske žrtve svom 
bogu — reče ona — a ja, kao njihova velika svećenica, 
morala bih prinositi... 

— Oni bi te prisilili da ubijaš ljude? — upita Doc 
drhtavim glasom. 

Djevojka kimne glavom. 

— Kakva užasna stvorenja! — poviče Doc. 


Sada su neko vrijeme išli šuteći, a dječacima je svakog 
časa postajalo sve jasnije i jasnije da je djevojka već 
gotovo na izmaku snaga. Ona više neće moći dugo 
izdržati taj napor. 

— Evo nekakve lovačke staze — reče Dick koji je bio 
na čelu. — Vodi uglavnom u istom pravcu kojim se i mi 
krećemo. Mislim da bismo mogli sići na zemlju i neko 
vrijeme ići stazom. 

Mnogo ćemo brže napredovati ako idemo po zemlji — 
reče Doc. 

—1I čim budemo smatrali da smo sigurni od progo- 
nitelja pronaći ćemo zgodno mjesto da se sakrijemo i od- 
morimo — doda Dick. 

— Kako god kažete — reče Gretchen umorno kad su 
se počeli spuštati na zemlju. 

Dječaci su joj pomogli da siđe dolje, i njih troje krene 
dalje širokom, dobro utrtom stazom što vodi kroz gusto 
raslinje džungle. 

Sve troje su osjetili da im je ova promjena donijela 
olakšanje, i što su se više žurili, to su bili bolje raspolo- 
ženi; bili su gotovo tako sretni kao da idu u pravom 
smjeru, ali nije bilo tako. Doc je, naime, imao pravo kad 
je rekao da se ne mogu kretati u ravnoj liniji kad idu po 
drveću. Oni su napravili veliki krug i kad su sišli na tlo, 
kretali su se u pravcu odakle su i došli. 

Ali narav je ovih mladih ljudi bila takva, da su se 
uvijek smijali kad su, ćaskajući, s mukom probijali put 
kroz lisnate hodnike prašume. 

Bik, koji je hodao nekoliko koraka ispred Gulma i 
ostalih svećenika, najednom stane i podigne ruku u znak 
upozorenja. Naćulio je uši da su gotovo izgledale kao u 
kakve zvijeri. Iako jedva čujno, ali ipak jasno, dopro mu 


je do ušiju sum glasnog smijeha. 

Gulm se brzo okrene i dade znak ostalima; svećenici 
kao kakvom čarolijom, nestanu u grmlju. 

Dick se zaustavi i pogleda prema Docu koji je nešto 
zaostao. 

— Što radiš? — upita ga on. 

— Berem travu da učvrstim šiljak na koplju. Malo se 
rasklimao. Idi samo već ću vas ja stići. 

— Nemoj previše zaostati — reče Dick. 

Dick i Gretchen nisu se više ogledavali jer su bili za- 
okupljeni napornim hodanjem. Brzali su dalje po stazi, a 
Doc je išao za njima nametajući tvrdu i žilavu travu oko 
zašiljenog kraja drška na koji je bilo nasađeno koplje. 

Zabavljen tim poslom, Doc je hodao polaganije no što 
je mislio te je sve više zaostajao. 

Dick i Gretchen išli su stalno naprijed. Možda ih je 
ohrabrila činjenica što nije bilo teško hodati, a to im se 
učinilo i kao nagovještaj da će uskoro izići iz odvratnog 
mraka džungle. 

Dick se prisjećao da su Tarzan, Doc i on ušli u džun- 
glu sa Zlatnim lavom upravo takvom stazom, a budući da 
je to želio, bio je sklon i povjerovati da je to doista ona 
ista staza kojom su već jednom prošli sa čovjekom- 
majmunom i Jad-bal-jaom. 

— Znaš — reče on djevojci — to je prvi put otkako smo 
se izgubili da sam zaista uvjeren da smo na pravom putu 
i da su naši jadi prošli. 

— Nadam se da imaš pravo — reće Gretchen, a onda 
krikne od straha, okrene se i uhvati ga za ruku. 

— Oh, Dick, pogledaj! — viknula je ona, a istog časa 
izmile iz grmlja oko dvadeset strašnih ljudi. 

Bik pograbi Dicka i razoruža ga, a drugi uhvate 


Gretchen i odvoje je od njezina pratioca. 

Niže na stazi Doc je čuo djevojčin krik i glasove grlatih 
ljudi sličnih gorilama. 

— Dick! — poviče on — oh, Dick! — i stane trčati po 
stazi za njima. 

Dick je brzo mislio. Shvatio je da su bespomoćni za- 
robljenici, pa ako i Doc uleti u zasjedu, time neće učiniti 
ništa dobra jer će i njega odmah razoružati i zarobiti. 

— Vrati se, Doc! Idi natrag! Nas su uhvatili oboža- 
vatelji vatre i sunca. Možeš nam više pomoći ako te ne 
uhvate. Popni se na drvo! 

— Brzo! — vikao je Gulm svojim drugovima. — Ima ih 
jos. Idite i uhvatite ih. 

Istog trena šestorica svećenika krene trkom po stazi u 
onom pravcu odakle je dolazio Docov glas. Jedan od njih, 
koji je bio brži od ostalih, opazi Doca kako se vinuo na 
donje grane drveta, i svećenik nalik na gorilu pođe za 
njim. 

Doc, koji je već bio na izmaku svojih snaga, penjao se 
što je brže mogao, ali kad god se ogledao, vidio je da ga 
snažni čovjek-gorila sve više stiže. 

Zaćas će sve biti gotovo. Idućeg će ga trenutka to 
stvorenje stići ili će ga oboriti svojom teškom toljagom, ili 
će ga zarobiti da bude žrtvovan bogu vatre i sunca. 

Kao zvijer natjerana u škripac, Doc se okrene i za- 
uzme obrambeni stav. Stajao je na granama velikog drve- 
ta uprvši čvrsto noge u rašlje dviju jakih grana, a leđa 
prisloni na veliko deblo. 

Strašni se čovjek penjao prema njemu. Male, krvave oči 
plameno su mu sjale kroz raskuštranu kosu što je padala 
preko životinjskog lica. Debela usta bijahu otvorena, 
vidjeli su mu se snažni očnjaci, tek malo manje strašni 


nego u gorile, a iz grla tog strasnog stvora izlazili su 
promukli, hrapavi glasovi, kojima je vjerojatno htio 
zastrašiti svoju žrtvu. 


Dick i Gretchen iznenadili su obožavatelji boga sunca i vatre, no Doc, koji je na 
vrijeme čuo galamu, nije upao u zasjedu. 


Doc izvadi strelicu i stavi je na luk. Kad je čovjek- 
gorila vidio sto Doc smjera, strahovito zaurla i zamahne 
kvrgavom teškom toljagom da je baci na neprijatelja, ali 
je već bilo prekasno. 

Struna na luku zazuji i oštra se strelica zabije ravno u 
metu. 

Jezovito kriknuvši, svećenik zgrabi držak strelice koji 
mu je podrhtavajući virio iz grudiju, a trenutak kasnije 
savije se oko grane na koju se bio popeo. Zatim se na- 
jednom skvrči i padne naglavce na tlo. 


puni očaja 


Bijeli čovjek divljeg izgleda u pratnji dvadesetak Crnaca 


uporno se kretao po lovačkoj stazi džunglom. Njegova 
odjeća bila je poderana i uprljana, a koža izbodena od 
mnoštva trnja koje se ne može izbjeći. Ispod očiju vidjeli 
su mu se tamni kolobari, a u očima tjeskoba, duševna 
patnja i beznadnost. 

Dva Crnca, koji su predvodili ovu grupu, zaustave se 
da se malo odmore; ostali ih pristignu i pridruže im se. 

— Ima li kakvih tragova, Natando? — upita bijeli 
čovjek jednog od onih Crnaca koji su predvodili ovu dugu 
povorku. 

— Nema, Bwana — odgovori Natando — otkako je pala 
velika kiša, nismo uočili nikakvih tragova. 

— Do tada smo ih lako pratili — reće bijeli čovjek. — 
Za vrijeme kiše oni su zacijelo krenuli u drugom smjeru. 
Možda bi bilo bolje da se vratimo dok opet ne otkrijemo 
tragove. Ne možemo ovako bez cilja hodati džunglom. 

— Gledaj! — šapne jedan Crnac tiho i zaplašeno. 

Pokazao je rukom naprijed uzduž staze. 

Svi pogledaju u smjeru u kome je pokazivao Crnac 
svojom drhtavom rukom. 

Bijeli čovjek i njegova pratnja spuste oružje s uzdahom olakšanja, a Tarzan s 
Jad-bal-jaom im priđe. — Tko ste vi? — upita Tarzan i stane pred bijelog 
čovjeka. — Ja sam doktor von Harben, misionar — odgovori bijelac. — Ja sam 
čovjek mira. 


Tačno pred njima, ondje gdje zavija staza, veličan- 
stveno se pojavio u okviru lisnatog zelenila veliki sumski 
lav s crnom grivom i promatrao ih. 

Bijeli čovjek i četvorica ili petorica Crnaca, koji su bili 
naoružani puškama, otkoče ih. U džungli mora čovjek biti 
uvijek pripravan. 

— Ne pucaj — reče bijelac — dok on ne krene prema 
nama. Ako ga ranimo, jurnut će na nas, a ako ne budemo 
pucali, možda će otići. 

Stajali su tako neko vrijeme i čekali. Lav ih je napeto 
promatrao, a onda se na opće čuđenje pojavi iza okuke 
bijeli čovjek, gotovo gol, i stane kraj lava. 

I taj ih je čovjek neko vrijeme šutke gledao, a onda je 
digao ruku s dlanom okrenutim prema njima i progovorio 
jednim od najpoznatijih bantu dijalekata. 

— Spustite puške — reče on — ja sam Tarzan- 
majmun. 

Bijeli čovjek i njegovi pratioci spuste oružje s uzdahom 
olakšanja, a Tarzan, za kojim je koračao Jad-bal-ja, priđe 
k njima. 

— Tko ste vi? — upita on i stane pred bijelog čovjeka. 

— Ja sam doktor Karl von Harben, misionar iz 
Urambija — odgovori bijeli čovjek. — Ja sam čovjek mira. 


— Čuo sam o vama, doktore — reče Tarzan — io 
vašim dobrim djelima. A što vas vodi u moj kraj? 
— Velika nesreća — odgovori von Harben. — Prije dva 


mjeseca odveli su mi kćerku. Najprije smo mislili da je 
zalutala u prašumi i da ju je zaklala kakva divlja zvijer, 
ali nakon mnogo dana traženja naišli smo na njezin trag; 
po tragu smo zaključili da je s nekom grupom ljudi, ili 
barem pretpostavljam da su to ljudi, iako tragovi stopala 
nalikuju malo i na tragove gorila. Znamo da lože vatru i 


kuhaju hranu, i po tome — kako to čine — zaključujem 
da ta stvorenja pripadaju nekoj rasi koja se nalazi na 
nižem stupnju nego pravi ljudi. Možete zamisliti koliko se 
bojim! 

Tarzan je kimao glavom i sutke slušao pripovijedanje 
von Harbena. 

— Neko vrijeme nakon što su je odveli naišli smo na 
njihov trag, a kako su se kretali isto tako brzo kao i mi, 
nismo ih mogli stići. Tada je velika oluja izbrisala sve 


tragove, i mi ih više nismo mogli pronaći — zaključi 
misionar. 
— I mi smo na sličnom poslu — reče Tarzan — ja 


tražim dva dječaka koji su se izgubili u džungli. Prije dva 
dana ostavio sam ih malo s lavom da ih čuva, a ja sam 
otišao da vidim što je lav nanjušio i zbog čega se bio 
uznemirio. Prije no što sam otkrio uzrok njegova nemira, 
izbila je oluja, a kad sam se vratio na ono mjesto gdje 
sam ostavio dječake, ustanovio sam da su nestali, i 
odonda do sada nisam naišao na njihov trag, jer su se oni 
vjerojatno kretali po drveću zbog kiše koja je još padala. 
Možda se Jad-bal-ja uznemirio zbog one grupe koja je 
odvela vašu kćerku, jer mi je još onda bilo jasno da je 
nanjušio neko biće kojega mu je miris potpuno nepoznat, 
ili bolje rekavši neprijateljski. On je reagirao kako ne bi 
reagirao na miris ni jednog bića nastanjenog, u ovom 
dijelu džungle. 

— Možda je nas nanjušio — primijeti von Harben. 

— To je moguće — odgovori Tarzan — ali u to jako 
sumnjam jer, otkako smo prije nekog vremena osjetili 
vašu prisutnost u džungli, lav ni jednog časa nije 
pokazivao onakvu nervoznu razdražljivost kakvu sam 
prije dva dana uočio čim je nanjušio onaj trag. 


— Udružimo svoje snage — reče von Harben — 1 
zajedno potražimo dječake i moju kćerku. 

— Ako ih Jad-bal-ja i ja ne nađemo — odgovori Tar- 
zan — onda ih nitko neće pronaći. Vidi se po vašem izgle- 
du da ste na kraju svojih snaga. Kilometar i po odavde 
postoji u šumi pećina kroz koju protječe mala rijeka. 

Otiđite sa svojim ljudima onamo, utaborite se i 
odmarajte, a Jad-bal-ja i Tarzan tražit će vašu kćerku. 

— A zar mi ne možemo biti od pomoći? — upita on 
Harben. 

Tarzan odmahne glavom. 

— Sve što biste vi mogli učiniti jest to da slijedite 
tragove, a ne znate koje biste tragove slijedili da nađete 
svoju kćerku. Kad biste i nanjušili neke tragove u zraku, 
ne biste ih mogli pobliže odrediti, a kad Tarzan i Jad-bal- 
ja pronađu vašu kćerku, oni će doći po vas. Utaborite se 
kao što sam vam rekao i ostanite ondje dok ne dobijete 
od mene nove vijesti. Dok Jad-bal-ja hoda po zemlji kroz 
gustiš gdje nema nikakvih tragova, Tarzan-majmun pu- 
tuje po drveću. Nikakav miris u zraku, ma kako bio slab, 
neće nam izbjeći. Načinit ćemo veliki krug: Jad-bal-ja će 
ići u jednom smjeru, a Tarzan-majmun u drugom, i sve 
što se zbiva u tom krugu doznat će jedan ili drugi. Tako 
ćemo pretražiti u jednom danu teritorij za koji bi vama 
bilo potrebno nekoliko tjedana. 

— Možda imate pravo — reče von Harben. — Učinit ću 
kako ste mi rekli, ali ću barem u duhu biti s vama i željeti 
vam da uspijete. 

Čovjek-majmun okrene se lavu i reče mu nekoliko 
riječi koje ni Crnac ni bijelac ne bi razumio. Lav se okre- 
ne i pognute glave uđe u gustisš, a Tarzan skoči na granu 
susjednog drveta, i začas obojica nestanu kao da ih je 


zemlja progutala. 


Gulm nije gubio vrijeme na to da uhvati Doca. Osta- 
vivši mrtva svećenika tamo gdje je pao, požuri prema 
mjestu određenom za novi hram, a Bik, koji ih je vodio, 
uvjeravao ga je da to vise nije daleko. 

Gretchen i Dick, dobro čuvani, išli su bez nade sa 
svojim otmičarima. 

— Ah — reče Dick — čini se da smo mi najnesretniji 


na svijetu. 

— Zaista ti se nije moglo ništa gore dogoditi — reče 
Gretchen. 

— Kako to misliš? — upita on. — Za tebe je ovo loše 


kao i za mene. 

— Ah, Dick, moraš pobjeći. Moraš! Moraš! — vikala je 
gotovo kao mahnita. 

— Ati? — upita on. 

— Mene neće ubiti — odgovori ona. 

— Ti misliš... ! 

— Mislim da moraš pobjeći prije nego stignemo na 
mjesto određeno za novi hram. Bez obzira što se dogodilo 
i bez obzira na opasnosti kojima se moraš izložiti, ne 
smiješ dopustiti da te dovedu onamo. 


— Razumijem — reče Dick — ali budem li bježao, ti 
ćeš ići sa mnom. 
— Ne! — reče ona. — Imat ćeš više izgleda da uspiješ 


ako budeš sam. Ne možeš uspjeti ako moraš misliti na 
me. Ne obaziri se na mene. Sigurna sam da me neće 
ubiti, a jednog dana moj će me otac već pronaći. Znam da 
me traži, a znam i to da neće prestati s traženjem dok me 
ne nađe. Ako ti se pruži i najmanja prilika, moraš je 


iskoristiti i pobjeći. 

Dick potrese glavom. 

— Kakvo ti to mišljenje imas o meni? Kakav bih ja bio 
čovjek — odgovori on — kad bih pobjegao, a tebe ostavio 
s njima. Ne, to ne mogu učiniti. 

Djevojka zakima glavom i uzdahne. 

— Molim te, shvati sto ti govorim. Ne želim ostati s 
njima — reče ona — ali, pobjegao ti ili dopustio da te 
dovedu do mjesta određenog za novi hram, svejedno je, 
jer ću u svakom slučaju ostati s njima sama, a milije bi 
mi bilo da znam da si živ nego uvijek osjećati da sam ja 
bila uzrok onoga za što znam da se mora dogoditi budeš 
li s nama kad stignemo na mjesto gdje će podići novi 
hram. 


Doc je pratio strašne ljude i njihove zarobljenike ho- 
dajući oprezno po drveću. U glavi je kovao različite pla- 
nove kako da ih oslobodi, ali suočen s činjenicom da je 
neprijatelja mnogo više, shvatio je da mu je plan jalov i 
već unaprijed osuđen na propast. 

Brojao je svoje strelice. Bilo ih je šesnaest, a znao je 
da tamo ima devetnaest svećenika boga sunca i vatre. 
Činilo mu se da plan što ga nameće taj račun pruža real- 
niju šansu za uspjeh nego bilo koji drugi koji se pojavio u 
njegovu mozgu u toku dugog i temeljitog razmišljanja. 

Kretao se vrlo oprezno držeći se izvan vidnog kruga 
posljednjeg člana Gulmove družbe ali sada je krenuo 
naprijed brže, usprkos opasnosti da ga otkriju, samo da 
bude bliže neprijatelju. Treba pokusati ! 


S užasom su gledali strelicu koja se zabila među plećke ubijenog svećenika. 
Znali su da je to učinio Doc, ali su vjerovali da ih to kažnjava njihov bog, pa je 
Ulp dobio zadatak da uhvati Doca. 


Doc je postao vrlo vješt u rukovanju lukom i streli- 
cama, a i kretao se sada po drveću mnogo lakse nego 
onda kad je to prvi put pokušao. Stoga mu nije bilo 
teško, penjući se po granama naročito velikog stabla, koje 
mu je pružalo izvrsno uporište za noge, da pripremi svoj 


luk i strelice. Ispod njega, svega nekoliko metara daleko, 
hodao je svećenik koji je bio kao nekakva zalaznica te 
povorke. Doc stane i napne luk. 

Svećenik krikne i padne na lice, a istog trenutka Doc 
brzo skoči natrag, sakrije se u lišće i onda brzo odmakne 
kojih stotinu metara u džunglu. 

Gulm i njegovi svećenici okrenu se kad su culi krik 
svog druga. Shvatili su da su i oni u opasnosti. 

S užasom su gledali strelicu koja se zabila među ple- 
ćcke ubijenog svećenika. 

— To je onaj koji je utekao — zaključi bijesno Gulm. 

On se okrene prema Ulpu. 

— Noću je došao bog sunca i vatre, zar ne, i uzeo nam 
Kla, zar ne? — vikao je on. — Lagao si mi, Ulpe, i zato ćeš 
umrijeti. 

— Nisam lagao, Gulme — reče Ulp prkosno. —- 
Rekao sam ti istinu. Bog sunca i vatre došao je i govorio 
sa mnom, a ja sam ti ispričao što mi je rekao. Da je naš 
bog s nama zadovoljan, dokazuje činjenica da nam je 
vratio veliku svećenicu; i ne smo to: poslao nam je i dvije 
žrtve. Je li bog kriv što smo mi uhvatili samo jednu? Je- 
sam li ja kriv? Da si obje uhvatio, Gulme, to se ne bi do- 
godilo. Bog nas kažnjava, ali ne za ono što sam ja učinio, 
nego za ono što si ti propustio da učinis. 

— Vrlo dobro! — reče Gulm. — Ti ćeš sada ići iza nas, 
tako da možeš uhvatiti drugu žrtvu ako se vrati — 
progunđa Gulm zlovoljno i nastavi put. 


napad sa začelja 


Utpu se nije svidjela ideja da hoda na začelju s leđima 


neprestano izloženim strelicama nevidljivog neprijatelja. 
On je tako često okretao glavu da vidi što mu se događa 
iza leđa da ga je zabolio vrat, a onda se okrenuo i hodao 
neko vrijeme natraške. U međuvremenu su drugi već 
toliko poodmakli od njega da se uplašio, pa se opet 
okrenuo i brzo potrčao da ih stigne. 

Istovremeno išao je za njim po drveću mali Ameri- 
kanac. Sada je pred njim bilo još samo njih osamnaest, a 
u svom tobolcu imao je šesnaest strelica, jer je bio sišao 
na stazu kad su otišli obožavatelji vatre i sunca i izvukao 
strelicu iz tijela svoje druge žrtve. 

Bilo je užasno i grozno Docu, koji nikada u životu nije 
poželio da koga ubije, a ni sada to nije želio. Bilo je to iz 
gole nužde, zbog opasnosti što je prijetila Dicku i 
Gretchen, pa se on latio tog odvratnog čina koji je mrzio 
iz sveg svog srca iz sve svoje duse. 

Kako se družba kretala naprijed, džungla je postajala 
rjeđa a gustiš na zemlji manji. Staza se neprestano 
uzdizala i uskoro su Gretchen i Dick ugledali pred sobom 
brežuljke. 


Bik ih je vodio u unutrašnjost klanca koji se stepena- 
sto dizao među brežuljke. Nestalo je velikog drveća džun- 
gle, a gustis je na pojedinim mjestima potpuno zamijenilo 
krševito tlo na kojem nije moglo uspijevati nikakvo ra- 
slinje. 

Kad je Doc došao na rub džungle, razgleda dobro 
krajolik. 

Odmah je primijetio da je drveće prerijetko da bi se 
mogao neprekidno kretati iznad zemlje, a i grmlje je bilo 
oskudno da bi mu moglo pružiti dovoljnu zaštitu. Ali na 
lijevoj strani klanca postojala je usjeklina blagog nagiba 
okružena krupnim kamenjem, i Docu se učini da je to 
najzgodnije mjesto da se sakrije. Otuda će moći držati na 
oku neprijatelja. 

Ulp je stigao svoju družbu i išao odmah iza njih, kad 
se Doc popeo između stijena na vrh usjekline. Pronašao 
je dobro utabanu stazu po kojoj se mogao lako kretati. 
On se tu smjesti i pogleda dolje u klanac na malu družbu 
koja se pomicala naprijed. 

Tu je bila još jedna zgoda. I opet zazuji njegov luk, i 
dok se on sakrio iza velikog kamena, Ulp strahovito 
krikne i stropošta se na tlo. 

Gulm je bio bijesan, ali ne zato što je Ulp ubijen, već 
djelomično zbog toga jer je bio lišen žrtve koju je 
namijenio bogu a djelomično i zato sto je shvatio opa- 
snost koja im svima prijeti od nevidljivog neprijatelja, koji 
drsko napada sa začelja, gdje ih po miloj volji može 
posmicati jednoga po jednoga, dok je on, Gulm, posve 
nemoćan. 

— To je gnjev boga sunca i vatre! — poviće on. — Kako 
je jos daleko do mjesta određenog za novi hram, Bik? 

— Već smo gotovo na samom mjestu — odgovori Bik. 


ha b“ ia 
UIp je stigao svoje, te ih je sad pratio iz blizine. Međutim Doc se popeo između 
stijena na vrh usjekline, a onda je pogledao u klanac na malu družbu. Ponovo 
je zazujala strijela i dok se Doc sakrio iza velikog kamena, Ulp krikne i 
stropošta se na zemlju. 


— Dobro — progunđa Gulm. — Moramo odmah pri- 
nijeli žrtvu, da umirimo gnjev našeg boga — nastavi on, a 
pogled mu se zaustavi na Dicku. 

Gretchen je to čula i razumjela. Ona se molećivim 
glasom okrene svom pratiocu. 

— Oh, Dick! — poviče ona, glas joj je gotovo jecao. — 
Moraš odmah pobjeći. Više nema vremena za odgađanje. 
Čim stignemo na mjesto novog hrama, ti si izgubljen. 

Jedna strelica, koja je tiho zazujala, zabode se u 
Gulmovu nogu. Gulm krikne od bola i bijesa. On odmah 
izvuće strelicu iz mesa, a očima ispitivački pogleda u 
smjeru odakle je ona doletjela. 

I tada; potpuno neočekivano, na trenutak uhvati po- 
gledom na vrhu grebena Doca, koji je malo zatim ustao i 
jasno se pokazao svima. 

— Ne gubi nadu, Dick — vikao je on — nego pazi 
noćas na mene. Pokušat ću, kad se smrači, doći po tebe i 
Gretchen. Budite spremni! 

— Tada će već biti prekasno — poviče Gretchen. — 
Ako Dick ne bude spašen u idućih nekoliko minuta, onda 
neće više biti nikada. 

— Učinit ću sve što budem mogao — reče Doc. 

Ne rekavši ništa, Doc stavi odmah drugu strelicu na 
svoj luk. Odapne je snažno prema Oparijancima, i još 
jedan svećenik padne uhvativši se za probodeni vrat. 

Glasom koji je zvučao kao rikanje zvijeri Gulm izda 
naredbe šestorici svećenika i potakne ih na akciju. 

— Nemojte dopustiti da dječak pobije najbolje naše 
ljude. Idite po njega — vikao je on. — Dovedite mi ga živa 
ako možete, dovedite mi ga svakako, živa ili mrtva. 

Doc je namjestio novu strelicu, kadli opazi kako se 
njih šestorica strelovitom brzinom penju uza strmu stra- 


nu klanca. Bili su blizu jedan drugoga i predstavljali su 
idealnu metu, ali najednom sine Docu nova misao. Svuda 
oko njega bilo je kamenja različitog oblika i veličine, i Doc 
je zaključio da bi to kamenje bilo vrlo pogodno za 
uništavanje neprijatelja. On bi tako postigao svoj cilj, a 
sačuvao bi i onih nekoliko preostalih strelica. 

Postavi se iza prilično velikog okruglog kamena, upre 
se o njega leđima dok ga nije pomaknuo s mjesta, a onda 
ga otkotrlja na rub padine tačno prema šestorici Opari- 
janaca, koji su se uspinjali prema njemu da ga zarobe ili 
ubiju. On nije čekao da se velika gromada surva na sve- 
ćenike, nego odmah dohvati manje kamenje i stane se 
nabacivati na neprijatelja. 

Svećenici su pokušali da se uklone s puta gromadi 
koja se valjala prema njima, ali ona je dobila takav 
zamah i kotrljala se tako brzo da ih je sustigla prije no 
što su joj se mogli ukloniti. Jednog pogodi ravno u prsa, 
obori ga i zgnječi, a onda se otkotrlja dalje na podnožje 
klanca, dok se tijelo ubijenog svećenika kotrljalo i valjalo 
dolje niz neravnu strminu pružajući gotovo smiješan 
prizor. 

— Dobro moj Doc! — poviće Dick. — Daj im još jedan 
takav kamen. 

Petorica preostalih svećenika bijahu sada neodlučni; 
odbijali su od sebe rukama i toljagama manje kamenje 
koje je Doc bacao. 

Počeli su polako uzmicati spuštajući se niz strminu, 
kad najednom začuju snažan Gulmov glas. 

— Naprijed! Naprijed! — derao se on. — Ako se vratite 
bez njega, bit ćete prvi žrtvovani našem bogu. Slušaj svog 
velikog svećenika ili umri! 

Znajući da Gulmova zapovijed nije šala, petorica sve- 


ćenika poslušaju i stanu se opet uspinjati usprkos Do- 
covoj baražnoj vatri kamenjem. Mladić je na kraju uvidio 
da će se ipak probiti na vrh, i onda će ga zarobiti. 

Zato odapne jednu strelicu i nagne u bijeg i ne će- 
kajući da vidi je li strelica pogodila cilj. Dok je bježao 
usjeklinom prema rubu džungle, jos je jedan svećenik 
padao prema podnožju klanca. Doc je znao da će mu biti 
lakše pobjeći pred progoniteljima uspije li se domoći 
grana velikih stabala, i zato je jurnuo prema džungli. 

Četvorica svećenika išli su za Docom dok se nije sa- 
krio u zelenilu džungle, a onda se zaustave gunđajući. 

— Ako krenemo dalje u džunglu — reče jedan — ne- 
ćemo se vratiti živi. On će nas pobiti svojim strelicama. 

— A ako se vratimo Gulmu, on će nas žrtvovati našem 
bogu — odgovori drugi. 

— Četvorica smo — reče treći. — Zašto da dopustimo 
da nas Gulm žrtvuje? Tko ga je postavio za velikog sve- 
ćenika? U Oparu je bio obični svećenik kao i mi. Četvo- 
rica smo! Vratimo se i saopćimo Gulmu da je ono stvore- 
nje pobjeglo, a njega da ćemo prije ubiti nego mu dopu- 
stiti da bilo kojega od nas žrtvuje. 

— Dobro — reče četvrti. — Ne može Gulm biti niti 
veliki svećenik niti nas žrtvovati ako mi to nećemo. 

Tako se ova četvorica dogovoriše i krenuše u klanac, a 
Doc je s olakšanjem promatrao kako se vraćaju. 

Kad su se izgubili iz vida, Doc siđe na tlo i pođe za 
njima. Idući uzduž klanca, nadao se da će pokupiti koju 
od svojih strelica, jer su mu one bile zaista dragocjene. 
Namjeravao je ovog puta skrenuti na greben s desne 
strane klanca, koji je uočio kad je bio na vrhu klanca na 
suprotnoj strani, vidio je da će mu taj greben na desnoj 
strani više odgovarati, jer je put od podnožja klanca do 


gore bio tako strm da bi obožavateljima vatre i sunca bilo 
vrlo teško uspeti se a on će biti u sigurnijem i povoljnijem 
položaju za napad. 

Kad su četiri svećenika otisla na vrh klanca u potragu 
za Docom, Gulm nastavi put strmim i krševitim klancem. 

— Hoćeš li pokušati da pobjegnes, Dick? — upita 
Gretchen. 

Djećak odmahne glavom. 

— Oh molim te, učini to — navaljivala je ona. 

— Ne — reće odlučno Dick. — Ne bih to mogao 
učiniti. U prvom redu ne pruža se nikakva zgoda, a kad 
bi se i pružila, išli bismo zajedno. 

Gretchen kimne žalosno glavom. 

— Nikad to sebi neću oprostiti reče ona. 

— Nije to tvoja krivnja, Gretchen, i dogodilo se što mu 
drago, ni jedno od nas ne treba prekoravati. Učinili smo 
što smo najbolje znali i mogli, a ako oni ne uhvate dobrog 
Doca, on će nas već oboje spasiti. 

— Bojim se da će ga uhvatiti — reče Gretchen. — Ova 
stvorenja mogu se penjati i trčati kao majmuni. Mislim da 
im nitko ne može uteći. 

— Budi bez brige! Doc će im zadati vražjeg posla, i oni 
će ga upamtiti — reče Dick ponosno. — Ako već moram 
umrijeti, barem ću imati tu utješnu uspomenu. 

Klanac se suzio tako između kamenitih stijena da je 
mogao prolaziti samo jedan čovjek. Trebalo se strmo 
uspinjati kojih dvadeset pet metara  stepenastom 
naslagom vapnenca, preko kojeg je pretjecala voda i na 
jednoj strani stvarala sićušni vodopad. 

Na glatku i vlažnu površinu kamenja bilo je vrlo ne- 
sigurno stati ili se uhvatiti rukom. Dick se penjao odmah 
iza Gretchen podupirući je i pomažući joj koliko je mogao. 

Između kamenih stijena obožavatelji boga vatre i sunca odlučili su da sagrade 
novi hram. Prije početka gradnje odlučili su da žrtvuju Dicka... 


Na kraju su živi i zdravi stigli na vrh. Kad su se 
uspravili, vidjeli su da stoje na ravnom tlu, na ravnini 
okruženoj sa svih strana stijenama, koja je bila nalik na 
prirodni amfiteatar. 


Gulm se ogleda unaokolo. Oči su mu sjale zlokobnim 
fanatizmom. Pogleda prema suncu i ispruži prema njemu 
svoje ruke. 

— Ovdje ćemo ti, veliki i moćni bože naših pređa — 
poviče on posvetiti novi hram i novi grad, koji će biti 
podignuti tebi u čast, i ovdje ćemo, prije nego opet sa- 
krijes svoje lice od očiju svog naroda, posvetiti ovo tlo 
kako to dolikuje svetoj nakani kojoj je namijenjena. Imaj 
strpljenja s nama, bože naših otaca! Dugo si čekao, ali 
kucnuo je čas. NećesS više dugo čekati! 

Zatim se brzo okrene prema svojim podređenim sve- 
ćenicima, koji su klečali iza njega. 

— Brzo — reče on — idite, donesite kamenje i po- 
dignite oltar. 

Gretchen uhvati Dicka za ruku i počne tiho jecati. 


žrtvovanje 


Doc je oprezno išao za njima sve do podnožja klanca, 
slušajući što se događa pred njim i pazeći da ne naleti na 
kakav grm, a nije mu bilo ni na kraj pameti da bi ikakva 
opasnost mogla doći iza leđa. Tako nije ni čuo ni vidio 
kako se nešto tiho i oprezno šulja njegovim tragom. 

Gretchen je sa sve većim užasom promatrala kako 
svećenici užurbano nose kamenje i podižu oltar. 

Oko amfiteatra ležalo je razasuto mnogo ravnih blo- 
kova vapnenca od kojih su svećenici pravili sada dugu- 
ljasti oltar, oko jedan metar visok, dva metra dug, a pola 
metra širok. Gore je bio manje-više ravan, a položen po 
dužini u smjeru istok-zapad. 

Dok su ostali svećenici podizali oltar, dva su sveće- 
nika stajala uz Dicka, svaki s jedne strane, i dobro pazili 
na njega. Kad je oltar bio gotov, Gulm dade znak da 
Dicka dovedu naprijed te zapovjedi i djevojci da stane 
bliže. Viši svećenici postavili su se uokrug oko oltara; na 
podnožju oltara stajao je Gulm. 

— Stani ispred oltara, Kla — reče on djevojci. 

Kad je djevojka učinila što joj je naredio, Gulm dade 
glavom znak dvojici svećenika koji su držali Dicka. Oni 


dovedu Dicka do oltara i polegnu ga na leđa s glavom 
okrenutom prema istoku, dakle prema onoj strani gdje je 
stajala nova La. 

Jedan od svećenika koji su položili Dicka na oltar sta- 
jao mu je kod nogu i držao ih, a drugi je stajao pored Kla 
i držao Dicka za ruke. Na Gulmovo naređenje taj svećenik 
stavi Kla u ruku svoj nož. 

— To je tvoja prva žrtva — reče Gulm obrativši se 
djevojci. — Velika svećenica dobiva punu vlast tek nakon 
svoje prve žrtve. Onog časa kad se nož oblije krvlju ovog 
bića, ti ćes stvarno postati ono što si dosad bila samo po 
imenu, velika svećenica boga sunca i vatre i vladarica 
hrama i grada koji ćemo ovdje podići. Ja ću izgovarati 
molitvu, a ti ćeš je za mnom ponavljati, i kad dignem 
svoju ruku iznad glave, ti moraš udariti nožem. 

— Ne mogu — reče djevojka. 

— Ne možeš? — prodere se Gulm. — Ali ti ćeš to 
učiniti kad saznaš da je sudbina velike svećenice koja 
odbija da prinese žrtvu našem bogu mnogo strašnija nego 
smrt od koje želiš spasiti ovo biće; to je uzaludna žrtva s 
tvoje strane, jer ćete oboje, ako ti odbiješ da učinis svoju 
dužnost, umrijeti. 

— Što govori? — upita šapatom Dick. 

— Hoće da te zakoljem ovim nožem — reče Gretchen. 

Dick zatvori oči. 

— Što je još rekao? — upita on. 

— Rekao je da će nas oboje ubiti ako te ne zakoljem. 

Gulm je polako pjevao dugu, jednoličnu molitvu. 

Svećenici su klečali čelom dodirujući zemlju. 

— Učini kako ti kaže — reče Dick. — Doc stavlja na 
kocku svoj život da nas spasi. Ako nas oboje ubiju, sav 
njegov trud i žrtva bit će uzaludni. Za mene nema spasa, 


i bit će mi draže da umrem zato da spasim tebe nego da 
umrem beskorisno, samo zato da udovoljim njihovoj 
žudnji za krvlju. 

Gretchen zažmiri i digne nož visoko iznad svoje glave. 

Doc se oprezno suljao naprijed i kad je došao do 
Ulpova tijela, stane i izvuče strelicu iz lešine svećenika. 
Dok je bio zabavljen tim poslom, osjetio je, kako se to 
katkada događa ljudima, da ga netko prati, da ga nevid- 
ljive oči promatraju. On odmah baci pogled prema 
klancu, kamo su otisla četvorica svećenika, ali nije 
zamijetio ni jednoga. Tada se okrene osjetivši sa 
strepnjom da se nešto nalazi sasvim blizu iza njega. 

Dječak s mukom ispusti jedva čujno, krik užasa. Ko- 
ljena mu popuste i on se jedva držao na nogama. Imao je 
osjećaj da ga hvata grč od straha, koji napada svaki mišić 
tijela. Hladna mu se koža naježi, odvratan drhtaj prođe i 
on osjeti kako mu se kosa digla na glavi. 

Ni pet koraka daleko stajao je veliki lav i zurio ravno u 
njega svojim okruglim, žutozelenim očima. 

Doc se pokušao sjetiti kakve molitve, ali jedino što mu 
je tog trenutka palo na pamet bilo je: »Sada ću leći da 
zaspim«. No te su mu rijeći bile samo u mislima, jer su 
mu usne ostale ukočene, a grlo se potpuno osušilo. 

To vrijeme dok je lav stajao i netremice ga promatrao 
kao da je trajalo vječnost, iako je to bio samo trenutak. 
Životinja je, naime, odmah krenula prema njemu, ali Doc 
ni tada nije mogao kliknuti jer se sav ukočio od straha. 
Stravični mesožder dolazio je sve bliže i bliže. Doc je već 
osjećao na svom golom tijelu njegov topli dah. Životinja 
pritisne uz njega svoju glavu i on osjeti njen vrući, grubi 
jezik na ruci. 


Doc se oprezno šuljao naprijed i kad je došao do Ulpova tijela, stane i izvuče 
strelicu iz lešine. Međutim ni pet koraka od njega stajao je lav i buljio ravno u 
Doca svojim žutozelenim očima. Doc se ukočio od straha, dok se lav primicao 
sve bliže i bliže. . . 


Kao natpis na ekranu, tako i u Docovu mozgu bljesne 
najednom rečenica: »Nemoj ga dirati dok ti on sam ne 
priđe i ne pritisne uz tebe svoju glavu«. 

Bio je to Jad-bal-ja! 

Docu potpuno popuste koljena, i on najednom sjedne 
na tvrdo tlo. Zlatni lav gledao ga je upitno, a Doc ispruži 
ruku na njegovu grivu i jecajući zaroni lice u veliki, crni 
ovratnik lavlje grive. 

Samo trenutak trajala je ta reakcija na živčanu na- 
petost koja ga je bila potpuno svladala. On brzo dođe k 
sebi i skoči na noge. Tu se u blizini nalaze Dick i 
Gretchen u smrtnoj opasnosti. Djevojka mu je rekla da 
mora odmah nešto poduzeti ako želiš spasiti Dicka. 
Možda je sada već prekasno. 

— Brzo, Jad-bal-ja — poviče on, okrene se i potrči uz 
klanac. 

Zlatni lav znao je da je na pravom tragu, pa nije čekao 
dječaka, nego brzo odjuri naprijed. 


Gulmova se jednolična molitva bližila kraju. 

Kla ga je gledala svojim plavim očima, široko otvore- 
nim od užasa, i bila je zapanjena suludim zanosom što ga 
je vidjela na licu tog grubog svećenika. 

Najednom Gulm završi svoju monotonu molitvu i po- 
digne ruku iznad glave. 

— Udari nožem! — poviče on. 

— Ne mogu — zakuka Kla. 

— Udari ili ćeš i ti umrijeti ! — zagrmi Gulm. 

— Udari — šapne joj Dick. — To je jedino moguće. 


Tog trenutka krikne jedan svećenik i pokaže prstom 
prema klancu; ostali svećenici pogledaju u tom smjeru i 
opaze velikog lava kako se sulja uskim puteljkom koji je 
vodio u amfiteatar. 

U času nastane među njima pravi pakao. 

Jedino je Gulm sačuvao prisutnost duha. 

— Udari! — poviče on. — Udari i smiri gnjev našeg 
boga! 

Djevojka ispusti nož iz ruke i stropošta se kraj oltara. 
Lav se približavao, a svećenici su stali bježati kud koji, svi 
osim suludog Gulma. On izvuče svoj nož iz korica, skoči 
naprijed, digne nož visoko iznad glave i uperi vršak 
prema srcu hrabrog momka koji je ležao na oltaru. 

Snažnim skokom Jad-bal-ja preskoči oltar i žrtvu i 
obori Gulma na tlo. Samo jednom zatvore se njegove stra- 
šne ralje nad licem velikog svećenika, a zatim Jad-bal-ja 
stane na svoju žrtvu i pogleda unaokolo. 

Istog trenutka začuje se s vrha stijena koje su okru- 
živale amfiteatar snažan glas, i lav pogleda u tom smjeru, 
a onda legne na tijelo velikog svećenika. 

Spretno poput majmuna, Tarzan brzo siđe niz kame- 
nitu stijenu u amfiteatar. Svećenici ga prepoznaju i stanu 
bježati, ali ih on njihovim jezikom pozove natrag, zapri- 
jetivši da će im poslati lava ako se ne pokore. Oni se 
preko volje vrate i stanu jedan uz drugoga pored oltara, 
dok je na drugoj strani oltara Jad-bal-ja još uvijek ležao 
na mrtvom tijelu njihova vođe. 

Čuvši Tarzanov glas, Dick otvori oči, a zatim sjedne. 
Za tren oka shvatio je što se dogodilo i znao je da je spa- 
sen. Nikad u životu nije vidio tako dobroćudan i radostan 
pogled kao što je bio pogled velikog lava, koji je ležao 
podno oltara, i polugolog čovjeka-majmuna koji je brzim 


koracima dolazio preko amfiteatra prema njemu. 

Tarzan u hipu obuhvati pogledom cijeli prizor. 

— Gdje je Doc? — upita on. 

— Tu sam — začuje se glas, i kad su se Tarzan i Dick 
okrenuli u smjeru odakle je dolazio glas, vidjeli su Doca 
kako se spušta niz krševitu stijenu na rubu amfiteatra. 

— Oh — poviče on — pa mi smo svi spaseni, zar ne? 

— Da, Doc — vikao mu je Dick — bojao sam se da su 
te oni ljudi koji su krenuli u potjeru uhvatili. 

— Mogu ti reći da me nisu uhvatili — reče Doc. — 
Trebalo je samo da ih vidis kako su se proveli kad su 
pošli za mnom. Ne bi bio poželio da si u njihovoj koži. 

Tarzan priđe i digne na ruke Gretchen. Ona otvori oči 
i pogleda ga u lice. 

— Tko ste vi? — poviče ona. 

— Ne boj se — reče on — ja sam Tarzan-majmun. 

S uzdahom olakšanja ona zatvori oči i počne tiho 
plakati. Bile su to suze olakšanja i sreće. 

Zatim se Tarzan obrati obožavateljima vatre i sunca. 
— Ovo je Tarzanov kraj — reče on. — Ne možete ostati 
ovdje, Ako želite živjeti, vratite se u Opar. 

— Ako se vratimo u Opar, La će nas ubiti — reče je- 
dan od svećenika turobno. 

— Ako se ne vratite kažem vam, bit ćete ubijeni — 
reče Tarzan — a ako se vratite i pokorite La, vjerujem da 
će vas pustiti da živite. Sto ćete izabrati od toga? 

Svećenici su neko vrijeme šaputali među sobom. — 
Vratit ćemo se u Opar — reče na kraju jedan. 

Tarzanu ipak uspijeva da otkrije prebivalište divljih obožavatelja boga vatre i 
sunca i spasi Dicka i Gretchen, tako da je uskoro njen otac, von Harben, 
zagrlio svoju izgubljenu kćer. 


Mršavi bijeli čovjek nervozno je koračao gore-dolje 
ispred logorske vatre koju su podržavala dva Crnca, dok 
su ostali spavali. Amo-tamo, gore-dolje, šetao je čovjek 
već satima, a onda se najednom zaustavi, a Crnci pokraj 


vatre zgrabe puške i skoče na noge. Sva su trojica stajala 
napeto osluškujući. 

— Netko dolazi — šapne Crnac. 

— Da, ćujem — odgovori bijeli čovjek. 

— Mozda je to veliki Bwana, Tarzan — primijeti drugi 
Crnac. 

— Onda će biti najbolje da i druge probudimo — reče 
bijeli čovjek, i čas kasnije čitava družba bila je na 
nogama, s puškama, kopljima, lukovima i strelicama, 
spremna da dočeka onoga koji im se po sumskoj stazi 
približavao, 

Nisu morali dugo čekati. Na rubu čistine pojavi se 
grupa, a von Harben krikne glasno od radosti i potrči da 
zagrli svoju malu kćerku. 

— Kako da vam se odužim? Kako da vam, vi hrabri 


momci, zahvalim? — reče von Harben kad mu je 
Gretchen ispričala kako je spasena. 
— Nemojte zahvaljivati nama — reče Dick. — Za- 


hvalite Jad-bal-jau, Zlatnom lavu, jer on je zapravo spa- 
sio i Gretchen i nas. 

